Mumbai, First Published 12, Sep 2019, 4:56 PM IST\nശുഭ്മാന് ഗില്ലിനെ ഉള്‍പ്പെടുത്തി ദക്ഷിണാഫ്രിക്കയ്‌ക്കെതിരായ മൂന്ന് ടെസ്റ്റ് പരമ്പരയ്ക്കുള്ള ഇന്ത്യന് ടീമിനെ പ്രഖ്യാപിച്ചു. കെ എല് രാഹുലിനെ ടീമില് നിന്ന് ഒഴിവാക്കിയിട്ടുണ്ട്. ഏകദിന വൈസ് ക്യാപ്റ്റനായ രോഹിത് ശര്‍മ ഇനി ടെസ്റ്റിലും ഓപ്പണറാവും.\nമുംബൈ: ശുഭ്മാന് ഗില്ലിനെ ഉള്‍പ്പെടുത്തി ദക്ഷിണാഫ്രിക്കയ്‌ക്കെതിരായ മൂന്ന് ടെസ്റ്റ് പരമ്പരയ്ക്കുള്ള ഇന്ത്യന് ടീമിനെ പ്രഖ്യാപിച്ചു. കെ എല് രാഹുലിനെ ടീമില് നിന്ന് ഒഴിവാക്കിയിട്ടുണ്ട്. ഏകദിന വൈസ് ക്യാപ്റ്റനായ രോഹിത് ശര്‍മ ഇനി ടെസ്റ്റിലും ഓപ്പണറാവും. മോശം ഫോമിലുള്ള വിക്കറ്റ് കീപ്പര് ഋഷഭ് പന്തിനെ ടീമില് നിലനിര്‍ത്തിയിട്ടുണ്ട്.\nമൂന്ന് ടെസ്റ്റ് മത്സരങ്ങളാണ് ദക്ഷിണാഫ്രിക്കയ്ക്കെതിരെ കളിക്കുക. മായങ്ക് അഗര്‍വാളിനൊപ്പമാണ് രോഹിത് ഓപ്പണ് ചെയ്യുക. റിസര്‍വ് ഓപ്പണറായിരിക്കും ഗില്. ആദ്യമായിട്ടാണ് ഗില് ടെസ്റ്റ് ടീമിലെത്തുന്നത്. ഇന്ത്യ എയ്ക്ക് വേണ്ടി നടത്തിയ മികച്ച പ്രകടനമാണ് താരത്തിന് തുണയായ്. നേരത്തെ നിശ്ചിത ഓവര് ക്രിക്കറ്റില് ഇന്ത്യന് ജേഴ്‌സി അണിഞ്ഞിരുന്നു. അതേസമയം, ഹാര്‍ദിക് പാണ്ഡ്യയെ ടീമിലേക്ക് പരിഗണിച്ചിട്ടില്ല.\nമൂന്ന് വീതം പേസര്‍മാരും സ്പിന്നര്‍മാരും അടങ്ങുന്നതാണ് ഇന്ത്യന് ടീം. ആര് അശ്വിന്, രവീന്ദ്ര ജഡേജ, കുല്‍ദീപ് യാദവ് എന്നിവരാണ് സ്പിന്നര്‍മാര്. മുഹമ്മദ് ഷമി, ജസ്പ്രീത് ബുംറ, ഇശാന്ത് ശര്‍മ എന്നിവര് സ്ഥാനം നിലനിര്‍ത്തി.\nടീം ഇന്ത്യ: വിരാട് കോലി (ക്യാപ്റ്റന്), മായങ്ക് അഗര്‍വാള്, രോഹിത് ശര്‍മ, ചേതേശ്വര് പൂജാര, അജിന്‍ക്യ രഹാനെ (വൈസ് ക്യാപ്റ്റന്), ഹനുമ വിഹാരി, ഋഷഭ് പന്ത് (വിക്കറ്റ് കീപ്പര്), ശുഭ്മാന് ഗില്, വൃദ്ധിമാന് സാഹ, ആര് അശ്വിന്, രവീന്ദ്ര ജഡേജ, കുല്‍ദീപ് യാദവ്, മുഹമ്മദ് ഷമി, ജസ്പ്രീത് ബുംറസ, ഇശാന്ത് ശര്‍മ.\nShubman Gill in Indian Team


ശബരിമല: ജില്ലയിൽ 212 പേർ അറസ്റ്റിൽ - Malappuram News - Malayalam news from Malappuram,acomplete portal from malappuram, local news from malappuram\nശബരിമല: ജില്ലയിൽ 212 പേർ അറസ്റ്റിൽ\nമലപ്പുറം: ശബരിമല യുവതി പ്രവേശനവുമായി ബന്ധപ്പെട്ട സുപ്രീം കോടതി വിധിയെ തുടർന്നുണ്ടായ അക്രമസംഭവങ്ങളിൽ മലപ്പുറം ജില്ലയിൽ ഇതുവരെ 212 പേരെ അറസ്റ്റ് ചെയ്തു. ഇന്നലെ മാത്രം 36 പേരെയാണ് പോലീസ് പിടികൂടിയത്.\nറോഡ് ഉപരോധംം, പൊതുമുതൽ നശിപ്പിക്കൽ, പോലീസിനെ അക്രമിക്കൽ തുടങ്ങിയവയിലാണ് കേസുകൾ രജിസ്റ്റർ ചെയ്തിട്ടുള്ളത്. അറസ്റ്റ് ചെയ്യപെട്ടവരിൽ അധികവും സംഘ പരിവാർ പ്രവർത്തകരാണ്.\nകഴിഞ്ഞ വ്യാഴാഴ്ച്ച നടന്ന ഹർത്താലിനിടെ താനൂരിൽ പോലീസ് ഓഫീസർമാരായ ഷൈജു, ഇബ്രാഹീം റാഷിദ് എന്നിവരെ അക്രമിച്ച കേസിൽ പിടിയിലായ നാല് പേരെ റിമാൻഡ് ചെയ്തു. കെ പുരം സ്വദേശി സനീഷ്, താനൂർ സ്വദേശികളായ തോണ്ടാടാലിൽ രോഹിത്, വിണ്ണം ചാത്തേരി ഷിജു, മേലെ കുളത്തിൽ സുധീഷ് എന്നിവരെയാണ് പരപ്പനങ്ങാടി കോടതി റിമാൻഡ് ചെയ്തത്.


ജിസിസി ഉച്ചകോടിക്ക് മുമ്പ് വിദേശകാര്യ മന്ത്രിമാരുടെ യോഗം; ഖത്തറിനെതിരായ ഉപരോധം പ്രധാന ചര്‍ച്ച |gulf foreign ministers meeting before gcc summit\nHome Gulf ജിസിസി ഉച്ചകോടിക്ക് മുമ്പ് വിദേശകാര്യ മന്ത്രിമാരുടെ യോഗം; ഖത്തറിനെതിരായ ഉപരോധം പ്രധാന ചര്‍ച്ച\nജിസിസി ഉച്ചകോടിക്ക് മുമ്പ് വിദേശകാര്യ മന്ത്രിമാരുടെ യോഗം; ഖത്തറിനെതിരായ ഉപരോധം പ്രധാന ചര്‍ച്ച\nDecember 27, 2020, 2:14 pm\nറിയാദ്: നാല്പത്തിയൊന്നാമത് ജിസിസി ഉച്ചകോടിക്കു മുമ്പായിഗള്‍ഫ് രാജ്യങ്ങളിലെ വിദേശകാര്യ മന്ത്രിമാരുടെ യോഗം വിളിച്ചു ചേര്‍ക്കുന്നു. ബഹ്റൈന്റെ അധ്യക്ഷതയില് വെര്‍ച്വലായാണ് യോഗം ചേരുക. ഖത്തറിനെതിരായ ഉപരോധത്തെ തുടര്‍ന്നുണ്ടായ ഗള്‍ഫ് പ്രതിസന്ധി ഉള്‍പ്പെടെയുള്ള നയതന്ത്ര പ്രശ്നങ്ങള് യോഗത്തില് ചര്‍ച്ച ചെയ്യും. 2021 ജനുവരി അഞ്ചിന് സൗദി തലസ്ഥാനമായ റിയാദിലാണ് ജിസിസി ഉച്ചകോടി. അതിന് മുമ്പായി ഖത്തര് ഉപരോധ വിഷയത്തില് സമവായത്തില് എത്താനാണ് നീക്കം.\nഇറാനെതിരെ അറബ് രാജ്യങ്ങളുടെ കൂടി ഉള്‍പെടുത്തി വിശാലസഖ്യമുണ്ടാക്കാന് ലക്ഷ്യമാക്കിയാണ് അമേരിക്കന് ഭരണകൂടം ഗള്‍ഫ് പ്രശ്‌ന പരിഹാരത്തിനായി ശ്രമിക്കുന്നത്. ഈ സാഹചര്യത്തില് ഇറാനെതിരായ അമേരിക്കയുടെ ഉപരോധവും വിദേശകാര്യമന്ത്രിമാര് ചര്‍ച്ച ചെയ്യും.\nഇതിനിടെ, നാല്‍പ്പത്തിയൊന്നാമത് ഗള്‍ഫ് ഉച്ചകോടിക്കുള്ള ഒരുക്കങ്ങള് റിയാദില് പുരോഗമിക്കുകയാണ്. ഉച്ചകോടിയിലേക്ക് ഗള്‍ഫ് നേതാക്കളെ ഔദ്യോഗികമായി ക്ഷണിച്ചു തുടങ്ങി. മൂന്നര വര്‍ഷം നീണ്ട ഖത്തര് പ്രതിസന്ധിക്ക് അയവുണ്ടാക്കുന്ന സുപ്രധാന തീരുമാനങ്ങള് ഉച്ചകോടിയില് ഉണ്ടാകുമെന്നാണ് പ്രതീക്ഷിക്കുന്നത്. നേരത്തേ സൗദി, കുവൈത്ത് അധികൃതര് ഇത് സംബന്ധമായ സൂചന നല്‍കിയിരുന്നു. സൗദി അറേബ്യ, യുഎഇ, ബഹ്റൈന്, ഈജിപ്ത് എന്നീ നാല് അറബ് രാജ്യങ്ങള് 2017 ലാണ് ഖത്തറുമായുള്ള ബന്ധം വിഛേദിച്ചത്.\ngulf foreign ministers meeting\nPrevious articleഒമാനില് ചൊവ്വാഴ്ച്ച അതിര്‍ത്തികള് തുറക്കും; പിസിആര് ടെസ്റ്റ് നിര്‍ബന്ധം\nNext articleഹജ്ജ്-ഉംറ സേവനങ്ങള് ഹൈടെക് ആവുന്നു; തീര്‍ത്ഥാടകര്‍ക്ക് സ്മാര്‍ട്ട് കാര്‍ഡ്


സി പി എമ്മിന് എന്ത് പറ്റി. | Saikatham Online Malayalam Magazine\nസി പി എമ്മിന് എന്ത് പറ്റി.\nസി.പി.എം എന്തിനാണ് വെകളിപിടിച്ച പോത്തിനെപ്പോലെ ഇങ്ങനെ അക്രമം കാണി ക്കുന്നത്? വെറുമൊരു ഗൂഢാലോചന കുറ്റം ചുമത്തി ജില്ലാസെക്രട്ടറിയെ അറസ്റ്റു ചെയ്ത തിനോ? അല്ല, സംസ്ഥാന സെക്രട്ടറി പിണറായി വിജയന് മുമ്പ് പറഞ്ഞതുപോലെ ആരെ യെങ്കിലും അറസ്റ്റു ചെയ്താല് കേരളം തീപ്പന്തമാകും എന്ന വാക്കിനെ അന്വര്‍ത്ഥമാക്കാനോ? ഒരു മനുഷ്യജീവന് , എത്രയോ പേര്‍ക്ക് പരിക്കുകള് കൂടാതെ പത്രമോഫീസുകള് , പോലിസ് സ്‌റ്റേഷനുകള് , എതിര്‍പ്പാര്‍ട്ടി ഓഫീസുകള് , രാഷ്ട്രീയമേ ഇല്ലാത്ത സാധാരണക്കാരുടെ ഉപജീവനമായ സ്ഥാപനങ്ങള് എല്ലാം അടിച്ചു തകര്‍ക്കുന്നത് സി.പി.എമ്മിനെപ്പോലുള്ള ഒരു പാര്‍ട്ടിയെ സംബന്ധിച്ചിടത്തോളം എത്രത്തോളം ഭൂഷണമാണ്?. നേതാക്കളുടെ വായില്‍നിന്ന് വരുന്ന ഒരോ വാക്കും, അവരുടെ ഏറ്റവും സൂക്ഷ്മമായ ശരീരഭാഷയും ജനങ്ങള് തല്‍സമയം കണ്ടുകൊണ്ടിരിക്കുന്നുണ്ട്. അടിയന്തരാവസ്ഥയുമായി നേതാക്കളുടെ ഇപ്പോഴ ത്തെ അറസ്റ്റിനെ പിണറായി താരതമ്യപ്പെടുത്തുമ്പോള് ഹോ, ഈ പിണറായിക്ക് ഇത്രയേ ചരിത്രബോധമുള്ളൂവെന്ന് സാധാരണക്കാരായ അണികള് ചിന്തിച്ചുപോകുന്നുണ്ട്.\nടി.പി.ചന്ദ്രശേഖരന് വധവുമായി ബന്ധപ്പെട്ട് മോഹനനെ പെരുവഴിയില് വെച്ച് അറസ്റ്റു ചെയ്തു എന്നാരോപിച്ചായിരുന്നു അന്ന് കോഴിക്കോട് ജില്ലയില് സി.പി.എം ഹര്‍ത്താലിന് ആഹ്വാനം ചെയ്തത്. ഇപ്പോള് പോലിസ് സ്‌റ്റേഷനില് വെച്ച് അറസ്റ്റിലായ പി.ജയരാ ജനു വേണ്ടി സംസ്ഥാന ഹര്‍ത്താല് , അതിന്റെ മറവില് അക്രമണങ്ങള് . അതേ സമയം യു.ഡി.എഫ് സര്‍ക്കാറിന്റെ വൈദ്യുതി വിലവര്‍ധന അടക്കമുള്ള ഒരു ജനദ്രോഹ നടപടി ക്കുമെതിരെ ഒരു ഹര്‍ത്താലോ ആത്മാര്‍ത്ഥമായ ഒരു പ്രതിഷേധമോ ഉണ്ടിയിട്ടില്ലെ ന്നിരിക്കെ, ഈ ഹര്‍ത്താല് വെറും രാഷ്ട്രീയലാഭത്തിനപ്പുറം മറ്റൊന്നിനുമല്ലെന്ന് തിരിച്ചറി യാന് കേരളത്തിലെ ജനങ്ങള് വളര്‍ന്നിട്ടുണ്ട്. കാരണം അവര്‍ക്ക് നേതാക്കന്‍മാരെ വിശ്വാസ മില്ലാതെ വന്നിരിക്കുന്നു. പാര്‍ട്ടി ഇല്ല എന്ന് എത്ര ആണയിട്ടു പറഞ്ഞാലും സി.പി.എ മ്മിനെതിരെ അതിരൂക്ഷമായ ജനവികാരം അടുത്ത കാലത്തായി വളര്‍ന്നുവന്നിട്ടുണ്ട്. അത് പാര്‍ട്ടി നന്നായിക്കാണണമെന്ന് കരുതുന്ന ഒരു വിഭാഗം ആള്‍ക്കാരില് നിന്നുതന്നെയാണ് വന്നിരിക്കുന്നതും. ഇത് നേതാക്കള് പറയുംപോലെ പാര്‍ട്ടിയെ നശിപ്പിക്കാനല്ല, പാര്‍ട്ടി നിലനിന്നു കാണണമെന്ന് ആഗ്രഹിക്കുന്നത് കൊണ്ടാണ്. അതുകൊണ്ടു തന്നെയാണ് ഏതൊരു പാര്‍ട്ടിയെക്കാളും കൂടുതല് ആളുകള് സി.പി.എമ്മിനെ വിമര്‍ശിക്കുന്നതും.\nഏതെങ്കിലുമൊരു കാലത്ത് പാര്‍ട്ടി നന്നായിത്തീരുമെന്ന് സാധാരണജനങ്ങള്‍ക്ക് പ്രതീക്ഷയു ണ്ട്. അതുകൊണ്ട് തന്നെ അവരുടെ പ്രതീക്ഷയ്ക്ക് ദന്തഗോപുരത്തിലിരിക്കുന്ന നേതാക്കന്മാര് അള്ളുവെക്കരുത്. താഴെത്തട്ടിലുള്ള വേരുകളെ മറക്കുന്ന യു.ഡി.എഫിനെപ്പോലെ സി.പി.എം എപ്പോള് പെരുമാറാന് തുടങ്ങിയോ അന്നാണ് സി.പി.എമ്മിനെ അണികള് അവിശ്വസിച്ചു തുടങ്ങിയത്. ഈ അവിശ്വാസം വളര്‍ന്നുതുടങ്ങിയാല് , സി.പി.എമ്മിന്റെ ഭരണത്തിന്‍കീഴിലുള്ള സ്ഥാപനങ്ങളിലുള്ളവരും ഉച്ഛിഷ്ടം ഭക്ഷിക്കുന്നവരും മാത്രമേ പാര്‍ട്ടി യുടെ കൊടി പിടിക്കാന് കാണുകയുള്ളൂ. ഇത്തരക്കാര് ഉപജീവനമാര്‍ഗമായി മാത്രമേ പാര്‍ട്ടിയെ കാണുന്നുള്ളൂവെന്നതും ശ്രദ്ധേയമാണ്.\nഅരിയില് അബ്ദുല് ശുക്കൂര് വധവുമായി ബന്ധപ്പെട്ട് ജില്ലാസെക്രട്ടറി പി.ജയരാജനെ അറസ്റ്റു ചെയ്തത് രാഷ്ട്രീയ പ്രേരിതമായാണെന്നാണ് പാര്‍ട്ടി ആരോപിക്കുന്നത്. രാഷ്ട്രീയപ്രേരി തമായി അറസ്റ്റു ചെയ്താല് അതിനെ എതിര്‍ക്കേണ്ടത് രാഷ്ട്രീയമായിത്തന്നെയാണ്. രാഷ്ട്രീയ മെന്നത് പാവപ്പെട്ടവന്റെ നേരെ കുതിര കയറാനുള്ള ലൈസന്‍സല്ല. ഇന്ത്യയിലെ ഏ റ്റവും വലിയ ആസ്തിയുള്ള പാര്‍ട്ടിയാണ് സി.പി.എം. ഒരു ബക്കറ്റ് വെറുതെ വെച്ചാല് പോലും ആളുകള് ഭയന്നോ ശപിച്ചോ അതില് നാണയത്തുട്ടുകള് ഇടും. കോടികള് ഒരൊറ്റ ദിവസം കൊണ്ട് പിരിയും. അതുകൊണ്ട് ഓരോ സിറ്റിങിനും ലക്ഷങ്ങള് വാങ്ങുന്ന വക്കീലന്‍മാരെ നിരപരാധികള് എന്നുപാര്‍ട്ടി പറയുന്ന നേതാക്കന്‍മാര്‍ക്കു വേണ്ടി വാദിക്കാന് ഹാജരാക്കാം. നിയമപരമായി എന്തുകാര്യം വേണമെങ്കിലും ചെയ്യാം. അല്ലാതെ നേതാക്കളുടെ അറസ്റ്റില് ഹര്‍ത്താല് നടത്തുന്നതുകൊണ്ടോ അക്രമം അഴിച്ചുവിടുന്നതുകൊണ്ടോ പാര്‍ട്ടിക്ക് ഒരു ഗുണവും ലഭിക്കില്ല. മാത്രമല്ല, കൂടുതല് അപഹാസ്യമാകുകയേ ഉള്ളൂ പാര്‍ട്ടി.\nസൈകതം, എഡിറ്റോറിയല്, Editorial, Saikatham August ലേഖനം3Comments » Print this News\n(Older) ഖത്തര് ഇന്ത്യന് സ്ഥാനപതി പുസ്തകപ്രകാശനം നിര്‍വ്വഹിച്ചു\n3 Comments to സി പി എമ്മിന് എന്ത് പറ്റി.\nതാങ്കളുടെ എല്ലാ ചോദ്യാരോപണങ്ങള്‍ക്കും വരികള്‍ക്കിടയില് മറുപടിയുണ്ട്. പ്രതികരണത്തിന് നന്ദി.\nഗൂഡാലോചന കുറ്റം അമ്രുതമയിയുടെ പേരില് എടുകാത്തത് എന്തുകൊണ്ട്…പത്രതിപരെ…സത്നം ഓര്മയുണ്ടാകണം.. പത്രടിപകുരിപ്പ് ഉണ്ടാകുമോ …ഓ സത്നം നമ്മുടെ നാട്ടുകാരനല്ല മഠത്തില് നിന്നും അടിച്ചു കൊന്നതിന്റെ കണക്കുകള് ശ്രീനി പട്ടത്താനം എഴുതിയിട്ടുണ്ട് എന്തെ ശ്രീനിക്കെതിരെ കേസ്സ് കൊടുക്കാത്തത്.ആവിഷ്ക്കാര അവകാശം ഇല്ലാതാക്കിയ കഥ അറിയുമോ\nippol congressilum thammil thallu thutangiyathu kontu ivarkkum alppam samadhanamayittuntennu thonnunnu.\nML DO (64527)


ആയുര്‍വേദത്തെ കുറിച്ച് മനോജ് ബ്രൈറ്റ് പറയുന്നത് – Meddling Media\nനിങ്ങള് ആയുര്‍വേദ പ്രചാരകനോ ചികിത്സകനോ ആണെങ്കില് മനോജ് ബ്രൈറ്റിന്റെ വെല്ലുവിളി ഏറ്റെടുക്കാം. കാലാകാലങ്ങളായി പരീക്ഷണങ്ങള് നടത്തി മോഡേണ് മെഡിസിന് മുന്നേറുമ്പോള് ആയുര്‍വേദം കാളവണ്ടിയെ പോലെ നീങ്ങുന്നുവെന്നു പറയുന്നു മനോജ് ബ്രൈറ്റ്. അദ്ദേഹത്തിന്റെ വാക്കുകളിലൂടെ………………….ആയുര്‍വേദത്തെ കൂടെക്കൂടെ പരിശോധിക്കേണ്ട കാര്യമൊന്നുമില്ല. പരിശോധനയൊക്കെ പണ്ടേ കഴിഞ്ഞതാണ്. മുട്ട ചീഞ്ഞതാണോ എന്നറിയാന് അത് മുഴുവന് തിന്നു നോക്കേണ്ട കാര്യമൊന്നുമില്ല. ഒന്ന് മണത്താല് മതി. നിലവില് ശരിയാണ് എന്ന് ഉറപ്പുള്ള വിവരങ്ങളുമായി യോജിച്ചു പോകാത്ത കാര്യങ്ങള് വീണ്ടും വീണ്ടും പരിഗണിക്കേണ്ട കാര്യം പോലുമില്ല. ഭൂമി […]\nആയുര്‍വേദത്തെ കൂടെക്കൂടെ പരിശോധിക്കേണ്ട കാര്യമൊന്നുമില്ല. പരിശോധനയൊക്കെ പണ്ടേ കഴിഞ്ഞതാണ്. മുട്ട ചീഞ്ഞതാണോ എന്നറിയാന് അത് മുഴുവന് തിന്നു നോക്കേണ്ട കാര്യമൊന്നുമില്ല. ഒന്ന് മണത്താല് മതി. നിലവില് ശരിയാണ് എന്ന് ഉറപ്പുള്ള വിവരങ്ങളുമായി യോജിച്ചു പോകാത്ത കാര്യങ്ങള് വീണ്ടും വീണ്ടും പരിഗണിക്കേണ്ട കാര്യം പോലുമില്ല. ഭൂമി പരന്നതാണ് എന്നഭിപ്രായമുള്ള ഒരാളുടെ പ്രപഞ്ചത്തെക്കുറിച്ചുള്ള മറ്റു തിയറികള് ഒന്നും നോക്കാതെ ചവറ്റുകുട്ടയിലിടാം.\nനിങ്ങള് ആയുര്‍വേദ പ്രചാരകനോ ചികിത്സകനോ ആണെങ്കില് മനോജ് ബ്രൈറ്റിന്റെ വെല്ലുവിളി ഏറ്റെടുക്കാം. കാലാകാലങ്ങളായി പരീക്ഷണങ്ങള് നടത്തി മോഡേണ് മെഡിസിന് മുന്നേറുമ്പോള് ആയുര്‍വേദം കാളവണ്ടിയെ പോലെ നീങ്ങുന്നുവെന്നു പറയുന്നു മനോജ് ബ്രൈറ്റ്. അദ്ദേഹത്തിന്റെ വാക്കുകളിലൂടെ………………….\nആയുര്‍വേദത്തെ കൂടെക്കൂടെ പരിശോധിക്കേണ്ട കാര്യമൊന്നുമില്ല. പരിശോധനയൊക്കെ പണ്ടേ കഴിഞ്ഞതാണ്. മുട്ട ചീഞ്ഞതാണോ എന്നറിയാന് അത് മുഴുവന് തിന്നു നോക്കേണ്ട കാര്യമൊന്നുമില്ല. ഒന്ന് മണത്താല് മതി. നിലവില് ശരിയാണ് എന്ന് ഉറപ്പുള്ള വിവരങ്ങളുമായി യോജിച്ചു പോകാത്ത കാര്യങ്ങള് വീണ്ടും വീണ്ടും പരിഗണിക്കേണ്ട കാര്യം പോലുമില്ല. ഭൂമി പരന്നതാണ് എന്നഭിപ്രായമുള്ള ഒരാളുടെ പ്രപഞ്ചത്തെക്കുറിച്ചുള്ള മറ്റു തിയറികള് ഒന്നും നോക്കാതെ ചവറ്റുകുട്ടയിലിടാം. സമന്വയം എന്ന പേരില് ഭൂമി ഇനി ഉരുണ്ടതുമല്ല, പരന്നതുമല്ല, ഇഡ്ഡലി പോലെയാണ് എന്ന തരത്തിലുള്ള പരിഹാസ്യമായ നിലപാട് സയന്‍സല്ല. യുക്തിവാദികള്‍ക്ക് ചില കാര്യങ്ങളില് തീര്‍ച്ചയായും അസഹിഷ്ണുത ഉണ്ട്. അതില് ഒരു ശരികേടുമില്ല. എല്ലാവരെയും തൃപ്തിപ്പെടുത്താന് ഭൂമി ഇഡ്ഡലി പോലെയാണ് എന്ന തരം സമന്വയമൊന്നും നടക്കില്ല. അതല്ല ശാസ്ത്രത്തിന്റെ രീതി. ഭൂമി ഗോളം തന്നെയാണ്. ഫ്‌ലാറ്റ് എര്‍ത്ത് പുറത്തുതന്നെയാണ്.\nപിന്നെ ഹെര്‍ബല് മരുന്നുകളെ കുറിച്ച് പഠിക്കുന്നില്ല എന്നതും ശരിയല്ല. പഠിക്കുന്നുമുണ്ട്. അതിലെ പലതും എടുത്ത് തോട്ടില് കളയുന്നുമുണ്ട്. അതൊന്നും ഇവിടത്തെ ആയുര്‍വേദക്കാര് അറിയുന്നുമില്ല. അറിഞ്ഞാലും പുറത്തു പറയുന്നുമില്ല.\nകുറച്ചുമുമ്പ് Aristolochia എന്ന ചെടിയിലെ aristolochic acid ലിവര് ക്യാന്‍സര് ഉണ്ടാക്കും എന്നതുകൊണ്ട് യൂറോപ്പില് ബാന് ചെയ്തിരുന്നു. ഈ ബാന് ചെയ്ത Aristolochia ആയുര്‍വേദത്തിലെ ഗരുഡക്കൊടി എന്ന ചെടിയാണ്. ഈ പഠനം വന്നപ്പോള് പതിവ് പോലെ ഇന്ത്യക്കാര് സായിപ്പിനെ തെറി വിളിച്ചതല്ലാതെ എതിര് പഠനങ്ങളൊന്നും കൊണ്ടു വന്നിട്ടില്ല. ഞാന് വെല്ലുവിളിക്കുകയാണ്, ഇത് അറിയുന്ന ഒരു ആയുര്‍വേദക്കാരനെ കാണിച്ചു തരാമോ? ഏതെങ്കിലും ഒരു ആയുര്‍വേദക്കാരന് ചികിത്സയില് അത് ഒഴിവാക്കുന്നുണ്ടോ? ചുരുങ്ങിയപക്ഷം കൂടുതല് ശ്രദ്ധിച്ചെങ്കിലും അത് ഉപയോഗിക്കുന്നുണ്ടോ?അഥവാ അവരുടെ രോഗികള്‍ക്ക് ഇതേക്കുറിച്ച് മുന്നറിയിപ്പ് കൊടുക്കുന്നുണ്ടോ? ഇവിടെ ഇപ്പോഴും ഇതൊക്കെ ഔഷധമാണ്.\nകറ്റാര്‍വാഴയില് ക്യാന്‍സര് ഉണ്ടാക്കുന്ന വസ്തുക്കളുണ്ട് (aloin A) ആരോഗ്യപാനീയം എന്ന പേരില് അത് ജ്യൂസ് അടിച്ചു കുടിക്കുന്ന എത്ര പേര്‍ക്ക് ഇതറിയാം?\nവെള്ളമടിച്ചുള്ള ഹാങ്ങ് ഓവര് ഇല്ലാതാക്കാന് എന്ന പേരില് ഒരു ആയുര്‍വേദ മരുന്ന് ഓണ്‍ലൈനില് കാണാം. ഇതിലുള്ള Andrographis paniculata നിലവേപ്പ്, കിരിയത്ത് എന്നൊക്കെ എന്നറിയപ്പെടുന്ന ആയുര്‍വേദ സസ്യമാണ്. ഈയിടെ നിലവേപ്പ് വാര്‍ത്തകളില് വന്നിരുന്നു. തമിഴ് നാട്ടില് ഡെങ്കിപ്പനിക്ക് മരുന്നായി (നമ്മുടെ പപ്പായ ഇല പോലെ) ഇത് വിതരണം ചെയ്യുന്നത് കമല്‍ഹാസന് എതിര്‍ത്തിരുന്നു. കാരണം സൈഡ് എഫ്‌ഫെക്റ്റ് തന്നെ. ഇതുമൂലം ഗര്‍ഭം അലസാന് സാധ്യതയുണ്ട്. ഈ മരുന്ന് അപകടമാണ് എന്ന് പറയുന്ന ഒരു ആയുര്‍വേദക്കാരനെ കാണിക്കാമോ?\nആയുര്‍വേദത്തില് ഉപയോഗിക്കുന്ന ഒരൊറ്റ മരുന്ന് പോലും അതെ ആവശ്യത്തിന് മോഡേണ് മെഡിസിനില് ഉപയോഗിക്കുന്നില്ല. ആരെങ്കിലും സര്‍പ്പഗന്ധിയിലെ റീസര്‍പ്പിനും കൊണ്ട് വരും എന്നറിയാം. ആയുര്‍വേദത്തില് സര്‍പ്പഗന്ധി രക്തസമ്മര്‍ദ്ദത്തിനു ഉപയോഗിക്കാം എന്ന് പറയുന്നുണ്ട് എന്നത് ശരിയല്ല. പലതരം വേദനകള്‍ക്കും മറ്റുമാണ് അത് ഉപയോഗിക്കുന്നത്. ആയുര്‍വേദത്തില് പറയുന്ന സര്‍പ്പഗന്ധിയില് അമിത രക്ത സമര്‍ദ്ദത്തിനു ഉപയോഗിക്കാവുന്ന റിസര്‍പ്പിന് ഉണ്ട് എന്ന് മോഡേണ് മെഡിസിന് കണ്ടെത്തിയപ്പോള് ആയുര്‍വേദക്കാര് കണ്ടാ, ഞങ്ങടെ മരുന്ന് എന്നു പറഞ്ഞു ചാടി വീണതാണ്. ഇന്ന് മോഡേണ് മെഡിസിനില് റിസര്‍പ്പിന് ഉപയോഗിക്കുന്നില്ല. സ്ഥിരമായി അത് ഉപയോഗിക്കുന്നത് പലവിധ പ്രശ്‌നങ്ങളും ഉണ്ടാക്കും എന്നതുകൊണ്ട്. ഇപ്പോള് അതിനേക്കാള് മികച്ച ധാരാളം മരുന്നുകളുണ്ട്. ഇന്നും സര്‍പ്പഗന്ധി രക്തസമ്മര്‍ദ്ദത്തിനു ഉപയോഗിക്കുന്നത് ആയുര്‍വേദക്കാര് മാത്രമാണ്. അവര് ആ ചെയ്യുന്നത് ദ്രോഹവുമാണ്.\nആയുര്‍വേദവും മോഡേണ് മെഡിസിനും തമ്മിലുള്ള സമന്വയമൊന്നും ഒരു കാലത്തും നടക്കില്ല. രണ്ടും പരസ്പരം ചേരില്ല എന്നതുതന്നെ കാരണം. വെള്ളവും എണ്ണയും തമ്മില് ഒരു സമന്വയം ഒരിക്കലും സാധ്യമല്ല. നിങ്ങള് എത്രയൊക്കെ ആഗ്രഹിച്ചാലും. ആയുര് വേദത്തിന്റെ വാദ, പിത്ത, കഫവും പഞ്ചഭൂത സിദ്ധാന്തവും ശാസ്ത്രവുമായി ചേരില്ല. പിന്നെ അതില് ഉപയോഗിക്കുന്ന സസ്യജന്യ മരുന്നുകള്. അതില് കൊള്ളാവുന്നത് (വേറെ ആവശ്യങ്ങള്‍ക്കാണെങ്കിലും) മോഡേണ് മെഡിസിനില് ഉപയോഗിക്കുന്നുണ്ട്. റീസര്‍പ്പിന് പോലുള്ളവ പിന്നീട് അത്ര പോര എന്ന് കണ്ടു ഉപേക്ഷിക്കുന്നുമുണ്ട്. അതാണ് മോഡേണ് മെഡിസിന്റെ ശക്തിയും.\nആയുര്‍വേദത്തില് ഉപയോഗിക്കുന്നതും ഒരുകാലത്ത് ആധുനിക വൈദ്യത്തിലും ഉപയോഗിച്ചിരുന്നതുമായ ചില ഹെര്‍ബല് മരുന്നുകള് പെട്ടെന്ന് ഓര്‍മ്മ വരുന്നത്….\nആവണക്കെണ്ണ- വയറിളക്കാന്. കടുത്ത സൈഡ് എഫ്‌ഫെക്റ്റ് കാരണം മോഡേണ് മെഡിസിനില് ഇപ്പോള് ഉപയോഗിക്കുന്നില്ല. ആയുര്‍വേദക്കാര് ഇപ്പോളും ഉപയോഗിക്കുന്നു.\nസര്‍പ്പഗന്ധി- അമിത രക്ത സമ്മര്‍ദ്ദം. മോഡേണ് മെഡിസിനില് ഇപ്പോള് ഉപയോഗിക്കുന്നില്ല. ആയുര്‍വേദക്കാര് ഇപ്പോളും ഉപയോഗിക്കുന്നു.\nതാലിസ് പത്രം- അതില് അടങ്ങിയിട്ടുള്ള chlorpromazine ആണ് ചുമ നിയന്ത്രിക്കുന്നത്. കൃത്യമായ അളവില് ഇത് അടങ്ങിയ മോഡേണ് ഗുളിക ഉപയോഗിക്കുന്നതാണ് നല്ലത്.\nഉമ്മത്തിന്റെ ഇല പുകക്കുന്നത് ശ്വാസം മുട്ടലിനു ആയുര്‍വേദത്തില് ഉപയോഗിക്കാറുണ്ട്. എന്നാല് അതില് അടങ്ങിയ hyosine കൃത്യമായ അളവില് ആധുനിക രീതിയില് ഉപയോഗിക്കുന്നതാണ് നല്ലത്.\nഅതുപോലെ ആയുര്‍വേദത്തിലെ ആടലോടകം. അതിലെ ബ്രോംഹെക്‌സിന് ആണ് ചുമ നിയന്ത്രിക്കുന്നത്. എന്നാല് ബ്രോംഹെക്‌സിനേക്കാള് മികച്ചതല്ല ആടലോടകം. ബ്രോംഹെക്‌സിന്റെ കൃത്യമായ ഡോസ് നമുക്കറിയാം. ഈ ആടലോടകം കഴിച്ചാല് എത്ര ബ്രോംഹെക്‌സിന് അകത്തു ചെല്ലും എന്ന് വല്ല പിടിയുമുണ്ടോ? ഇനി ആടലോടകത്തില് ഈ ബ്രോംഹെക്‌സിന് മാത്രമല്ലല്ലോ ഉള്ളത്. വേറെ നൂറു കണക്കിന് ആള്‍കലോയ്ഡുകള് ഉണ്ട്. അതില് ബ്രോംഹെക്‌സിന് വിപരീതമായി പ്രവര്‍ത്തിക്കുന്നതും ശരീരത്തിന് വേറെ ദോഷങ്ങള് ഉണ്ടാക്കുന്നതുമായ പലതും ഉണ്ടാകും. I repeat…..നിലവില് മോഡേണ് മെഡിസിനെക്കള് സുരക്ഷിതമായും ഗുണകരമായും ഉപയോഗിക്കാവുന്ന ഒരൊറ്റ ആയുര്‍വേദ മരുന്നും ഇല്ല.\nകാന്‍സറിനെ കുറിച്ച് അറിയേണ്ടതെല്ലാം


സംസ്ഥാന മന്ത്രിസഭയുടെ ആയിരം ദിനാഘോഷം: മെഗാ എക്‌സിബിഷനിൽ തിരക്കേറുന്നു; ഇന്ന് ഒഡീസി ഡാൻസും ഇശൽ നൈറ്റും - Kannur Varthakal Online\nസംസ്ഥാന മന്ത്രിസഭയുടെ ആയിരം ദിനാഘോഷം: മെഗാ എക്‌സിബിഷനിൽ തിരക്കേറുന്നു; ഇന്ന് ഒഡീസി ഡാൻസും ഇശൽ നൈറ്റും\nസംസ്ഥാന മന്ത്രിസഭയുടെ ആയിരം ദിനാഘോഷത്തോടനുബന്ധിച്ച് സംഘടിപ്പിക്കുന്ന മെഗാ എക്‌സിബിഷനിൽ തിരക്കേറുന്നു. വിവിവ സർക്കാർ വകുപ്പുകളുടെയും തദ്ദേശ സ്ഥാപനങ്ങളുടെയും മിഷനുകളുടെയും സ്റ്റാളുകളാണ് എക്‌സിബിഷനിലുള്ളത്. വൈദ്യുതി വകുപ്പ് ഒരുക്കിയ സ്റ്റാളിൽ പഴശ്ശി ഡാമിൽ പുതുതായി നിർമ്മിക്കുന്ന പവർ സ്റ്റേഷന്റെ മാതൃകയും പ്രവർത്തനവും പ്രദർശന കവാടത്തിൽ തന്നെ ഒരുക്കിയിരിക്കുന്നു. സ്റ്റാൾ സംസ്ഥാന വൈദ്യുതി ബോർഡ് ഡയറക്ടർ ഡോ വി ശിവദാസൻ ഉദ്ഘാടനം ചെയ്തു.\nതൊഴിലും നൈപുണ്യവും വകുപ്പ് ഒരുക്കിയിരിക്കുന്ന സ്റ്റാളിൽ നിന്നും അതിഥി തൊഴിലാളികൾക്കായുള്ള ആവാസ് ഇൻഷുറൻസ് പദ്ധതിയിലേക്ക് സൗജന്യമായി രജിസ്റ്റർ ചെയ്യാം. അതിഥി തൊഴിലാളികൾക്കായുള്ള ബയോമെട്രിക് കാർഡ് വിതരണവും സ്റ്റാളിൽ ലഭ്യമാണ്.\nകണ്ണൂരിലെ ടൂറിസത്തിന് പുത്തനുണർവേകുന്ന വയലപ്ര പാർക്ക്, പാലക്കയം തട്ട്, ഏഴരക്കുണ്ട് എന്നിവയുടെ വിശേഷങ്ങൾ ജനങ്ങളിലെത്തിക്കുന്നതിന് ഡിടിപിസിയുടെ നേതൃത്വത്തിൽ പ്രദർശന ഹാളിൽ സ്റ്റാൾ ഒരുക്കിയിട്ടുണ്ട്. വിനോദസഞ്ചാരകേന്ദ്രങ്ങളെ അടുത്തറിയാനും വിവരശേഖരണത്തിനും പ്രദർശന മേളയിൽ എത്തുന്നവർക്ക് സൗകര്യമുണ്ട്.\nസംസ്ഥാനത്തെ നികുതിദായകരെ ഓൺലൈൻ സംവിധാനത്തിന് കീഴിൽ കൊണ്ടുവരാനുള്ള പദ്ധതിയുടെ ഭാഗമായി രജിസ്‌ട്രേഷനും യൂസർ ഐഡി വിതരണവും റവന്യൂ ഡിപ്പാർട്ട്‌മെൻറ് സ്റ്റാളുകളിൽ ലഭ്യമാണ്. ലൈഫ് മിഷനുമായി ബന്ധപ്പെട്ട അന്വേഷണങ്ങൾക്കും നിർദ്ദേശങ്ങൾക്കും ലൈഫ് മിഷന്റെ സ്റ്റാളുണ്ട്. ആരോഗ്യവകുപ്പിന് കീഴിൽ ആരോഗ്യ ബോധവൽക്കരണ പ്രദർശനവും എക്‌സിബിഷന്റെ ഭാഗമായി ഒരുക്കിയിട്ടുണ്ട് . പ്രദർശനത്തിന് എത്തുന്നവർക്ക് മുണ്ടയാട് കോഴിവളർത്തൽ കേന്ദ്രത്തിൽ നിന്നുള്ള നാടൻ മുട്ടകൾ തുച്ഛമായ വിലയ്ക്ക് വാങ്ങാം. പ്രദർശനത്തോടനുബന്ധിച്ച് സ്റ്റാളുകളിൽ വിവിധ ഡിപ്പാർട്ട്‌മെന്റുകളുടെ നേതൃത്വത്തിൽ മത്സരങ്ങളും സംഘടിപ്പിക്കുന്നു. ഫെബ്രുവരി 27 വരെ രാവിലെ 10 മണിമുതൽ രാത്രി എട്ടുമണി വരെയാണ് പ്രദർശനം. ആയിരം ദിനാഘോഷത്തിന്റെ ഭാഗമായി ഇന്ന് (ഫെബ്രു. 22) വൈകീട്ട് ആറ് മണിക്ക് ഒഡീസി ഡാൻസും രാത്രി ഏഴിന് ഇശൽ നൈറ്റും അരങ്ങേറും.\nPrevious സുൽത്താൻ തോട് കനാലിന്റെ നവീകരണ പ്രവൃത്തി ഉദ്ഘാടനം ചെയ്തു; ജലപാത 2020 ൽ കന്യാകുമാരി വരെയെത്തും: മന്ത്രി കെ കൃഷ്ണൻകുട്ടി


അതിശയിപ്പിക്കുന്ന സമ്മാനങ്ങളുമായി ഷോര്‍ട്ട് ഫിലിം മത്സരം ‘എന്റെ പള്ളിക്കൂടക്കാലം…’\nഡി.സി ബുക്‌സ് പ്രി പബ്ലിക്കേഷന് ഒരുവട്ടംകൂടി എന്റെ പാഠപുസ്തകങ്ങള് എന്ന സമാഹാരത്തിന്റെ പ്രചരണാര്‍ത്ഥം സംഘടിപ്പിക്കുന്ന ഷോര്‍ട്ട് ഫിലിം മത്സരം, ‘എന്റെ പള്ളിക്കൂടക്കാല’ത്തിലേക്ക് ഷോര്‍ട്ട് ഫിലിം എന്‍ട്രികള് ക്ഷണിക്കുന്നു.\n1. സമയപരിധി – പരമാവധി മൂന്നു മിനിറ്റ് വരെ.\n2. വിഷയം – പോയ്മറഞ്ഞ പള്ളിക്കൂടക്കാലം, അധ്യാപകസ്മരണകള്, സൗഹൃദം തുടങ്ങി സ്‌കൂള് ജീവിതവുമായി ബന്ധപ്പെട്ട വിഷയങ്ങള് തിരഞ്ഞെടുക്കാം.\n3. ജഡ്ജിങ് കമ്മറ്റി തെരഞ്ഞെടുക്കുന്ന ഷോര്‍ട്ട് ഫിലിമുകള് ഡി.സി ബുക്‌സിന്റെ ഔദ്യോഗിക ഫെയ്‌സ്ബുക്ക് പേജിലും യൂട്യൂബ് ചാനലിലും അപ്‌ലോഡ് ചെയ്യും. ഇതില് ഏറ്റവുമധികം പ്രേക്ഷകപ്രതികരണം ലഭിക്കുന്നവയില്‍നിന്നും ജഡ്ജിങ് പാനല് തിരഞ്ഞെടുക്കുന്ന മൂന്നു ഷോര്‍ട്ട് ഫിലിമുകള്‍ക്ക് 10,000 രൂപ വീതം സമ്മാനം.\n4. ഷോര്‍ട്ട് ലിസ്റ്റ് ചെയ്യപ്പെടുന്നവയില്‍നിന്നും ജഡ്ജിങ് പാനല് തെരഞ്ഞെടുക്കുന്ന മറ്റ് അഞ്ച് ഷോര്‍ട്ട് ഫിലിമുകള്‍ക്ക് 5,000 രൂപ വീതം സമ്മാനം\n5. ഡി.വി.ഡി / സി.ഡി-യില് ഫുള് എച്ച്. ഡി. (1920×1080) ഫോര്‍മാറ്റില് വേണം അയയ്ക്കുവാന്. അല്ലാത്തപക്ഷം, ഡ്രോപ് ബോക്‌സ് പോലെയുള്ള മറ്റു ഷെയറിങ് ആപ്‌ളിക്കേഷനുകള് വഴിയും അയക്കാവുന്നതാണ് (editorial@dcbook.com).\n6. അയയ്ക്കുന്ന ഷോര്‍ട്ട് ഫിലിമുകള് സമൂഹമാധ്യങ്ങളിലോ മറ്റ് വെബ് പ്ലാറ്റ്‌ഫോമുകളിലോ പ്രസിദ്ധീകരിക്കുവാന് പാടില്ല.\n7. ജൂണ് 21 മുതല് ആഗസ്റ്റ് 16-ാം തീയതിവരെ ഫയലുകള് അയയ്ക്കാം.\n8. ജൂലൈ 31 – നുള്ളില് ഷോര്‍ട്ട് ഫിലിമുകള് അയക്കുന്നവര്‍ക്ക്, അനൂപ് മേനോന്, ഉണ്ണി ആര്, ഭാഗ്യലക്ഷ്മി എന്നിവരുടെ കയ്യൊപ്പോടുകൂടിയ അതിശയിപ്പിക്കുന്ന സമ്മാനങ്ങള് നല്കുന്നതാണ്.\n9. വിജയികളെ സെപ്റ്റംബര് 5- അധ്യാപകദിനത്തില് പ്രഖ്യാപിക്കും.\n10. ഡി.സി ബുക്‌സിന്റെ ജഡ്ജിങ് കമ്മറ്റിയുടെ തീരുമാനം അന്തിമമായിരിക്കും.\n11. അയയ്ക്കുന്ന കവറിനു പുറത്ത് ‘എന്റെ പള്ളിക്കൂടക്കാലം’ എന്നെഴുതിയിരിക്കണം. ഒപ്പം ബന്ധപ്പെടേണ്ട വിലാസവും ഫോണ് നമ്പറും\nഡിവിഡികള് അയയ്‌ക്കേണ്ട വിലാസം\nഗുഡ്‌സ് ഷെപ്പേര്‍ഡ് സ്ട്രീറ്റ്\nകോട്ടയം – 686001\nഫോണ് : 0481-2563114\n60 വര്‍ഷങ്ങള് പിന്നിട്ട് നാസ


അഭിനയ് (Abhinay): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nചലച്ചിത്ര അഭിനേതാവാണ് അഭിനയ്. മോഡലിങ്ങ് രംഗത്തുനിന്നുമാണ് ചലച്ചിത്രരംഗത്തേക്ക് കടന്നുവരുന്നത്.ടെക്‌സ്റ്റ്ബുക്ക് എന്ന മലയാളചിത്രത്തിലാണ് ആദ്യമായി അഭിനയിക്കുന്നത്. പടെസൂഴ എന്ന തമിഴ് ചിത്രത്തിലെ അഭിനയമാണ് ചലച്ചിത്രരംഗത്ത് അഭിനയിനെ... ReadMore\nചലച്ചിത്ര അഭിനേതാവാണ് അഭിനയ്. മോഡലിങ്ങ് രംഗത്തുനിന്നുമാണ് ചലച്ചിത്രരംഗത്തേക്ക് കടന്നുവരുന്നത്.ടെക്‌സ്റ്റ്ബുക്ക് എന്ന മലയാളചിത്രത്തിലാണ് ആദ്യമായി അഭിനയിക്കുന്നത്. പടെസൂഴ എന്ന തമിഴ് ചിത്രത്തിലെ അഭിനയമാണ് ചലച്ചിത്രരംഗത്ത് അഭിനയിനെ പ്രശസ്തനാക്കുന്നത്.


' ആം ആദ്മി മാതൃകയിൽ സർക്കാരുണ്ടാകും'; ബിജെപി സഖ്യനീക്കങ്ങൾക്കെതിരെ കമല്‍ഹാസന് |\nChennai, First Published 12, Feb 2020, 10:39 AM\nബിജെപിയുമായി സഖ്യമുണ്ടാക്കാനുള്ള രജനീകാന്തിന്‍റെ നീക്കത്തെ പിന്തുണയ്ക്കുന്നില്ലെന്ന് കമൽഹാസൻ. ബിജെപി അനുകൂല നിലപാടുമായി രജനീകാന്ത് രംഗത്തെത്തിയ സാഹചര്യത്തിലാണ് കമല് ഹാസന്‍റെ നിര്‍ണായക പ്രതികരണം.\nചെന്നൈ: തമിഴ്നാട്ടില് ആംആദ്മി മാതൃകയില് സര്‍ക്കാരുണ്ടാക്കുമെന്ന് കമല് ഹാസന്. ബിജെപി പിന്തുണ അംഗീകരിക്കില്ലെന്നും കമല് ഏഷ്യാനെറ്റ് ന്യൂസിനോട് പറഞ്ഞു. രജനീകാന്തിനൊപ്പമുള്ള മഴവില് സഖ്യസാധ്യതയെക്കുറിച്ച് ചര്‍ച്ചകള് സജീവമാകുന്നതിനിടയിലാണ് പ്രതികരണം.\nബിജെപി അനുകൂല നിലപാടുമായി രജനീകാന്ത് രംഗത്തെത്തിയ സാഹചര്യത്തിലാണ് കമല് ഹാസന്‍റെ നിര്‍ണായക പ്രതികരണം. ബിജെപി പിന്തുണയില്, അണ്ണാഡിഎംകെയിലെ ഒപിഎസ് പക്ഷത്തെ കൂടി അണിനിരത്തി രജനീകാന്തിന്‍റെ മഴവില് സഖ്യത്തിനുള്ള ശ്രമം കമല്‍ഹാസന് തള്ളി. സഖ്യത്തിന് ബിജെപി പിന്തുണയുണ്ടായാല് അംഗീകരിക്കില്ല.\nദ്രാവിഡ പാര്‍ട്ടികളെ അകറ്റിനിര്‍ത്തിയുള്ള രാഷ്ട്രീയ സന്ദേശമാണ് കമല് മുന്നോട്ട് വയ്ക്കുന്നത്. എന്നാല്, പാര്‍ട്ടി പ്രഖ്യാപനത്തിന് മുന്‍പേ ദ്രാവിഡ കക്ഷികള്‍ക്കൊപ്പം സഖ്യചര്‍ച്ചകള് രജനീകാന്ത് തുടങ്ങി കഴിഞ്ഞു. തമിഴ്നാട്ടിലെ നിയമസഭാ തെരഞ്ഞെടുപ്പിന് മുന്നോടിയായി സംസ്ഥാന വ്യാപക പര്യടനത്തിന് ഒരുങ്ങുകയാണ് കമല്‍ഹാസന്. 55 ദിവസം നീളുന്ന പര്യടനം ഫെബ്രുവരി 21ന് തുടങ്ങും.\nകഴിഞ്ഞ ലോക്സ്ഭാ തിരഞ്ഞെടുപ്പില് എട്ട് ശത്മാനത്തോളം വോട്ട് നേടിയ കരുത്തുമായാണ് കമല് ഗ്രാമസഭകളുമായി സജീവമാകുന്നത്. ബിജെപി അനുകൂല പ്രസ്താവനകളുമായി കളം നിറയുന്ന രജനീകാന്ത് രാഷ്ട്രീയ പുനര്‍വിചിന്തനത്തിന് ഒരുങ്ങുമോ എന്ന് കണ്ടറിയാം.\nLast Updated 12, Feb 2020, 12:59 PM


Maharastra Archives - Malayalamleadnews\nഡോ. ബി.ആര്.അംബേദ്കറിന്റെ മുംബൈയിലെ സ്മാരക വസതിക്ക് നേരെ ആക്രമണം: അന്വേഷണം പ്രഖ്യാപിച്ച് മഹാരാഷ്ട്ര സര്‍ക്കാര്\nമുംബൈ: ഡോ. ബി.ആര്.അംബേദ്കറിന്റെ മുംബൈയിലെ സ്മാരക വസതിയായ രാജ്യഗൃഹത്തിന് നേരെ അജ്ഞാതരുടെ ആക്രമണം. മുംബൈ ദാദറില് ചൊവ്വാഴ്ച വൈകിട്ടോടെയായിരുന്നു സംഭവം. വീടിന് മുന്നിലെ വസ്തുവകകളും സി.സി ടി.വി...\tRead more\nഅടിയന്തര സാമ്പത്തിക പാക്കേജ് പ്രഖ്യാപിക്കണം: പവാറിനെ ഉന്നംവെച്ച് ഫഡ്‌നാവിസ്; അതേനാണയത്തില് തിരിച്ചടിച്ച് കോണ്‍ഗ്രസ്\nമുംബൈ: മഹാരാഷ്ട്രയില് അടിയന്തര സാമ്പത്തിക പാക്കേജ് പ്രഖ്യാപിക്കണമെന്ന് ആവശ്യപ്പെട്ട് എന്.സി.പി അധ്യക്ഷന് ശരദ് പവാറിനെതിരെ ബി.ജെ.പി നേതാവ് ദേവേന്ദ്ര ഫഡ്നാവിസ്. കേന്ദ്രത്തോട് ആവശ്യപ്പെട്ട അ...\tRead more\nബി.ജെ.പിയില് പൊട്ടിത്തെറി: പാര്‍ട്ടിയെ വളര്‍ത്തിയെടുത്ത തന്നെ ഇപ്പോള് തഴഞ്ഞിരിക്കുന്നു; ഫ്ഡനാവിസിനെതിരെ പരസ്യമായി ‘വാളെടുത്ത്’ ഏക്‌നാഥ് ഖഡ്‌സെ\nമുംബൈ: മഹാരാഷ്ട്ര നിയമനിര്‍മ്മാണ കൗസിലിലേക്കുള്ള തെരഞ്ഞെടുപ്പ് അടുത്തിരിക്കെ ബി.ജെ.പിയില് വീണ്ടും പൊട്ടിത്തെറി. സീറ്റ് നിഷേധിക്കപ്പെട്ട ബി.ജെ.പി മുതിര്‍ന്ന നേതാവ് ഏക്‌നാഥ് ഖഡ്‌സെ പാര്‍ട്ടിക...\tRead more\nറേഷന് പിന്നാലെ സാമ്പത്തിക സഹായം; 4000 പേര്‍ക്ക് കരുതലുമായി സച്ചിന് തെന്‍ഡുല്‍ക്കര്\nമുംബൈ: കൊവിഡ് വ്യാപനത്തെ തുടര്‍ന്ന് പ്രഖ്യാപിച്ച ലോക്ക്ഡൗണില് വലഞ്ഞ മഹാരാഷ്ട്രക്ക് വീണ്ടും കരുതലുമായി സച്ചില് തെന്‍ഡുല്‍ക്കര്. യൂത്ത് ഫൗണ്ടേഷന്റെ സാന്നിദ്ധ്യത്തില് ബൃഹന് മുംബൈ കോര്‍പറേഷ...\tRead more


സൗദിയില് വ്യോമാക്രമണം ലക്ഷ്യമിട്ട ഡ്രോണ് അറബ് സഖ്യസേന വെടിവെച്ചിട്ടു | Coalition destroys explosive laden Houthi drone in Saudi Arabia\nസൗദിയില് വ്യോമാക്രമണം ലക്ഷ്യമിട്ട ഡ്രോണ് അറബ് സഖ്യസേന വെടിവെച്ചിട്ടു\nRiyadh Saudi Arabia, First Published 6, Sep 2020, 1:20 PM\nസ്‍ഫോടക വസ്‍തുക്കള് നിറച്ച ഡ്രോണ്, യെമന്റെ വ്യോമാതിര്‍ത്തിയില് വെച്ചുതന്നെ അറബ് സഖ്യസേന വെടിവെച്ചിടുകയായിരുന്നു. സൗദി അറേബ്യയിലെ സാധാരണക്കാരെ ലക്ഷ്യമിട്ട് ഹൂതികള് ബോധപൂര്‍വമായ ആക്രമണം നടത്തുകയായിരുന്നുവെന്ന് അറബ് സഖ്യസേന ആരോപിച്ചു.\nറിയാദ്: സൗദി അറേബ്യയില് വ്യോമാക്രമണം നടത്താന് ലക്ഷ്യമിട്ട ഡ്രോണ് വെടിവെച്ചിട്ടതായി അറബ് സഖ്യസേന അറിയിച്ചു. യെമന് ഭൂപ്രദേശത്ത് നിന്ന് ഇറാന്റെ പിന്തുണയോടെ ഹൂതികള് ആക്രമണം നടത്തുകയായിരുന്നുവെന്ന് സേനാ വക്താവ് കേണല് തുര്‍കി അല് മാലികി പറഞ്ഞു. വെള്ളിയാഴ്ച വൈകുന്നേരമാണ് ആക്രമണമുണ്ടായത്.\nസ്‍ഫോടക വസ്‍തുക്കള് നിറച്ച ഡ്രോണ്, യെമന്റെ വ്യോമാതിര്‍ത്തിയില് വെച്ചുതന്നെ അറബ് സഖ്യസേന വെടിവെച്ചിടുകയായിരുന്നു. സൗദി അറേബ്യയിലെ സാധാരണക്കാരെ ലക്ഷ്യമിട്ട് ഹൂതികള് ബോധപൂര്‍വമായ ആക്രമണം നടത്തുകയായിരുന്നുവെന്ന് അറബ് സഖ്യസേന ആരോപിച്ചു. കഴിഞ്ഞ ഏതാനും ആഴ്ചകളായി നിരവധി ഡ്രോണ് ആക്രമണങ്ങളും മിസൈല് ആക്രമണങ്ങളുമാണ് സൗദി അറേബ്യ ലക്ഷ്യം വെച്ച് ഉണ്ടായത്. കഴിഞ്ഞ മാസം സൗദി അറേബ്യയിലെ ഒരു അന്താരാഷ്ട്ര വിമാനത്താവളം ലക്ഷ്യമിട്ടും ആക്രമണശ്രമമുണ്ടായി.\nLast Updated 6, Sep 2020, 1:20 PM\nAirstrike from Yemen\nയെമനില് നിന്ന് വ്യോമാക്രമണം


കശ്മീര് തര്‍ക്കപ്രദേശമല്ല: ഇന്ത്യ | India rejects Musharrafs statement on J and K - Malayalam Oneindia\n25 min ago സിപിഎമ്മിനെ പ്രതിരോധത്തിലാക്കി സിഒടി നസീറിന്റെ പ്രതികരണം; അക്രമത്തിന് പിന്നില് പാര്‍ട്ടി തന്നെ; അന്വേഷണം വിരല് ചൂണ്ടുന്നത് തലശ്ശേരിയിലെ പ്രമുഖ നേതാവിലേക്ക്\n35 min ago തിരഞ്ഞെടുപ്പ് ഡ്യൂട്ടിക്ക് പോയ പൊലീസുകാര്‍ക്ക് ദുരിത യാത്ര: തിരഞ്ഞെടുപ്പ് കമ്മിഷനെതിരെ മുഖ്യമന്ത്രി\n44 min ago 'ഇനി ഞാനായിട്ട് പ്രവചിച്ചില്ലെന്ന് വേണ്ട'.. തിരഞ്ഞെടുപ്പിൽ ആര് ജയിക്കുമെന്ന് പ്രവചിച്ച് ജോയ് മാത്യു\nകശ്മീര് തര്‍ക്കപ്രദേശമല്ല: ഇന്ത്യ\nദില്ലി: ജമ്മു കശ്മീര് തര്‍ക്കപ്രദേശമാണെന്ന പാക്കിസ്ഥാന് പ്രസിഡന്റ് പര്‍വേസ് മുഷാറഫിന്റെ പ്രസ്താവന ഇന്ത്യ നിരാകരിച്ചു.\nകശ്മീര് ഇന്ത്യയുടെ അവിഭാജ്യ ഘടകമാണെന്ന് വിദേശകാര്യമന്ത്രി ജസ്വന്ത്സിംഗ് പറഞ്ഞു. കശ്മീര് തര്‍ക്കപ്രദേശമാണെന്ന മുഷാറഫിന്റെ സിദ്ധാന്തം ഇന്ത്യയ്ക്ക് ഒരു തരത്തിലും അംഗീകരിക്കാനാവാത്തതാണ്.\nപ്രധാനമന്ത്രിയുടെ വസതിക്ക് പുറത്ത് വാര്‍ത്താ ലേഖകരുമായി സംസാരിക്കുകയായിരുന്നു ജസ്വന്ത്സിംഗ്. നേരത്തെ അദ്ദേഹം ആഭ്യന്തരമന്ത്രി എല്.കെ.അദ്വാനിക്കൊപ്പം പ്രധാനമന്ത്രി വാജ്പേയിയെ സന്ദര്‍ശിച്ചു.\nആഗ്ര ഉച്ചകോടിയില് ഒരു സംയുക്ത പ്രഖ്യാപനം ഉണ്ടാവാതെ പോയത് എന്തുകൊണ്ടാണെന്ന് ഇപ്പോള് ജനങ്ങള്‍ക്ക് മനസിലാക്കാനാവും. അതിര്‍ത്തിക്കപ്പുറത്തു നിന്നുള്ള തീവ്രവാദത്തെ മുഷാറഫ് ന്യായീകരിച്ചതിനെ ജസ്വന്ത് വിമര്‍ശിച്ചു. നിയന്ത്രണരേഖ എന്നത് രേഖാമൂലം അംഗീകരിക്കപ്പെട്ടതാണ്. അക്കാര്യം നിഷേധിക്കാനാവില്ലെന്ന് ജസ്വന്ത് പറഞ്ഞു. നിയന്ത്രണ രേഖ ഒരു കരാറനുസരിച്ച് ഉണ്ടായതാണ്. അത് അ്ഗീകരിച്ചേ പറ്റൂ. ജസ്വന്ത് പറഞ്ഞു.


ഗൂഗിളിന്റെ പിക്സൽ3,3XL പുറത്തിറങ്ങി – Ebadutech\nMobile Phone ReviewsTech News\nBy Ebadu Rahman\t Last updated Nov 29, 2018\nഏറെ നാളത്തെ കാത്തിരിപ്പിനൊടുവിൽ ഗൂഗിളിന്റെ പിക്സൽ3,3XL ഫോണുകൾ ഔദ്യോഗികമായി പുറത്തിറക്കി . ഇന്നലെ ന്യൂയോർക്കിൽ വെച്ച് നടന്ന ഇവെന്റിലാണ് പിക്സലിന്റെ2പുതിയ മോഡലുകൾ അവതരിപ്പിച്ചത് . മറ്റ് മൊബൈൽ കമ്പനികൾ ക്യാമറകളുടെ എണ്ണം വർദ്ധിപ്പിക്കാൻ മത്സരിക്കുമ്പോൾ ഗൂഗിൾ ഇപ്രാവശ്യവും സിംഗിൾ റിയർ ക്യാമറ തന്നെയാണ് പിക്സൽ3മോഡലുകളിൽ നൽകിയിരിക്കുന്നത് . എന്നിരുന്നാലും ലോകത്തിലെ മികച്ച ക്യാമറ ഫോണുകളിലൊന്നായ പിക്സൽ2വിന്റെ പിൻഗാമിയാണ് പിക്സൽ3. അതിനാൽ തന്നെ മികച്ച ക്യാമറ പെർഫോമൻസ് തന്നെയായിരിക്കും പിക്സൽ3കാഴ്ച്ചവെക്കുക . കൂടാതെ ദശലക്ഷക്കണക്കിന് ഗൂഗിൾ ഇമേജുകളിൽ നിന്നും ശേഖരിച്ച ഡാറ്റ ഉപയോഗിച്ച് ആർട്ടിഫിഷ്യൽ ഇന്റലിജൻസിലൂടെ പിക്സൽ3യുടെ ക്യാമറ ഗൂഗിൾ മെച്ചപ്പെടുത്തിയിട്ടുണ്ട് .\nരണ്ട് മോഡലുകളിലായി 64, 128 ജിബി എന്നീ വേരിയന്റുകളാണ് പുറത്തിറക്കിയിരിക്കുന്നത് . എല്ലാ വേരിയന്റിലും4ജിബി റാം തന്നെയാണ് നൽകിയിരിക്കുന്നത് .ഇരു ഫോണിലും സ്‌നാപ്ഡ്രാഗൺ 845 പ്രോസസറാണ് . ഫോണിനോടൊപ്പം പിക്സൽ സ്റ്റാൻഡ് എന്ന വയർലെസ് ചാർജറും പുരത്തിറക്കിയിട്ടൂണ്ട് . ഇതിനായി 79 ഡോളർ അധികം നൽകേണ്ടതുണ്ട് . ബ്ലാക്ക് , വൈറ്റ് , പിങ്ക് എന്നീ കളറുകളിലാണ് ഫോൺ ലഭ്യമാവുക . IP 68 വാട്ടർ റെസിസ്റ്റന്റ് സംവിധാനവും ഇതിലുണ്ട് . എസ്.ഡി കാർഡ് ഉപയോഗിച്ച് സ്റ്റോറേജ് വർദ്ധിപ്പിക്കാൻ ഇരു ഫോണിലും സാധിക്കില്ല . 184 ഗ്രാമാണ് ഫോണിന്റെ ഭാരം .\nപിക്സൽ3യുടെ തുടക്ക വില ( 64 ജിബി ) 71,000 രൂപയും , 128 ജിബി വേരിയന്റിന് 80,000 രൂപയുമാണ് . പിക്സൽ3XL ന്റെ 64 ജിബി വേരിയന്റിന് 83,000 രൂപയും , 128 ജിബി വേരിയന്റിന് 92,000 രൂപയുമാണ് . ഇന്ത്യയിൽ നവംബർ 1 ന് വില്പനയാരംഭിക്കും . ഒക്ടോബർ 11 മുതൽ ഇന്ത്യയിൽ പ്രീ ബുക്കിംഗ് ആരംഭിക്കും\nപിക്സൽ3യുടെ സവിശേഷതകൾ\n5.5 ഇഞ്ചിന്റെ 2160×1080 റെസല്യൂഷൻ AMOLED ഡിസ്പ്ലേയാണ് . 2,915 എം.എ.എച്ചാണ് ബാറ്ററി ശേഷി . 12.2 മെഗാപിക്സലിന്റെതാണ് റിയർ ക്യാമറ . 8 മെഗാപിക്സലിന്റെ ഡ്യുവൽ ക്യാമറയാണ് മുൻ വശത്ത് . ആൻഡ്രോയ്ഡ് പൈയിലാണ് ഫോൺ പ്രവർത്തിക്കുന്നത് .\nപിക്സൽ3XL ന്റെ സവിശേഷതകൾ\n18.5:9അനുപാതത്തിൽ 6.3 ഇഞ്ചിന്റെ 2960×1440 റെസല്യൂഷൻ AMOLED ഡിസ്പ്ലേയാണ് , 523 ആണ് പിക്സൽ പെർ ഇഞ്ച് ( ppi ) . പിക്സൽ3XL ൽ വലിയ നോച്ചും ഉൾപ്പെടുത്തിയിട്ടുണ്ട് . 12.2 മെഗാപിക്സലിന്റെതാണ് റിയർ ക്യാമറ . 8 മെഗാപിക്സലിന്റെ ഡ്യുവൽ സെൽഫി ക്യാമറയും . 3,430 എം.എ.എച്ചാണ് ബാറ്ററി .\nബ്ലാക്ബെറി KEY2 LE ഇന്ത്യൻ വിപണിയിൽ പുറത്തിറങ്ങി\nടെക്നോ കാമോൺ ഐ ക്ലിക്ക്2വിപണിയിൽ


Janmabhumi| പാനൂരില് കമ്യൂണിറ്റി കിച്ചണ് പൂട്ടി; സൗജന്യ ഭക്ഷണവിതരണം ഏറ്റെടുത്ത് സേവാഭാരതി\nപാനൂരില് കമ്യൂണിറ്റി കിച്ചണ് പൂട്ടി; സൗജന്യ ഭക്ഷണവിതരണം ഏറ്റെടുത്ത് സേവാഭാരതി\nApril 27, 2020, 09:27 p.m.\nപാനൂര് നഗരസഭയില് കമ്യൂണിറ്റി കിച്ചണ് പൂട്ടിയതോടെ വിഷമത്തിലായ നൂറിലേറെ പേര്‍ക്ക് ആശ്വാസമായി സേവാഭാരതിയുടെ സൗജന്യ ഭക്ഷണവിതരണം.\nsevavarathi food supply\nപാനൂര്: പാനൂര് നഗരസഭയില് കമ്യൂണിറ്റി കിച്ചണ് പൂട്ടിയതോടെ വിഷമത്തിലായ നൂറിലേറെ പേര്‍ക്ക് ആശ്വാസമായി സേവാഭാരതിയുടെ സൗജന്യ ഭക്ഷണവിതരണം. പാനൂര് പുത്തൂര് റോഡില് സഹകരണ ഡിസ്‌പെന്‍സറിയില്‍വെച്ചാണ് ഭക്ഷണവിതരണം. ലോക്ക് ഡൗണ് കഴിയുന്നതുവരെ വിതരണം തുടരും. ദിവസേന 12 മണിക്ക് വിതരണം ആരംഭിക്കും. നഗരസഭാ കൗണ്‍സിലര് കെ.കെ. ചന്ദ്രന് ഉദ്ഘാടനം ചെയ്തു. ആര്‍എസ്എസ് ജില്ലാ സമ്പര്‍ക്ക പ്രമുഖ് എന്.കെ. നാണു മാസ്റ്റര് സേവാസന്ദേശം നല്‍കി. പാനൂര് ഖണ്ഡ് സേവാപ്രമുഖ് എന്.ടി. മനോജ് അദ്ധ്യക്ഷത വഹിച്ചു. സേവാഭാരതി പ്രസിഡണ്ട് വിജിത്ത്കുമാര്, പ്രകാശന് മാസ്റ്റര് എന്നിവര് സംസാരിച്ചു. പാനൂരും പരിസരത്തുമുള്ള ഭിക്ഷാടകര്, ഒറ്റപ്പെട്ടുപോയ കുടുംബങ്ങള്, ആരോഗ്യ പ്രവര്‍ത്തകര് എന്നിങ്ങനെയുള്ള 60 പേര്‍ക്കാണ് ഇന്നലെ ഭക്ഷണം വിതരണം ചെയ്തത്. നാളെ മുതല് ആവശ്യക്കാരായ ഇത്തരം 250 പേര്‍ക്ക് ദിവസേന ആഹാരം കൊടുക്കാനുള്ള തയ്യാറെടുപ്പിലാണ് സേവാഭാരതി.\nസേവനത്തിന്റെ ഒടുക്കമില്ലാത്ത തുടര്‍ച്ച: വൈറലായി സേവാഭാരതി പ്രവര്‍ത്തകന്റെ ചിത്രം\nതകര്‍ന്ന നാടിന് പാലമായി സേവാഭാരതി; തകര്‍ന്ന കൊക്കയാര് പാലത്തിന് പകരം താല്‍ക്കാലിക പാലം നിര്‍മ്മിച്ചു\nപാരമ്പര്യച്ചിട്ടയില് രേവതിപട്ടത്താനം; കൃഷ്ണഗീതി പുരസ്‌ക്കാരത്തുക പ്രളയദുരിതാശ്വാസത്തിനായി സേവാഭാരതിക്ക്\nബോട്ട്, വള്ളം, ആംബുലന്‍സ്: എന്തിനും സജ്ജം; ദുരന്ത നിവരാണത്തിന് സന്നാഹവുമായി സേവാഭാരതി\nദുരന്ത മുഖത്ത് കരുതലായി സേവാഭാരതി; കൂട്ടിക്കലിലും സമീപ പ്രദേശങ്ങളിലും ശുചീകരണ യജ്ഞം നടത്തി; പങ്കെടുത്തത് ആയിരത്തോളം പ്രവര്‍ത്തകര്\n11 കുടുംബങ്ങള്‍ക്ക് തലചായ്ക്കാനിടം; നിര്‍ധനര്‍ക്ക് ഭൂമികൈമാറി സേവാഭാരതി\nറേഷനരിയും തലയിലേറ്റി ഇവര് താണ്ടിയത് 20 കിലോമീറ്റര്\nസിപിഎം പാർട്ടി ഗ്രാമത്തിൽ നീതിക്കായി ആദ്യ കാല പാർട്ടി പ്രവർത്തകർ, ബ്രാഞ്ച് സെക്രട്ടറിയുടെ നേതൃത്വത്തിൽ വീട്ടിലേക്കുള്ള വഴി ചെങ്കല്ല് കെട്ടി അടച്ചു\nപ്രാദേശിക ഘടകങ്ങള് നിര്‍ജ്ജീവം; സിപിഎം കണ്ണൂര് ലോബിക്കെതിരെ പടയൊരുക്കം, ബന്ധുനിയമനവും സ്വര്‍ണ്ണക്കടത്തും പാര്‍ട്ടിയെ പ്രതിരോധത്തിലാക്കി\nസംഘപരിവാര് നേതാക്കള്‍ക്കെതിരായ ആരോപണം: ക്വാറി ഇടപാടിൽ പണം തട്ടിയെന്ന്, പിന്നില് സിപിഎം രാഷ്ട്രീയ ഗൂഢാലോചന\nമഹാമാരിയുടെ ഭീഷണിക്കിടയിലും സിപിഎം അസഹിഷ്ണുത; സേവാഭാരതി നല്‍കിയ കിറ്റുകള് നശിപ്പിച്ച് പാര്‍ട്ടി പ്രവര്‍ത്തകന്\nസിപിഎമ്മും കോണ്‍ഗ്രസും ലക്ഷ്യമിടുന്നത് ഹിന്ദു-മുസ്ലീം ഭിന്നത: സന്ദീപ് വാര്യര്\nസര്‍ക്കാര് നിര്‍ദേശത്തെ വെല്ലുവിളിച്ച് കണ്ണൂരില് ജുമുഅ നിസ്‌കാരം; ഇമാം അടക്കം 200 പേര്‍ക്കെതിരെ പോലീസ് കേസ്; നിരവധി വാഹനങ്ങള് പിടിച്ചെടുത്തു\nകൊറോണയ്‌ക്കൊപ്പം ഭീഷണിയായി കണ്ണൂരില് സിപിഎം ഗുണ്ടകള്; സിപിഎം അക്രമത്തില് ബിജെപി പ്രവര്‍ത്തകന് പരിക്ക്; പാര്‍ട്ടി പ്രവര്‍ത്തകര്‍ക്കെതിരെ കേസ്\nഇതര സംസ്ഥാന തൊഴിലാളികള്‍ക്ക് സ്റ്റഡി ക്ലാസ് : ചെമ്പിലോട് പഞ്ചായത്ത് പ്രസിഡന്റിനും സിപിഎം ഏരിയാ സെക്രട്ടറിക്കുമെതിരെ ബിജെപി പരാതി നല്‍കി\nകണ്ണൂരിൽ ലോക് ഡൗൺ നിർദേശങ്ങൾ ലംഘിച്ച 69 പേർ അറസ്റ്റിൽ\nസന്നദ്ധം പാസ് വിതരണത്തില് രാഷ്ട്രീയ പക്ഷപാതം: ബിജെപി\nപാലത്തായി പീഡനാരോപണം: നിയമ വാഴ്ചയെ വെല്ലുവിളിച്ച് ജിഹാദി-കോണ്‍ഗ്രസ്സ്-സിപിഎം സഖ്യം


ആര്‍എസ്എസ് പരിപാടിയിലേക്ക് രാഹുല് ഗാന്ധിയെ ക്ഷണിച്ചേക്കും – Media Ink Online\nഭാരതത്തിന്റെ ഭാവി; ആര്‍എസ്എസ് കാഴ്ച്ചപ്പാട് എന്ന പരിപാടിയിലേക്ക് രാഹുല് ഗാന്ധിയെ ക്ഷണിച്ചേക്കും. മോഹന് ഭഗവതിന്റെ പ്രഭാഷണപരമ്പരയാണിത്\nആര്‍എസ്എസ് തലവന് മോഹന് ഭഗവതിന്റെ ത്രിദിന പ്രഭാഷണ പരമ്പരയിലേക്ക് കോണ്‍ഗ്രസ് അധ്യക്ഷന് രാഹുല് ഗാന്ധിയെ ക്ഷണിച്ചേക്കുമെന്ന് റിപ്പോര്‍ട്ട്. വ്യത്യസ്ത പ്രത്യയശാസ്ത്രങ്ങളില് വിശ്വസിക്കുന്നവരെ പരിപാടിയിലേക്ക് ക്ഷണിക്കുന്നതിന്റെ ഭാഗമായി സിപി(ഐ)എം ജനറല് സെക്രട്ടറി സീതാറാം യെച്ചൂരിക്കും ക്ഷണമുണ്ടായേക്കുമെന്നാണ് സൂചന.\nഅടുത്തിടെയാണ് രാഹുല് ഗാന്ധി ആര്‍എസ്എസിനെ മുസ്ലീം ബ്രദര്‍ഹുഡുമായി താരതമ്യം ചെയ്തത്. ഇതിന് പിന്നാലെയാണ് രാഹുലിനെ ആര്‍എസ്എസ് പരിപാടിയിലേക്ക് ക്ഷണിക്കുമെന്ന റിപ്പോര്‍ട്ട് വരുന്നത്. ഇന്ത്യയെ അറിയാത്തതുകൊണ്ടാണ് രാഹുലിന് ആര്‍എസ്എസിനെ മനസിലാകാത്തതെന്ന് സംഘം നേരത്തെ പ്രതികരിച്ചിരുന്നു.\nസെപ്റ്റംബറില് നടക്കുന്ന പ്രഭാഷണപരമ്പരയുടെ വിഷയം ഭാരതത്തിന്റെ ഭാവി; ആര്‍എസ്എസ് കാഴ്ച്ചപ്പാട് എന്നതാണ്. സെപ്റ്റംബര് 17 മുതല് 19 വരെയാണ് പരിപാടി. എന്നാല് രാഹുലിനെ ക്ഷണിക്കുമോയെന്നത് സംബന്ധിച്ച് ഇതുവരെ ആര്‍എസ്എസ് ഔദ്യോഗിക സ്ഥിരീകരണം നല്‍കിയിട്ടില്ല.\nനേരത്തെ മുതിര്‍ന്ന കോണ്‍ഗ്രസ് നേതാവ് പ്രണബ് മുഖര്‍ജി ആര്‍എസ്എസ് ആസ്ഥാനമായ നാഗ്പൂരില് നടന്ന പരിപാടിയില് പങ്കെടുത്തിരുന്നു. ഇത് വലിയ ചര്‍ച്ചകള്‍ക്കും വഴിവെച്ചിരുന്നു.\nRelated Topics:Rahul GandhiRSS


നഷ്ടസ്വര്‍ഗ്ഗങ്ങള്, എഴുതിയത് ആല്‍ബേര് കാമു , വിഷയം കഥകള് , ISBN 9788184233803, Published by Green Books ::: കേരളാ ബുക്ക് സ്റ്റോർ\nISBN : 9788184233803\nBook Name in English : Nashta Swargangal\nഅള്‍ജീരിയ‌ന് മരുഭൂമികളിലെ അനന്തമായ മണല്‍പ്പരപ്പുകള്‍പോലെ പടരുന്ന കഠിനവ്യഥ . കൊടുംതാപമായി മാറുന്ന നൈരാശ്യം മനുഷ്യാസ്തിത്വം അനാവൃതമാകുന്ന കഥകള് . കലാപത്തിലൂടെയും സ്വാതന്ത്ര്യേച്ഛകളിലൂടെയും ചിത്ത ക്ഷോഭങ്ങളിലൂടെയും അവര് ജീവിതത്തിനര്‍ത്ഥം കണ്ടെത്താ‌ന് ശ്രമിക്കുകയാണ് . ആല്‍ബേര് കാമുവിന്റെ പ്രശസ്തമായ L ‘ exil et le royaume ( Exile and the Kingdome ) എന്ന കഥാസമാഹാരം . നഷ്ടസ്വര്‍ഗ്ഗങ്ങളുടേയും . ദേശകാല വിശ്വാസമേഖലകളില് നിന്ന് ബഹിഷ്കൃതരായവരുടേയും കഥകള് പറയുന്നു . വിവര്‍ത്തനം : പ്രഭാ ആര് ചാറ്റര്‍ജി\nWrite Your Review about നഷ്ടസ്വര്‍ഗ്ഗങ്ങള്


യേശുദാസിന്റെ ഗാനമേളകൾ റെക്കോർഡ് ചെയ്ത് സൂക്ഷിക്കുന്ന 'കട്ട ഫാൻ' ബേബിച്ചൻ\nയേശുദാസിന്റെ ഗാനമേളകൾ റെക്കോർഡ് ചെയ്ത് സൂക്ഷിക്കുന്ന ‘കട്ട ഫാൻ’ ബേബിച്ചൻ\nചങ്ങനാശേരി സ്വദേശി ബേബിച്ചന്റെ നെഞ്ചിനകത്ത് മാത്രമല്ല, വീടിനകത്തും നിറയെയുള്ളത് ഗാനഗന്ധർവന്റെ പാട്ടുകളാണ്. സ്വന്തം ഗാനമേളകൾ റെക്കോർഡ് ചെയ്യാൻ യേശുദാസ് അവകാശം നൽകിയ ഒരേ ഒരാളാണ് ബേബി തോമസ്. ഗായകന്റെ പക്കൽ പോലുമില്ലാത്ത വിലപ്പെട്ട റെക്കോർഡുകൾ നിധി കാക്കും പോലെ ഇദ്ദേഹം കാത്ത് സൂക്ഷിക്കുന്നു.\nഹൈസ്‌കൂൾ വിദ്യാർത്ഥിയായിരിക്കെ 1966 മുതൽ തുടങ്ങിയതാണ് ഗാനഗന്ധർവനോടുള്ള ആരാധന. ഗാനമേള കഴിഞ്ഞ് വീട്ടിലെത്തിയാലും പാട്ടുകൾ കേൾക്കണമെന്ന ആഗ്രഹമാണ് റെക്കോർഡിംഗ് എന്ന ഐഡിയയിലെത്തിച്ചത്. ഇതിനുള്ള അനുമതി യേശുദാസിൽ നിന്ന് തന്‍റെ ചെറുപ്പകാലത്ത് തന്നെ ബേബിച്ചന് ചോദിച്ച് വാങ്ങിയെടുത്തു.\nRead Also: യേശുദാസ് ആരാധനയിൽ അധ്യാപകൻ വീട്ടിൽ നിർമിച്ചത് മ്യൂസിക് ലൈബ്രറി; കൈയിലുള്ളത് അപൂർവ ശേഖരം\n1966 മുതൽ 1974 വരെ എട്ട് വർഷം യേശുദാസിനെ വിടാതെ പിന്തുടർന്നായിരുന്നു റെക്കോർഡിംഗ്. ഗാനങ്ങൾ തേടിയുള്ള യാത്രയിൽ നേരിട്ട രസകരമായ ഒട്ടേറെ അനുഭവങ്ങളും ഇദ്ദേഹത്തിന് പങ്കുവെക്കാനുണ്ട്. ഒരിക്കൽ പൊലീസ് ക്ലബിൽ വച്ച് ഗാനമേള റെക്കോർഡ് ചെയ്ത ബേബിച്ചനെ എസ്പി ശ്രദ്ധിച്ചു. എസ്പി പിന്നീട് റെക്കോർഡ് ചെയ്ത പാട്ടുകൾ കേൾക്കണമെന്നാവശ്യപ്പെട്ടെങ്കിലും ബേബിച്ചൻ ശ്രദ്ധിച്ചില്ല. അടുത്ത ദിവസം വീട്ടിൽ പോകാൻ റെയിൽവേ സ്റ്റേഷനിലെത്തിയപ്പോൾ അവിടെ പൊലീസെത്തി ബേബിച്ചനെയും റെക്കോർഡിനെയും പൊലീസ് ക്ലബിലേക്ക് കൊണ്ട് പോയി. ഗാനമേളയ്ക്ക് റെക്കോർഡ് ചെയ്ത പാട്ടുകൾ മുഴുവൻ കേട്ട ശേഷമാണ് വിട്ടയച്ചത്.\nഗാനമേള കേൾക്കാൻ അവധി ലഭിക്കാതെ വന്നതോടെ ജോലി ഉപേക്ഷിച്ചും ഈ ആരാധകൻ റെക്കോർഡിംഗിനെത്തി. ജീവിത പ്രാരാബ്ധങ്ങളിൽ ഗാനമേള വേദികൾ വിട്ട് തിരക്കിലായെങ്കിലും ജീവന്റെ മൂല്യം നൽകിയാണ് ബേബി തോമസ് ഈ അപൂർവ ശേഖരം സൂക്ഷിക്കുന്നത്. ഈ ആരാധകൻ യേശുദാസിന്റെ ഭാര്യ പ്രഭയ്ക്ക് പോലും ഈ റെക്കോഡിംഗുകൾ നൽകിയിട്ടില്ല.\nആദ്യ കാലം മുതൽ അടുത്ത ബന്ധം സൂക്ഷിച്ചിരുന്ന പ്രിയ ഗായകൻ ചങ്ങനാശേരിയിലെത്തിയാൽ ബേബിച്ചന്റെ വീട്ടിലെത്തി സ്വന്തം ഗാനങ്ങൾ കേൾക്കാതെ മടങ്ങില്ല. ഒരേ ദിവസമാണ് ആരാധകന്റെയും ഗാനഗന്ധർവന്റെയും ജന്മദിനമെന്നതും ശ്രദ്ധേയമാണ്. ഗന്ധർവ സംഗീതം ഇനിയും നൂറ് വർഷങ്ങൾ നിലയ്ക്കാതെ തുടരണമെന്ന് മാത്രമാണ് ബേബിച്ചന്റെ ഏക ആഗ്രഹം.\nkj yesudas, baby thomas\nRead more on: kj yesudas\nയേശുദാസ് ആരാധനയിൽ അധ്യാപകൻ വീട്ടിൽ നിർമിച്ചത് മ്യൂസിക് ലൈബ്രറി; കൈയിലുള്ളത് അപൂർവ ശേഖരം\nപിറന്നാള് ദിനത്തില് പതിവ് തെറ്റിക്കാതെ ഗാന ഗന്ധര്‍വന് കൊല്ലൂര് മൂകാംബിക സന്നിധിയിലെത്തി\nഗാനഗന്ധർവന് പിറന്നാളാശംസയുമായി പ്രധാന മന്ത്രി


ലിയോ സാറ്റൺ ഷിഫ്റ്റ് ആനുകൂല്യങ്ങൾ - Saneeswara Temple\nപ്രിയപ്പെട്ട ലിയോ രാശിചക്ര പ്രിയേ! ക്ഷാമത്തിന്റെ സ്ഥാനത്ത് നിന്ന് ഇന്നുവരെ നിങ്ങൾക്ക് ആശയക്കുഴപ്പവും അലസതയും നൽകുന്ന ശനി പ്രഭു, നിലവിൽ സർവാരി വർഷം, മർഗാഷിയുടെ പന്ത്രണ്ടാം തീയതി, അതായത്, ഡിസംബർ 27, 2020. ശനി ധനുരാശിയിൽ നിന്ന് കാപ്രിക്കോണിലേക്ക് മാറുന്നു, അതായത് ശനി മാറുന്നു നിങ്ങളുടെ രാശിചക്രത്തിന്റെ ശത്രു സ്ഥാനത്തേക്ക്.\nഇതുവരെ നിങ്ങൾക്ക് ആശയക്കുഴപ്പവും അലസതയും നൽകുന്ന ശനി പ്രഭു, ആ ശ്രമത്തിൽ നിങ്ങൾ തടസ്സങ്ങളും എതിർപ്പുകളും പ്രശ്നങ്ങളും നേരിടുന്നു, ഏത് ശ്രമത്തിലും അലസതയും. ഈ ശനിയുടെ ഷിഫ്റ്റിൽ നിങ്ങൾക്ക് എന്ത് ആനുകൂല്യങ്ങൾ ലഭിക്കുമെന്ന് ഇപ്പോൾ നോക്കാം.\nലിയോ സാറ്റർ ഷിഫ്റ്റിന്റെ പൊതു നേട്ടങ്ങൾ\nകുടുംബ പുന re സമാഗമം മെയ് മാസത്തിന് ശേഷമാണ്.\nസാമ്പത്തിക സ്ഥിതി മെച്ചപ്പെടും.\nവ്യവസായത്തിൽ പുതിയ കോൺടാക്റ്റുകൾ സംഭവിക്കും.\nആരോഗ്യത്തിൽ ശ്രദ്ധ കേന്ദ്രീകരിക്കേണ്ടതിന്റെ ആവശ്യകത വിദ്യാഭ്യാസത്തിൽ വിലമതിക്കപ്പെടുന്നു.\nശനി പ്രഭു ഇപ്പോൾ വരെ നിങ്ങൾക്ക് ക്ഷാമത്തിന്റെ സ്ഥാനത്ത് ഇരുന്നു ക്ഷാമം ശനി ദോശ നൽകുകയും നാട്ടുകാർക്കും പുത്രന്മാർക്കും കടുത്ത ബുദ്ധിമുട്ടുകൾ നൽകുകയും കടുത്ത മാനസിക ആശയക്കുഴപ്പമുണ്ടാക്കുകയും ചെയ്യുന്നു. ഇപ്പോൾ ശനി പ്രഭു ശത്രു സ്ഥാനത്തേക്ക് പോയി അപ്രത്യക്ഷമാവുകയാണ്. അതിനാൽ, ഈ ശനിയുടെ മാറ്റം നിങ്ങൾക്ക് എന്ത് പ്രയോജനങ്ങൾ നൽകുമെന്ന് നോക്കാം.\nഅപ്രതീക്ഷിത ഭാഗ്യവും വരുമാനവും എല്ലാ മത്സരങ്ങളിലും വിദേശ മത്സരങ്ങളിൽ വിജയിക്കാനുള്ള കഴിവും ഉപയോഗിച്ച് ശനി പ്രഭു അടുത്ത രണ്ടര വർഷത്തേക്ക് ലിയോ രാശിചക്ര പ്രേമികൾക്ക് യോഗ ആനുകൂല്യങ്ങൾ നൽകാൻ പോകുന്നു.\nസാധാരണയായി ഈ മയക്കം നിങ്ങൾക്ക് യോഗയാണ്, എന്നാൽ നിങ്ങളുടെ ചിന്താശക്തിയുടെ അഭാവം മൂലം 2021 ഏപ്രിൽ വരെ നിങ്ങൾക്ക് നിരവധി ബുദ്ധിമുട്ടുകളും പ്രതിബന്ധങ്ങളും നേരിടേണ്ടിവരും. അവരുടെ ആശയക്കുഴപ്പത്തിലായ ചിന്താശക്തിയിൽ നിന്ന് സൂക്ഷ്മമായ ചിന്താശക്തി നിങ്ങൾക്ക് ലഭിക്കും. അവരുടെ ചിന്തകൾ വികസിപ്പിക്കുന്നത് വളരെയധികം പ്രതീക്ഷകൾക്ക് കാരണമാകും. അധ്വാനവും പരിശ്രമവും ഉയർന്നതാണ്. ഈ സമയത്ത് നിങ്ങൾ വളരെക്കാലമായി സ്തംഭിച്ച എന്തെങ്കിലും നേടും.\nവരുമാനത്തിനായി വളരെയധികം പരിശ്രമിച്ചിട്ടും, കുടിശ്ശികയുള്ള പണം 2021 ഏപ്രിൽ വരെ അൽപ്പം നിശ്ചലമാണ്, അത് നിഷ്പ്രയാസം ആയിരിക്കും. .ദ്യോഗിക പദവിയിലുള്ളവർക്കുള്ള പ്രമോഷനുകളിലൂടെ സാമ്പത്തിക വികസനം കൈവരിക്കും. വീടുകളും സ്ഥലവും പോലുള്ള സ്വത്ത് വാങ്ങുകയും വിൽക്കുകയും ചെയ്യുന്ന സംരംഭകർക്ക് സ്വത്ത് എളുപ്പത്തിൽ വിൽക്കാനും കൂടുതൽ ലാഭമുണ്ടാക്കാൻ പണമായി മാറ്റാനും കഴിയും. മണി പ്രൊഫഷണലുകൾക്ക് ക്യാഷ് ഫ്രീസുചെയ്യാം. പണം മാറ്റുന്നവർക്ക് ശ്രദ്ധ ആവശ്യമാണ്. പങ്കാളിയുടെ ട്രാഫിക് വർദ്ധിപ്പിക്കുക.\nകുട്ടികൾക്ക് ജലദോഷവും പനിയും വരാനുള്ള സാധ്യത കൂടുതലാണ്. ആരോഗ്യകരമായ ജീവിതശൈലി സ്വീകരിക്കുന്നതിലൂടെ ആരോഗ്യകരമായ ജീവിതം മെച്ചപ്പെടുത്താൻ കഴിയും. പഴയ ലിയോ പ്രേമികൾക്ക് വിശ്രമമില്ലാത്ത ഉറക്കം അനുഭവപ്പെടാനുള്ള സാധ്യത കൂടുതലാണ്. ദിവസവും വ്യായാമം ചെയ്യുന്നതും യോഗ ചെയ്യുന്നതും ഒരു നല്ല രാത്രി ഉറക്കം നേടാൻ സഹായിക്കും. കൗമാരക്കാർക്ക് ആസ്ത്മ, ശ്വാസകോശ സംബന്ധമായ പ്രശ്നങ്ങൾ ഉണ്ടാകാം. ശ്വസന വ്യായാമങ്ങൾ ഈ പ്രശ്‌നങ്ങളിൽ നിന്ന് മുക്തി നേടാം.\nഒത്തുതീർപ്പിന്റെ തുടക്കത്തിൽ കുടുംബാംഗങ്ങൾ തമ്മിലുള്ള അഭിപ്രായവ്യത്യാസങ്ങൾ പ്രത്യക്ഷപ്പെടുന്നു. പണത്തെച്ചൊല്ലി കുടുംബാംഗങ്ങൾക്കിടയിൽ അഭിപ്രായവ്യത്യാസമുണ്ടാകാം. 2021 മെയ് മാസത്തിനുശേഷം കുടുംബാംഗങ്ങൾക്കിടയിൽ ഐക്യം വർദ്ധിക്കും. ഭാര്യാഭർത്താക്കന്മാർ തമ്മിലുള്ള സ്നേഹവും വാത്സല്യവും വർദ്ധിക്കും. വിവാഹത്തിന് നിയന്ത്രണങ്ങളുണ്ടെങ്കിലും, വിവാഹ ചടങ്ങുകൾ മുൻകൈയിൽ നടക്കുന്നു. ഭാര്യാഭർത്താക്കന്മാർ തമ്മിൽ നല്ല ഭിന്നത സംഭവിക്കുന്നു. ചങ്ങാതിമാർ അവരിൽ നിന്നും അകന്നുപോകുകയും പുതിയ ചങ്ങാതിമാർ ചേരുകയും ചെയ്യും സംയുക്ത സംരംഭം മികച്ചതല്ല.\nപ്രാദേശിക സ്വത്ത് പ്രശ്നം പരിഹരിക്കും. കുട്ടികൾക്ക് ഉണ്ടായിരുന്ന നല്ല കടങ്ങൾ നിങ്ങൾ അടയ്ക്കും. മാതാപിതാക്കൾ പറയുന്നത് ശ്രദ്ധിച്ചുകൊണ്ട് കുട്ടികൾ പഠനത്തിൽ മികവ് പുലർത്തും.\nആറാമത്തെ പാപത്തിലാണ് ശനിയുടെ യാത്രകൾ നടക്കുന്നത്, ഇത് കഠിനാധ്വാനത്തെ സൂചിപ്പിക്കുന്നു, അതിനാൽ ജോലിസ്ഥലത്തെ ലിയോ രാശിചക്ര പ്രേമികളുടെ ജോലിഭാരം വർദ്ധിക്കും. പ്രാദേശികമായി വിദേശ ബിസിനസ്സ് നടത്തുന്നവർക്ക് പുതിയ കോൺടാക്റ്റുകളിലൂടെ ബിസിനസ്സ് മെച്ചപ്പെടുത്താൻ കഴിയും. റിയൽ എസ്റ്റേറ്റ് പ്രൊഫഷണലുകൾ നല്ല ലാഭം നേടുന്നു. ഈ ശനിയുടെ മാറ്റം ബ്രോക്കറിന് ബിസിനസ്സ് വിപുലീകരിക്കുന്നതിന് അനുകൂലമായ ഒരു കാലയളവ് സൃഷ്ടിക്കുന്നു. ബിസിനസിനെ സംബന്ധിച്ചിടത്തോളം നിങ്ങൾ നിരവധി ബ്രാഞ്ചുകളുമായി ബിസിനസ്സ് ചെയ്യാൻ ശ്രമിക്കും. കയറ്റുമതി-ഇറക്കുമതി ബിസിനസ്സ് തഴച്ചുവളരും. വ്യവസായത്തിൽ നിങ്ങൾക്ക് പ്രമോഷൻ പ്രമോഷൻ ലഭിക്കും. വ്യവസായത്തിൽ നല്ല വളർച്ചയുണ്ട്.\nവീടിനും വാഹനത്തിനും ഒരു തടസ്സമായിരിക്കും വീട്. വീടും സ്ഥലവുമായി ബന്ധപ്പെട്ട യോഗകൾ 2022 മാർച്ചിനുശേഷം മാത്രമേ ലഭ്യമാകൂ. അമ്മ രോഗബാധിതനാകുകയും പിന്നീട് സുഖം പ്രാപിക്കുകയും ചെയ്തു. നിങ്ങൾ സ്ഥലംമാറ്റം സന്ദർശിക്കും\nപൊതുവിജ്ഞാനം, ഐ‌എ‌എസ്, ഐ‌പി‌എസ് മുതലായവ പഠിക്കുന്നവർക്ക് വിജയിക്കാനുള്ള അവസരം കുട്ടികൾക്ക് നൽകാനാകുമെന്നതിനാൽ ശനി കാപ്രിക്കോണിൽ തയ്യാറാണ്. ഉന്നതവിദ്യാഭ്യാസരംഗത്തുള്ള ചെറുപ്പക്കാർക്ക് നല്ല മാർക്ക് നേടാനും വിജയിക്കാനുമുള്ള മാർഗമാണ് ശനിയുടെ മാറ്റം. . ഗവേഷണ കണ്ടെത്തലുകൾ അന്താരാഷ്ട്ര പ്രശംസ പിടിച്ചുപറ്റി.\nനിങ്ങളുടെ പൂർവ്വിക ക്ഷേത്രങ്ങളിൽ എണ്ണ ദാനം ചെയ്യുക, മാനസികരോഗികളെ സഹായിക്കുക, അല്ലെങ്കിൽ അതേ പ്രദേശത്ത് ശാരീരിക വൈകല്യമുള്ളവരെ സഹായിക്കുക, ശനി പ്രഭുവിന് കൂടുതൽ വിശിഷ്ടമായ ആനുകൂല്യങ്ങൾ നൽകും.\nസാധാരണയായി ലിയോസിനെ സംബന്ധിച്ചിടത്തോളം, ഈ ശനിയുടെ മാറ്റം നല്ല ഭാഗ്യത്തിന്റെ സമയമാണ്. ദൈവം നിങ്ങൾക്ക് എല്ലാ വിഭവങ്ങളും നൽകട്ടെ എന്ന് പ്രാർത്ഥിച്ചുകൊണ്ട് ഞങ്ങൾ ഉപസംഹരിക്കുന്നു. നന്ദി വിട.


Garden | വീടിനു ഭംഗികൂട്ടാൻ - Malayalivartha.com Widgets Magazine\n13 AUGUST 2018 04:13 PM IST\nവീടിനു ഭംഗികൂട്ടാന് അലങ്കാരച്ചെടികള് വളര്‍ത്തുന്നവരാണ് നമ്മൾ.ഇതേരീതിയില് പച്ചക്കറികളുപയോഗിച്ചും വീട്ടുമുറ്റം അലങ്കരിക്കാം.പച്ചക്കറിത്തോട്ടങ്ങള് വളരെ ലളിതവും മനോഹരവുമായി വീടിന് അനുയോജ്യമായ ഉദ്യാനമായി വളര്‍ത്തിയെടുക്കാം.നല്ല കാറ്റും വെളിച്ചവും ലഭിക്കുന്ന സ്ഥലമാണ് തെരഞ്ഞെടുക്കേണ്ടത്. വീടിന്റെ ഭംഗിയും സ്ഥലത്തിന്റെ ലഭ്യതയും മനസില് കണ്ടുവേണം പച്ചക്കറി ഉദ്യാനം നിര്‍മിക്കാന്. നല്ല അടുക്കും ചിട്ടയുമായി വരികളിലോ, പോളിബാഗുകളിലോ പച്ചക്കറിത്തൈകള് വളര്‍ത്താം. ഏത് കാലാവസ്ഥയ്ക്കും അനുയോജ്യമായ ഹൈബ്രിഡ് വിത്തിനങ്ങള് ഇന്ന് ലഭ്യമാണ്. വീട്ടിലെ നടപ്പാതകളോട് ചേര്‍ന്ന് ഇലച്ചെടികളും ഒപ്പം കാബേജ്, കോളിഫ്‌ളവര്, മുളക്, വെണ്ട, പയര്, സലാഡ് വെള്ളരി തുടങ്ങിയവ വീട്ടിലേക്ക് ആവശ്യാനുസരണം വളര്‍ത്തിയെടുക്കാം. ചരിഞ്ഞ ഭൂമി തട്ടുകളായി തിരിച്ച് ചെടികള് നടാവുന്നതാണ്. ആദ്യമേതന്നെ ബെഡ്ഡുകള് തയാറാക്കുക. മണ്ണില് നിന്നും ആറിഞ്ച് പൊക്കത്തില് ബെഡ്ഡുകള് നിര്‍മിക്കാം. ഇവയുടെ അതിര്‍ത്തികള് തടിയോ കല്ലുകളോ ഉപയോഗിച്ച് അലങ്കരിക്കാവുന്നതാണ്. പ്രധാന ആകര്‍ഷണങ്ങളായി റെഡ്‌ലേഡി പപ്പായ പോലുള്ള പഴവര്‍ഗങ്ങള് നടാവുന്നതാണ്. അവയ്ക്ക് പ്രത്യേക ആകൃതിയില് ബെഡ്ഡ് ഒരുക്കുന്നത് ഭംഗികൂട്ടും. മുളങ്കമ്പുകള്‍കൊണ്ട് തീര്‍ക്കുന്ന വേലിയും ഇരിപ്പിടങ്ങളും മറ്റൊരു പ്രധാന ആകര്‍ഷണമാണ്. ആര്‍ച്ചുകള് നിര്‍മിച്ച് അതില് പടര്‍ന്നു കയറുന്ന ചെടികള് വളര്‍ത്താവുന്നതാണ്. വിവിധ ആകൃതിയിലുള്ള ചെടിച്ചട്ടികളും അവയിലെ അലങ്കാരങ്ങളും ഉദ്യാനത്തിന് മാറ്റു കൂട്ടും.


Attendant Arrested For Allegedly Raping Woman in maharashtra thane | കൊവിഡ് കേന്ദ്രത്തില് യുവതിയെ പീഡിപ്പിച്ചു; താനെയില് അറ്റന്റന്റ് അറസ്റ്റില് - Malayalam Oneindia\nതാനെ: മഹാരാഷ്ട്രയില് കൊവിഡ് നീരീക്ഷണ കേന്ദ്രത്തില് യുവതിയെ പീഡിപ്പിച്ചെന്ന പരാതിയില് ജീവനക്കാരനെ അറസ്റ്റ് ചെയ്തു. 27 കാരനായ കൊവിഡ് നീരീക്ഷണ കേന്ദ്രം അറ്റന്റന്റിനെയാണ് അറസ്റ്റ് ചെയ്തിരിക്കുന്നത്. മഹാരാഷ്ട്ര താനെ ജില്ലയിലാണ് സംഭവം.\nജൂണിലായിരുന്നു സംഭവം നടന്നതെങ്കിലും ശനിയാഴ്ച്ചയാണ് 20 കാരിയായ യുവതി പൊലീസില് പരാതി നല്‍കുന്നത്. നവ്ഗര് പൊലീസ് സ്റ്റേഷന് ഇന്‍സ്‌പെക്ടര് സമ്പത്ത് പട്ടീലാണ് ഇക്കാര്യം വ്യക്തമാക്കിയത്. പെണ്‍കുട്ടി 11 വയസ് പ്രായമുള്ള ബന്ധുവിനൊടൊപ്പം ക്വാറന്റീനില് കഴിയവെയാണ് പ്രതി പീഡിപ്പിച്ചതെന്ന് പെണ്‍കുട്ടി നല്‍കിയ പരാതിയില് പറയുന്നു.\nകൊവിഡ് സ്ഥിരീകരിച്ചയാളുടെ പരിചരണാര്‍ത്ഥം യുവതി തന്റെ 10 മാസം മാത്രം പ്രായമുള്ള മകളൊടൊപ്പം കേന്ദ്രത്തില് കഴിയവെയാണ് സംഭവം നടന്നതെന്ന് പൊലീസ് പറയുന്നു. ചൂട് വെള്ളം നല്‍കാമെന്ന വ്യാജേന പ്രതി യുവതിയുടെ മുറിയിലെത്തുകയും ലൈംഗീകാതിക്രമത്തിന് ശ്രമിക്കുകയുമായിരുന്നു. എന്നാല് യുവതി എതിര്‍ത്തതോടെ കുഞ്ഞിനെ കൊല്ലുമെന്ന് ഭീഷണിപ്പെടുത്തുകയും ചെയ്തുവെന്നു പൊലീസ് ഇന്‍സ്‌പെക്ടര് വ്യക്തമാക്കി. പ്രതി യുവതിയെ മൂന്ന് തവണ മുറിയില്‍വെച്ച് പീഡിപ്പിച്ചുവെന്ന് ഉദ്യോഗസ്ഥന് വ്യക്തമാക്കി.\nഎന്നാല് പ്രതി തന്റെ കുടുംബാംഗങ്ങളെ ഉപദ്രവിക്കുമെന്ന ഭയത്തിലായിരുന്നു യുവതി പൊലീസില് പരാതി നല്‍കാതിരുന്നത്. എന്നാല് പരാതി നല്‍കിയതിന് പിന്നാലെ ഐപിസി സെഷന് 376 പ്രകാരമുള്ള വകുപ്പുകള് ചുമത്തി പ്രതിയെ അറസ്റ്റ് ചെയ്യുകയായിരുന്നു.\nAttendant Arrested For Allegedly Raping Woman in maharashtra thane


ഈ സീസൺ കഴിയുന്നതിന് മുൻപ് റൊണാൾഡോക്ക് പൂർത്തിയാക്കാനുള്ള നാലു പ്രധാന വെല്ലുവിളികൾ\nറയൽ മാഡ്രിഡിൽ നിന്നും യുവന്റസിലേക്ക് ചേക്കേറുമ്പോൾ ക്രിസ്റ്റ്യാനോ റൊണാൾഡോയുടെ മുൻപിലുണ്ടായിരുന്ന പ്രധാന വെല്ലുവിളിയായിരുന്നു ഇറ്റാലിയൻ ക്ലബിന് ചാമ്പ്യൻസ് ലീഗ് കിരീടം സ്വന്തമാക്കി നൽകുകയെന്നത്. എന്നാൽ മൂന്നാമത്തെ സീസൺ യുവന്റസിനൊപ്പം പൂർത്തിയാക്കാനൊരുങ്ങുന്ന റൊണാൾഡോക്ക് ഇതുവരെയും ആ വെല്ലുവിളി പൂർത്തിയാക്കാൻ കഴിഞ്ഞിട്ടില്ല. മൂന്നു സീസണുകളിൽ മൂന്നു പരിശീലകർക്കു കീഴിൽ കളിക്കേണ്ടി വന്നതടക്കം നിരവധി പ്രതിസന്ധികളാണ് റൊണാൾഡോയുടെ സ്വപ്‌നങ്ങൾക്ക് തടസ്സമായത്.\nഈ സീസണു ശേഷം റൊണാൾഡോ യുവന്റസിലുണ്ടാകുമോയെന്ന കാര്യത്തിൽ യാതൊരുറപ്പും നിലവിലെ സാഹചര്യത്തിലില്ല. ചാമ്പ്യൻസ് ലീഗിൽ നിന്നും നേരത്തെയുള്ള പുറത്താവലും സീരി എ കിരീടം നഷ്ടമായതുമെല്ലാം റൊണാൾഡോ യുവന്റസ് വിടാനുള്ള സാധ്യത വർധിപ്പിക്കുന്നു. താരം ക്ലബ് വിടുമെന്ന അഭ്യൂഹങ്ങൾ നിലനിൽക്കെ, ഈ സീസൺ കഴിയുന്നതിന് മുൻപ് ഇറ്റാലിയൻ ക്ലബിനൊപ്പം റൊണാൾഡോക്ക് ചെയ്‌തു തീർക്കാൻ നാല് പ്രധാന കാര്യങ്ങൾ ബാക്കിയാണ്.\n1. യുവന്റസിനു ചാമ്പ്യൻസ് ലീഗ് യോഗ്യത നേടിക്കൊടുക്കുക\nകഴിഞ്ഞ ഒൻപതു വർഷമായി സീരി എ കിരീടം സ്വന്തമാക്കുന്ന യുവന്റസ് പക്ഷെ ഈ സീസണിൽ ചാമ്പ്യൻസ് ലീഗ് യോഗ്യത പോലും ഉറപ്പില്ലാത്ത അവസ്ഥയിലാണ് ഇപ്പോഴുള്ളത്. നിലവിൽ മൂന്നാം സ്ഥാനത്താണെങ്കിലും ആറാം സ്ഥാനത്തുള്ള ടീമിനു വരെ യുവന്റസിനെ മറികടക്കാൻ അവസരമുണ്ട്. ഇനിയുള്ള നാലു സീരി എ പോരാട്ടങ്ങളിൽ മൂന്നും കടുപ്പമേറിയ എതിരാളികൾക്കെതിരെയാണ് എന്നിരിക്കെ കഴിഞ്ഞ മത്സരത്തിൽ യുഡിനസിനെതിരെ നടത്തിയതു പോലൊരു പ്രകടനം ആവർത്തിച്ച് യുവന്റസിനെ ചാമ്പ്യൻസ് ലീഗിലെത്തിക്കേണ്ടത് റൊണാൾഡോക്ക് അനിവാര്യമാണ്.\n2. യുവന്റസിനൊപ്പം അഞ്ചാം കിരീടം\nJuventus v SSC Napoli - Italian PS5 Supercup / MB Media/Getty Images\nചാമ്പ്യൻസ് ലീഗ്, സീരി എ കിരീടങ്ങൾ നഷ്‌ടമായെങ്കിലും യുവന്റസിനൊപ്പം ഒരു കിരീടം നേടാൻ ഈ സീസണിൽ റൊണാൾഡോക്ക് അവസരമുണ്ട്. മെയ് 19നു കോപ്പ ഇറ്റാലിയ ഫൈനലിൽ അറ്റലാന്റായെ നേരിടുമ്പോൾ കിരീടമല്ലാതെ മറ്റൊരു ലക്ഷ്യവും റൊണാൾഡോക്ക് മുന്നിലില്ല. റൊണാൾഡോക്ക് യുവന്റസിനൊപ്പം അഞ്ചാമത്തെ കിരീടം നേടാനുള്ള അവസരം എന്നതിലുപരിയായി പരിശീലകൻ പിർലോക്കും കോപ്പ ഇറ്റാലിയ ഫൈനൽ നിർണായകമാണ്.\n3. മൂന്നു ലീഗുകളിൽ ടോപ് സ്കോററാകുന്ന ആദ്യ താരമെന്ന നേട്ടം സ്വന്തമാക്കാൻ അവസരം\nയുവന്റസിലെത്തിയതിനു ശേഷം റൊണാൾഡോ 79 ഗോളുകളാണ് ലീഗിൽ നേടിയിരിക്കുന്നത്. ഈ മൂന്നു വർഷത്തിനിടയിൽ ഇതിനേക്കാൾ ഗോളുകൾ മറ്റൊരു താരവും നേടിയിട്ടില്ലെങ്കിലും കഴിഞ്ഞ രണ്ടു തവണയും ലീഗ് ടോപ് സ്‌കോറർ സ്ഥാനം താരത്തിന് അന്യമായിരുന്നു. ആദ്യ സീസണിൽ റൊണാൾഡോ നാലാം സ്ഥാനത്തായിരുന്നപ്പോൾ കഴിഞ്ഞ തവണ രണ്ടാം സ്ഥാനത്താണ് എത്തിയത്. ഈ സീസണിൽ നിലവിൽ ഒന്നാം സ്ഥാനത്തുള്ള താരം ടോപ് സ്കോററായാൽ യൂറോപ്പിലെ പ്രധാനപ്പെട്ട മൂന്നു ലീഗുകളിൽ ടോപ് സ്‌കോറർ സ്ഥാനം നേടിയ ആദ്യ താരമെന്ന റെക്കോർഡ് റൊണാൾഡോക്ക് സ്വന്തമാകും.\n4. യുവന്റസിൽ സെഞ്ചുറി നേടാൻ അവസരം\nJuventus FC v SSC Napoli - Serie A / MB Media/Getty Images\n129 മത്സരങ്ങളിൽ നിന്നും യുവന്റസിനു വേണ്ടി 99 ഗോളുകൾ നേടിയ താരം നൂറു ഗോൾ നേട്ടത്തിന് തൊട്ടരികിലാണ്. പൗളോ ഡിബാല നേടിയ ഗോളുകൾക്കൊപ്പമെത്താൻ താരത്തിന് മൂന്നു സീസൺ കൊണ്ടു തന്നെ കഴിഞ്ഞിട്ടുണ്ട്. സീസണിൽ ഇനിയും നാല് മത്സരങ്ങൾ ബാക്കിയുള്ളതു കൊണ്ടു തന്നെ ഗോളുകളുടെ എണ്ണം ഇനിയും വർധിപ്പിക്കാൻ റൊണാൾഡോക്ക് അവസരമുണ്ട്.


മുതലയെ ഒന്നോടെ വിഴുങ്ങുന്ന പെരുമ്പാമ്പ്; അമ്പരപ്പിക്കുന്ന ചിത്രങ്ങൾ! | Incredible Photos Show A Python Swallowing A Whole Crocodile\nമുതലയെ ഒന്നോടെ വിഴുങ്ങുന്ന പെരുമ്പാമ്പ്; അമ്പരപ്പിക്കുന്ന ചിത്രങ്ങൾ!\nമനോരമ ലേഖകൻ June 24, 2019 10:45 AM IST\nImage Credit: Facebook/GG Wildlife Rescue Inc\nഓസ്ട്രേലിയയിലെ ക്വീൻസ്‌ലൻഡിലുള്ള മൗണ്ട് ഇസായിൽ കയാക്കിങ്ങിനെത്തിയതായിരുന്നു മാർട്ടിൻ മുള്ളർ എന്ന സാഹസിക സഞ്ചാരി. അതിനിടയിലാണ് ഒരു ചതുപ്പ് നിലത്തിനു സമീപം കൂറ്റൻ മുതലയും പെരുമ്പാമ്പും തമ്മിലുള്ള പോരാട്ടം ശ്രദ്ധയിൽ പെട്ടത്. ശുദ്ധജലത്തിൽ ജീവിക്കുന്ന മുതലയും ഒലിവ് പൈതൺ വിഭാഗത്തിലുള്ള പെരുമ്പാമ്പും തമ്മിലുള്ള പോരാട്ടം ഏറെനേരം നീണ്ടുനിന്നു.\nഓസ്ട്രേലിയയിലെ കൂറ്റൻ പെരുമ്പാമ്പുകളിലൊന്നാണ് ഒലിവ് പൈതൺ. ഏകദേശം 13 അടി നീളം വരെ ഇവയ്ക്കു വയ്ക്കാറുണ്ട്. സാധാരണയായി പക്ഷികളും വവ്വാലുകളും എലികളുമൊക്കെയാണ് ഇവയുടെ ഇരകളെങ്കിലും സാഹചര്യം അനുകൂലമായാൽ കൂറ്റൻ മോണിട്ടർ ലിസാഡിനെയും മുതലകളെയുമൊക്കെ ഇവർ അകത്താക്കും. അങ്ങനെയാകാം ഈ മുതലയെയും ആക്രമിച്ച് കീഴ്പ്പെടുത്തിയത്.\nഇവിടെകാണപ്പെടുന്ന ശുദ്ധജല മുതലകളും വലുപ്പത്തിൽ നിസ്സാരക്കാരല്ല. വലിയ ഒരു മുതലയ്ക്ക് 4.9 അടി നീളമെങ്കിലുമുണ്ടാകും. തരം കിട്ടിയാൽ മുതലകളും പാമ്പുകളെ ആഹാരമാക്കാറുണ്ട്. കൂറ്റൻ മുതലയെ ഏറെ സമയമെടുത്താണ് ഈ പെരുമ്പാമ്പ് വിഴുങ്ങിയത്. കൂടുതൽ വലുപ്പമുള്ള ഇരകളെ വിഴുങ്ങുമ്പോൾ പെരുമ്പാമ്പുകളുടെ വായ വികസിക്കും. ശരീരം മെല്ലെ ചലിപ്പിച്ച് പിന്നീടവ വലിയ ഇരയെ മെല്ലെ വിഴുങ്ങും.\nകൂറ്റൻ ഇരകളെ ഭക്ഷിച്ചു കഴിഞ്ഞാൽ മാസങ്ങളോളമെടുത്താണ് ദഹന പ്രക്രിയ പൂർത്തിയാകുന്നത്. ഇരയുടെ എല്ലുകളും മാംസവും ആന്തരാവയവങ്ങളുമൊക്കെ ദഹിക്കാൻ സമയമേറെയെടുക്കും. മുതലയുടെ ശൽക്കങ്ങളും പല്ലുകളുമൊക്കെ പിന്നീട് വിസർജ്യം വഴി പുറത്തുപോകുകയാണ് ചെയ്യുന്നത്.\nമാർട്ടിൻ മുള്ളർ പകർത്തിയ ചിത്രങ്ങൾ ജിജി വൈൽഡ് ലൈഫ് റെസ്ക്യൂവിന്റെ ഒൗദ്യോഗിക ഫേസ്ബുക്ക് പേജിലാണ് പങ്കുവച്ചത്. കൂറ്റൻ പെരുമ്പാമ്പ് മുതലയെ അകത്താക്കുന്ന അപൂർവ ചിത്രങ്ങൾ കണ്ട് അമ്പരന്നിരിക്കുകയാണ് സൈബർലോകം.


(Jos K Mani): ജോസഫിനെ അയോഗ്യനാക്കാൻ കത്ത് നൽകും, കുട്ടനാട് വിട്ടുകൊടുക്കില്ലെന്ന് ജോസ് കെ മാണി; രാഷ്ട്രീയ നിലപാട് തദ്ദേശ തിരഞ്ഞെടുപ്പിന് മുൻപ് | Kerala Congress Jose K Mani About Kuttanad Bypoll And PJ Joseph\nജോസഫിനെ അയോഗ്യനാക്കാൻ കത്ത് നൽകും, കുട്ടനാട് വിട്ടുകൊടുക്കില്ലെന്ന് ജോസ് കെ മാണി; രാഷ്ട്രീയ നിലപാട് തദ്ദേശ തിരഞ്ഞെടുപ്പിന് മുൻപ്\nBy വെബ്ഡെസ്ക് • 06/09/2020 at 6:46PM\nകേരള കോൺഗ്രസ് പേരിലും രണ്ടില ചിഹ്നത്തിലും അവർക്ക് മത്സരിക്കാൻ കഴിയില്ല. പാലായില് ചിഹ്നം കിട്ടാതിരുന്നവര്‍ക്ക് കാലം നല്‍കിയ നീതിയാണിത്. സ്ഥാനാര്‍ത്ഥി പ്രഖ്യാപനത്തിന് ഒരുങ്ങുന്ന പിജെ ജോസഫ് തിരഞ്ഞെടുപ്പ് കമ്മീഷനെ വെല്ലുവിളിക്കുകയാണെന്നും ജോസ് കെ മാണി.\nഉപതിരഞ്ഞെടുപ്പ് നടക്കാൻ പോകുന്ന കുട്ടനാട് സീറ്റ് വിട്ടുകൊടുക്കില്ലെന്ന് ജോസ് കെ മാണി. കാലങ്ങളായി കേരളാ കോൺഗ്രസ് മത്സരിച്ച് വന്ന മണ്ഡലമാണ്. അവിടെ സ്ഥാനാർത്ഥിയെ നിര്‍ത്താനുള്ള അവകാശവും കേരളാ കോൺഗ്രസിന് തന്നെയാണ്. എന്ത് അടിസ്ഥാനത്തിലാണ് പിജെ ജോസഫ് കുട്ടനാട്ടിൽ സ്ഥാനാർത്ഥിയെ പ്രഖ്യാപിക്കുമെന്ന് പറയുന്നതെന്ന് മനസിലാകുന്നില്ലെന്നും ജോസ് കെ മാണി പറഞ്ഞു. കോട്ടയത്ത് നടന്ന കേരള കോൺഗ്രസ് ജോസ് കെ മാണി വിഭാഗത്തിന്റെ സ്റ്റിയറിങ് കമ്മിറ്റി യോഗത്തിന് ശേഷമായിരുന്നു അദ്ദേഹത്തിന്റെ പ്രതികരണം.\nഅവിശ്വാസ പ്രമേയത്തില് വിപ്പ് ലംഘിച്ചതിന് പി.ജെ ജോസഫിനെ അയോഗ്യനാക്കാന് സ്പീക്കര്‍ക്ക് കത്തുനല്‍കും. ജോസഫിനൊപ്പം മോന്‍സ് ജോസഫിനെതിരെയും നടപടി ആവശ്യപ്പെടും. തദ്ദേശ തിരഞ്ഞെടുപ്പിന് മുൻപ് രാഷ്ട്രീയ നിലപാട് പ്രഖ്യാപിക്കും. കുട്ടനാട്ടിലെ നിലപാട് ഉപതിരഞ്ഞെടുപ്പ് വിജ്ഞാപനം വന്നശേഷം തീരുമാനിക്കുമെന്നും ജോസ് കെ മാണി വ്യക്തമാക്കി.\nകേരള കോൺഗ്രസ് പേരിലും രണ്ടില ചിഹ്നത്തിലും അവർക്ക് മത്സരിക്കാൻ കഴിയില്ല. പാലായില് ചിഹ്നം കിട്ടാതിരുന്നവര്‍ക്ക് കാലം നല്‍കിയ നീതിയാണിത്. സ്ഥാനാര്‍ത്ഥി പ്രഖ്യാപനത്തിന് ഒരുങ്ങുന്ന പിജെ ജോസഫ് തിരഞ്ഞെടുപ്പ് കമ്മീഷനെ വെല്ലുവിളിക്കുകയാണ്. തോറ്റ് തുന്നംപാടിയവരുടെ വിലാപമാണിത്. തെറ്റ് തിരുത്തിയാൽ യുഡിഎഫിലേക്ക് തിരിച്ച് വരാമെന്നാണ് പിജെ ജോസഫ് പറയുന്നത്. ഏത് തെറ്റാണ് തിരുത്തേണ്ടത്. പലരും കേരളാ കോൺഗ്രസിനെ സ്വാഗതം ചെയ്യുന്നുണ്ട്. അതിൽ സന്തോഷമുണ്ടെന്നും ജോസ് കെ മാണി പറഞ്ഞു.\nഅതേസമയം കുട്ടനാട്ടിലെ സ്ഥാനാർത്ഥിയെ ഈ മാസം എട്ടിന് യുഡിഎഫ് പ്രഖ്യാപിക്കുമെന്ന് പി.ജെ ജോസഫ് അറിയിച്ചു. ജോസ് കെ.മാണിക്ക് പാർട്ടി ചിഹ്നവും പേരും മുഴുവൻ തേങ്ങ കിട്ടിയ പോലെയായെന്നും അദ്ദേഹം പരിഹസിച്ചു. കോടതി വിധി പ്രകാരം ജോസ് കെ.മാണിക്ക് ചെയർമാനായി തുടരാനോ പാർട്ടി യോഗങ്ങൾ വിളിച്ചു ചേർക്കാനോ സാധിക്കില്ല. കോട്ടയത്ത് ചേർന്ന സ്റ്റിയറിങ് കമ്മിറ്റി യോഗം നിയമവിരുദ്ധമാണെന്നും ജോസഫ് പറഞ്ഞു.


കാലാവസ്ഥാ വ്യതിയാനത്തിന് തെളിവില്ലെന്ന് ട്രംപ്\nകാലാവസ്ഥാ വ്യതിയാനം ലോകത്തെ ഗുരുതര പ്രശ്നമായി വിശ്വസിക്കുന്നവർ ഉണ്ടായേക്കാമെന്നും, താൻ അതിൽപെടുന്നതല്ലെന്നും ട്രംപ് പറഞ്ഞു\n28 Nov, 2018 at 06:44 PM\nകാലാവസ്ഥാ വ്യതിയാനം അത്ര വലിയ പ്രശ്നമായി തനിക്ക് തോന്നുന്നില്ലെന്ന് അമേരിക്കൻ പ്രസി‍ഡന്റ് ഡൊണാൾഡ് ട്രംപ്. രാജ്യത്തെ ആഗോള താപനമടക്കമുള്ള പരിസ്ഥിത‍ി പ്രശ്നങ്ങളെ കുറിച്ച് 13 ഫെഡറൽ ഏജൻസികളുടെ റിപ്പോർട്ട് തള്ളിക്കൊണ്ട് പ്രതികരിക്കുകയായിരുന്നു പ്രസിഡന്റ്. കാലാവസ്ഥാ വ്യതിയാനം ലോകത്തെ ഗുരുതര പ്രശ്നമായി വിശ്വസിക്കുന്നവർ ഉണ്ടായേക്കാമെന്നും, താൻ അതിൽപെടുന്നതല്ലെന്നും ട്രംപ് പറഞ്ഞു.\nപതിമൂന്ന് ഫെഡറൽ ഏജൻസികളുടെ വിവരങ്ങളുടെ അടിസ്ഥാനത്തിൽ ഭരണകൂടം തന്നെ പുറത്ത് വിട്ട ‘നാഷണൽ ക്ലെെമറ്റ് അസസ്മെന്റി’നെ തള്ളികൊണ്ടാണ് പ്രസി‍ഡന്റ് ട്രംപ് നിലപാട് അറിയിച്ചത്. മലിനീകരണം യാഥാർത്യമാണ്. സമുദ്ര മലിനീകരണം ലോകത്ത് നടക്കുന്നുണ്ട്. വനനശീകരണം നടക്കുന്നുണ്ട്. എന്നാൽ ആഗോള താപനം പോലുള്ള ഭീഷണിയിലാണ് ലോകമെന്ന് പറയുന്നത് വസ്തുതയല്ലെന്ന് ട്രംപ് പറയുന്നു.\nരാജ്യത്തെ അന്തരീക്ഷവും ജലസ്രോതസ്സുകളും മുമ്പെങ്ങുമില്ലാത്ത വിധം ശുദ്ധമാണ്. മുമ്പ് 1970കളിൽ ശാസ്ത്ര‍ജ്ഞന്മാർ പറഞ്ഞിരുന്നത് ലോകം അതിശെെത്യത്തെ നേരിടാൻ പോവുകയാണ് എന്നാണ്. തണുത്തുറഞ്ഞ് ലോകം അവസാനിക്കുമെന്നും പ്രവചനമുണ്ടായി. എന്നാൽ ഇന്നത് ചൂട് വർദ്ധിക്കുന്നതിനെ കുറിച്ചായി എന്ന വത്യാസം മാത്രമാണുള്ളതെന്നും ട്രംപ് പറഞ്ഞു.\nഎന്നാൽ, ട്രംപിനെതിരെ പരിസ്ഥിതിവാദികളടക്കം രംഗത്ത് വന്നു. യാഥാർത്യം മനസ്സിലാക്കാതെയാണ് പ്രസിഡന്റ് സംസാരിക്കുന്നതെന്ന് വിമർശനമുയർന്നു. കഴിഞ്ഞ വെള്ളിയാഴ്ച്ചയാണ് ആഗോള താപനമുൾപ്പടെയുള്ള വെല്ലുവിളികളെ പ്രതിപാദിച്ച 1700 പേജുള്ള കാലാവസ്ഥ റിപ്പോർട്ട് അമേരിക്ക പുറത്ത് വിട്ടത്.\nClimate changepollutionTrumpglobal warming\nകോ-ലീ-ബി സഖ്യമല്ല മാ-ബി സഖ്യമാണുള്ളതെന്ന് മുരളീധരൻ\nഖസാക്കിസ്താന് പ്രസിഡന്‍റായി കാസിം ജൊമാര്‍ട്ട് ടൊക്കയേവ് സ്ഥാനമേറ്റു\nഅള്‍ജീരിയന് പ്രസിഡന്റ് അധികാരം കൈമാറാന് തയാറാണെന്ന് അറിയിച്ച് ഉപ പ്രധാനമന്ത്രി\nഇ‍ഡായി ചുഴലിക്കാറ്റില് നിന്നും വെള്ളപ്പൊക്കത്തില് നിന്നും കരകയറാനാകാതെ തെക്കന് ആഫ്രിക്ക


ഇതാണ് റിയല് സ്‌പോര്‍ട്‌സ് ഹബ്ബ് – Chandrika Daily\nBy chandrika Wednesday November 8, 2017 23:20 pm\nഇതാണ് റിയല് സ്‌പോര്‍ട്‌സ് ഹബ്ബ്\nഇന്ത്യന് ക്രിക്കറ്റ് ചരിത്രത്തില് തിരുവനന്തപുരം കാര്യവട്ടത്തെ സ്‌പോര്‍ട്‌സ് ഹബ് അഥവാ ഗ്രീന്‍ഫീല്‍ഡ് സ്റ്റേഡിയം അറിയപ്പെടാന് പോവുന്നത് ന്യൂസിലാന്‍ഡിനെതിരായ ആദ്യ ടി-20 പരമ്പര രാജ്യത്തിന് സമ്മാനിച്ച വേദി…\nഇന്ത്യന് ക്രിക്കറ്റ് ചരിത്രത്തില് തിരുവനന്തപുരം കാര്യവട്ടത്തെ സ്‌പോര്‍ട്‌സ് ഹബ് അഥവാ ഗ്രീന്‍ഫീല്‍ഡ് സ്റ്റേഡിയം അറിയപ്പെടാന് പോവുന്നത് ന്യൂസിലാന്‍ഡിനെതിരായ ആദ്യ ടി-20 പരമ്പര രാജ്യത്തിന് സമ്മാനിച്ച വേദി എന്ന നിലയിലാണ്. പക്ഷേ കേരളാ ചരിത്രത്തില്, നമ്മുടെ സ്‌പോര്‍ട്‌സ് ചരിത്രത്തില് സ്‌പോര്‍ട്‌സ് ഹബ് അറിയപ്പെടാന് പോവുന്നത് സംസ്ഥാനത്തെ ഏറ്റവും മികച്ച രാജ്യാന്തര സ്‌റ്റേഡിയം എന്ന നിലയിലായിരിക്കും. ഇത് വരെ നമ്മുടെ പ്രധാന കായികവേദി കൊച്ചി കലൂരിലെ നെഹ്‌റു സ്‌റ്റേഡിയമായിരുന്നെങ്കില് ആദ്യ രാജ്യാന്തര മല്‍സരം വഴി സ്‌പോര്‍ട്‌സ് ഹബ് നേടിയെടുത്ത ഖ്യാതി ചെറുതല്ല. കഴിഞ്ഞ ദിവസം നടന്ന കിവീസിനെതിരായ അവസാന ടി-20 മല്‍സരത്തിന് ശേഷം വാര്‍ത്താ സമ്മേളനത്തില് ഇന്ത്യന് ക്യാപ്റ്റന് വിരാത് കോലി സ്‌പോര്‍്ട്‌സ് ഹബിനെക്കുറിച്ച് പറഞ്ഞത് രാജ്യത്തെ ഏറ്റവും മികച്ച വേദികളില് ഒന്ന് എന്നാണ്. കിവി ക്യാപ്റ്റന് കെയിന് വില്ല്യംസണ് വിശദീകരിച്ചത് മൈതാനത്തിന്റെ ഉന്നത നിലവാരം കൊണ്ട് മാത്രമാണ് അല്‍പ്പ സമയമെങ്കിലും മല്‍സരം നടന്നത് എന്നാണ്.\nഇന്ത്യന് ഹെഡ് കോച്ച് രവിശാസ്ത്രി, മുന്‍കാല ക്രിക്കറ്റര്‍മാരായ സജ്ഞയ് മഞ്ച്‌രേക്കര്, സ്‌ക്കോട്ട് സ്‌റ്റൈറിസ്, വി.വി.എസ് ലക്ഷ്മണ് തുടങ്ങിയവരെല്ലാം ഏറ്ററ്വും മികച്ച മൈതാനങ്ങളുടെ പട്ടികയിലേക്ക് ആദ്യ മല്‍സരത്തിലൂടെ തന്നെ സ്‌പോര്‍ട്‌സ് ഹബിനെ ഉയര്‍ത്തിയിരിക്കുന്നു. രണ്ട് വര്‍ഷം മുമ്പ് നടന്ന ദേശീയ ഗെയിംസിന്റെ ഉദ്ഘാടന വേദി എന്ന നിലയിലാണ് ആദ്യമായി സ്‌പോര്ട്‌സ് ഹബ് വാര്‍ത്തകളിലേക്ക് വന്നത്. അന്ന് പൂര്‍ണമായും പ്രവര്‍ത്തനക്ഷമമായിരുന്നില്ല സ്‌റ്റേഡിയം. പിന്നെ സാര്‍ക്ക് ഫുട്‌ബോള് നന്നപ്പോഴും നിര്‍മാണപ്രവര്‍ത്തനങ്ങള് പൂര്‍ത്തീകരിച്ചിരുന്നില്ല. ഇപ്പോള് ആദ്യ രാജ്യാന്തര ക്രിക്കറ്റ് മല്‍സരത്തിന് സ്‌പോര്‍ട്‌സ് ഹബ് ആതിഥേയത്വം വഹിച്ചത് എല്ലാ ഒരുക്കങ്ങളോടും കൂടിയായിരുന്നു. അതിന്റെ ഗുണവുമുണ്ടയി.\nതുലാ മഴയില് മല്‍സരം അസാധ്യമെന്ന് എല്ലാവരും വിധിയെഴുതിയ ഘട്ടത്തിലാണ് ഗ്രൗണ്ട് സ്റ്റാഫ് അല്‍ഭുതകരമായ പ്രവര്‍ത്തനം നടത്തി രാത്രി ഒമ്പതിന് ശേഷം മല്‍സരം ഉറപ്പാക്കിയത്. ക്യൂറേറ്ററുടെയും ഗ്രൗണ്ട് സ്റ്റാഫിന്റെയും കഠിനാദ്ധ്വാനത്തിന് മാച്ച് റഫറി അംഗീകാരം നല്‍കിയത് ക്രിക്കറ്റ് ചരിത്രത്തിലെ നല്ല അധ്യായങ്ങളില് ഒന്നാണ്. രാപ്പകല് വിയര്‍പ്പൊഴുക്കിയാണ് ഗ്രൗണ്ട് സ്റ്റാഫ് മല്‍സരം സാധ്യമാക്കിയത്. അവരുടെ ആത്മാര്‍ത്ഥയെ അംഗീകരിക്കണം. നൂറോളം പേരാണ് വിശ്രമമില്ലാതെ ജോലി ചെയ്തത്. സൂപ്പര് സോപ്പര് ഉള്‍പ്പെടെയുളള ആധുനിക സംവിധാനങ്ങളുടെ ശക്തിയേക്കാള് പ്രകടമായത് മല്‍സരം ഏത് വിധേനയും സാധ്യമാക്കാനുള്ള സംഘാടകരുടെ കഠിന പ്രയത്‌നമായിരുന്നു.\nവൈകി മല്‍സരം തുടങ്ങിയിട്ടും മഴയില് കുതിര്‍ന്ന സാഹചര്യം എവിടെയും പ്രതിഫലിച്ചില്ല. ഇന്ത്യ ആതിഥേയത്വം വഹിച്ച ഫിഫ അണ്ടര് 17 ഫുട്‌ബോളില് ഘാനയും മാലിയും തമ്മിലുളള ക്വാര്‍ട്ടര് ഗോഹട്ടിയിലെ ഇന്ദിരാഗാന്ധി സ്‌റ്റേഡിയത്തിലായിരുന്നു നടന്നത്. കനത്ത മഴയില് നടന്ന ആ മല്‍സരത്തിന് ശേഷം സത്യത്തില് ഇന്ദിരാഗാന്ധി സ്‌റ്റേഡിയം ചളിക്കുളമായിരുന്നു. സ്‌പോര്‍ട്‌സ് ഹബ് പക്ഷേ രാത്രി കളി തുടങ്ങുമ്പോഴും അര്‍ധരാത്രിയോടെ കളി അവസാനിക്കുമ്പോഴും ഒരു പോറലുമേല്‍ക്കാത്ത തരത്തിലായിരുന്നു. ബര്‍മൂഡാ ഗ്രാസിന് ഒന്നും സംഭവിച്ചില്ല. എവിടെയും ഒരു ബൂട്ടടയാളം പോലുമുണ്ടായിരുന്നില്ല.\nകാണികളുടെ ആവേശവും ക്ഷമയും മല്‍സര വിജയത്തില് വലിയ പങ്ക് വഹിച്ചു. മഴ പെയ്തു കൊണ്ടിരുന്നപ്പോഴും ഗ്യാലറികള് ആര്‍ത്തുവിളിച്ചു. താരങ്ങള് മൈതാനത്ത് ഫുട്‌ബോള് കളിക്കുമ്പോള് അവര്‍ക്കൊപ്പമുണ്ടായിരുന്നു കാണികള്. ഈ സജീവ ഇടപെടലിനെ സ്‌ക്കോട്ട് സ്‌റ്റൈറിസ് എന്ന മുന് കിവി താരം വിശേഷിപ്പിച്ചത് ഇത്തരത്തിലൊരു ലൈവ് കാണികള് എവിടെയുമില്ല എന്നാണ്. ഉച്ചയോട പലരും ഗ്യാലറിയിലെത്തിയിരുന്നു. അര്‍ധരാത്രി പന്ത്രണ്ട് വരെ അവര് അതേ ഇരിപ്പിടത്തില് കൊട്ടും ബഹളവുമായി സജീവമായിരുന്നു.\nഅടിസ്ഥാന സൗകര്യങ്ങളുടെ കാര്യത്തില്, പാര്‍ക്കിംഗ് തുടങ്ങി രാജ്യാന്തര കായിക മാമാങ്ക വേദികളെ പ്രശ്‌നത്തിലേക്ക് നയിക്കുന്ന വിഷയങ്ങളില്ലെല്ലാം സ്‌പോര്‍ട്‌സ് ഹബ് അധികാരികള് ജാഗ്രത പാലിച്ചിട്ടുണ്ട്. പ്രൊഫഷണലിസമെന്നത് നമ്മുടെ സംഘാടനത്തിന്റെ ശക്തമായ ഭാഗമാണെന്ന സത്യവും തെളിയിക്കപ്പെട്ടു. കേരളാ ക്രിക്കറ്റ് അസോസിയേഷനും ജാഗ്രതയോടെ നിലയുറപ്പിച്ചു.\nഇന്ത്യ ന്യൂസിലാന്‍ഡിനെ പരാജയപ്പെടുത്തി അവര്‍ക്കെതിരെ ആദ്യമായി ടി-20 പരമ്പര സ്വന്തമാക്കിയ ഖ്യാതിയിലും സ്‌പോര്‍ട്‌സ് ഹബിനെക്കുറിച്ച് എല്ലാവരും നല്ല വാക്കുകള് പറഞ്ഞ അഹങ്കാരത്തിലും അധികൃതരും സംഘാടകരും ആലസ്യം കാട്ടരുത്. നമ്മുടെ കളിമുറ്റങ്ങളുടെ ദുരന്തമെന്നത് പരിപാലനത്തിലെ ആലസ്യമാണ്. കേരളം എത്രയോ വലിയ കായിക മാമാങ്കങ്ങള്‍്ക്ക് സാക്ഷ്യം വഹിച്ചിട്ടുണ്ട്. പക്ഷേ മാമാങ്ക നാളുകള്‍ക്ക് ശേഷം മൈതാനങ്ങളെ ആരും തിരിഞ്ഞ് നോക്കില്ല. അങ്ങനെ അകാല ചരമത്തിന്റെ മൂകസാക്ഷികളാണ് തിരുവനന്തപുരത്ത് തന്നെയുള്ള ചന്ദ്രശേഖരന് നായര് സ്‌റ്റേഡിയവും സെന്‍ട്രല് സ്റ്റേഡിയവുമെല്ലാം. സപോര്‍ട്‌സ് ഹബ് പി.പി.പി അടിസ്ഥാനത്തില് പ്രവര്‍ത്തിക്കുന്നതിനാല് മൈതാനം പരിപാലിക്കപ്പെടുമെന്ന് വിശ്വസിക്കാം. അങ്ങനെ പരിപാലിച്ചാല് കൂടുതല് വലിയ മല്‍സരങ്ങള് ഈ വേദിയിലേക്ക് വരും. ഐ.എസ്.എല്ലും ഐ.പി.എല്ലും ചിലപ്പോള് ഫിഫയുടെ വലിയ ചാമ്പ്യന്‍ഷിപ്പുകളുമെല്ലാം വരാനിരിക്കുമ്പോള് കാര്യവട്ടം കേരളത്തിന്റെ കായിക ആസ്ഥാനമാവുന്ന കാലം വിദൂരമല്ല.\nCategories: Video Stories Tags: kamal varadoor, Sports hub, third eye


Sunday 19 February 2017 4:01 pm IST\nപൂച്ചാക്കല്: ജില്ലയുടെ വടക്കന്‍മേഖല കഞ്ചാവ് മാഫിയയുടെ ഇടത്താവളമായി മാറുന്നു. ജനം ഭീതിയില്. ഒരു മാസത്തിനുള്ളില് ഇരുപത്തിയഞ്ചിലധികം പേരാണ് മയക്കുമരുന്ന് വില്‍പ്പനക്കിടെ അരൂരില് പിടിയിലായത്. കൊച്ചി അടക്കമുള്ള നഗരങ്ങളില് നിന്ന് എളുപ്പത്തില് ലഹരി ഉല്‍പ്പന്നങ്ങള് എത്തിക്കാനും സുരക്ഷിതമായി ആവശ്യക്കാര്‍ക്ക് കൈമാറാനുമുള്ള സൗകര്യമാണ് മേഖലയെ ലഹരി വില്‍പ്പനക്കാരുടെ താവളമാക്കി മാറ്റിയത്. കടല് കായലോരമേഖലകളും പ്രദേശത്തെ ആളൊഴിഞ്ഞ ഗോഡൗണുകളും ഇത്തരക്കാരുടെ താവളമായി മാറുകയാണ്. വിദ്യാര്‍ത്ഥികളും കൗമാരക്കാരുമാണ് ഇവരുടെ ഇര. അരൂക്കുറ്റി, പാണാവള്ളി, പൂച്ചാക്കല്, തൈക്കാട്ടുശേരി, തുറവൂര്, കുത്തിയതോട്, ചന്തിരൂര് തുടങ്ങിയ പ്രദേശങ്ങളും മാഫിയ സംഘങ്ങള് പിടിമുറുക്കുകയാണ്. അരൂര് അരൂക്കുറ്റി പാലം ഗതാഗതത്തിനായി തുറന്നതോടെയാണ് ഇവിടങ്ങളില് ലഹരിമരുന്നുകളുടെ വിപണനം വ്യാപകമായത്. വെള്ളത്താല് ചുറ്റപ്പെട്ട കായലോരമേഖലകളില് ജലമാര്‍ഗമാണ് ലഹരിവലസ്തുക്കള് എത്തിക്കുന്നത്. ഇതിനായി പ്രത്യേക സംഘങ്ങള്‍പ്രവര്‍ത്തിക്കുന്നുെന്നാണ് സൂചന. പോലീസും എക്‌സൈസ് അധികൃതരും റോഡുകള് കേന്ദ്രീകരിച്ചുള്ള വാഹന പരിശോധന തുടരുമ്പോള് ജലമാര്‍ഗം ലഹരി വസ്തുക്കള് നിര്‍ബാധം കടത്തിക്കൊുവരുന്നതായാണ് വിവരം. കൊച്ചിയില് നിന്ന് സ്പീഡ് ലോഞ്ചിലും എന്‍ജിന് ഘടിപ്പിച്ച വള്ളങ്ങളിലും ജില്ലയുടെ തീരമേഖലകളില് ലഹരി വസ്തുക്കള് ആവശ്യാനുസരണം എത്തിക്കുന്നുണ്ട്. എറണാകുളം കേന്ദ്രീകരിച്ചുള്ള സംഘങ്ങളാണ് ലഹരി വസ്തുക്കളുടെ വിപണനത്തിന് ചുക്കാന് പിടിക്കുന്നത്. ഇവര്‍ക്ക് പിന്തുണയായി മേഖലയിലെ ഗുാ ക്വട്ടേഷന് സംഘങ്ങളുമുണ്ട്. ക്വട്ടേഷന് സംഘങ്ങളില് ഭൂരിഭാഗവും കഞ്ചാവിന് അടിമയാണെന്നാണ് പോലീസിന്റെ ഭാഷ്യം. ഇത്തരം സംഘങ്ങള് പിടിയിലാകുമ്പോള് പോലീസിനെ ആക്രമിച്ച് രക്ഷപെടുന്നതും പതിവാണ്. കഞ്ചാവ് ഉപയോഗിക്കുന്നതിനും മയക്കുമരുന്ന് കുത്തിവെക്കാനും വിദ്യാര്‍ത്ഥികളടങ്ങുന്ന സംഘങ്ങള് കായല് തീരങ്ങളിലാണ് ഒത്തുകൂടുന്നത്. മാഫിയകളില്‍പെട്ടവര് പിടിയിലാകുമ്പോള് ഇവരെ രക്ഷിക്കാന് ഇടതുപക്ഷ രാഷ്ട്രീയ നേതാക്കള് രംഗത്തത്തുന്നത് പതിവാണ്. ഇത് സത്യസന്ധരായിട്ടുള്ള പോലീസ് ഉദ്യോഗസ്ഥരുടെ മനോവീര്യം കെടുത്തുകയാണ്. പാണാവള്ളി പഞ്ചായത്തിന്റെ കാരാളപ്പതി, നാല്‍പ്പത്തെണ്ണീശ്വരം, മുട്ടത്തുകടവ്, ആഞ്ഞിലിത്തോട്, തൃച്ചാറ്റുകുളം, പെരുമ്പളം കവല മേഖലകളും അരൂക്കുറ്റി പഞ്ചായത്തിന്റെ കുടപുറം, വടുതല, കൊമ്പനാമുറി, പുതിയപാലം, മാത്താനം, അരുക്കൂറ്റി, തൈക്കാട്ടുശ്ശേരിയിലെ പിഎസ് കവല, ചീരാത്തു കാട്, മാക്കേകടവ്, തേവര്‍വട്ടം, പള്ളിപ്പുറത്തെ കോളേജ് കവല, ഒറ്റപ്പുന്ന, തവണക്കടവ്, ഗ്രോത്ത് സെന്റര് തുടങ്ങിയ പ്രദേശങ്ങളിലും സംഘം താവളമുറപ്പിച്ചിട്ടുണ്ട്. കഞ്ചാവ് ഉപയോഗിച്ച ശേഷം ക്ലാസിലെത്തിയ വിദ്യാര്‍ഥികളെ ദിവസങ്ങള്‍ക്ക് മുമ്പ് അരൂക്കുറ്റിയിലെ ഒരു സ്‌കൂളില് നിന്നും പോലീസ് കസ്റ്റഡിയിലെടുത്ത് രക്ഷിതാക്കളുടെ സാന്നിധ്യത്തില് താക്കീത് നല്‍കി വിട്ടയച്ചിരുന്നു.പോലീസ് ശക്തമായ നടപടി സ്വീകരിക്കണമെന്ന് ആവശ്യം ഉയരുന്നു.\nലഹരി വിളയുന്ന കലാലയങ്ങള്\nസ്‌കൂളുകള് കേന്ദ്രീകരിച്ച് ലഹരി ഉപയോഗം വര്‍ധിക്കുന്നു


മക്കള് പുനര്‍ജനിക്കുമെന്ന് മന്ത്രവാദി; ആന്ധ്രയിൽ പെണ്‍മക്കളെ മാതാപിതാക്കൾ ക്രൂരമായി കൊന്നു…. | Malayalam UK\nJanuary 25 09:38 2021 by News Desk 6\tPrint This Article\nപെണ്‍മക്കളെ ക്രൂരമായി തലക്കടിച്ച് കൊന്ന് മാതാപിതാക്കള്. ആന്ധ്ര ചിറ്റൂര് മടനപ്പള്ളി ശിവനഗര് മേഖലയിലാണ് സംഭവം. 22ഉം 27ഉം വയസ്സുള്ള പെണ്‍മക്കളെയാണ് മാതാപിതാക്കള് കൊലപ്പെടുത്തിയത്. അലേഖ്യ (27), സായ് ദിവ്യ (22) എന്നിവരെയാണ് കൊല്ലപ്പെട്ടത്. അന്ത വിശ്വാസികളായ കുടുംബം മക്കള് പുനര്‍ജനിയ്ക്കുമെന്ന വിശ്വാസത്തിലാണ് സ്വന്തം മക്കളെ കൊലപ്പെടുത്തിയതെന്നാണ് പുറത്തു വരുന്ന റിപ്പോര്‍ട്ടുകള്.\nഅടുത്ത സൂര്യോദയത്തില് മക്കള് പുനര്‍ജനിക്കുമെന്നും കലിയുഗം അവസാനിക്കുകയും സത്‌യുഗം ആരംഭിക്കുമെന്നും മന്ത്രവാദി പറഞ്ഞതിന്റെ അടിസ്ഥാനത്തിലാണ് ഈ ക്രൂരകൃത്യം ചെയ്തതെന്ന് മാതാപിതാക്കള് പൊലീസിനോട് പറഞ്ഞതായി റിപ്പോര്‍ട്ട് . ഞായറാഴ്ച രാത്രിയില് അസ്വാഭാവികമായ ശബ്ദങ്ങള് വീട്ടില് നിന്നും വന്നതിനെത്തുടര്‍ന്നാണ് അയല്‍വാസികള് പൊലീസിനെ വിവരമറിയിക്കുന്നത്.\nഇവരുടെ വീട്ടില് പൂജാ ചടങ്ങുകള് പതിവായിരുന്നുവെന്നാണ് പ്രദേശവാസികള് പറയുന്നത്. കൊലപാതകം നടന്ന ദിവസവും ഇവിടെ പൂജ നടത്തിയിരുന്നു. പൂജയ്ക്ക് ശേഷം ഇളയ മകള് സായ് വിദ്യയെ ഒരു ത്രിശൂലം ഉപയോഗിച്ച് കുത്തിക്കൊലപ്പെടുത്തുകയായിരുന്നു. തുടര്‍ന്ന് മൂത്ത മകള് അലേഖ്യയെയും കൊലപ്പെടുത്തി. വായില് ഒരു ചെമ്പ് പാത്രം തിരുകി വച്ച ശേഷം വ്യായാമത്തിന് ഉപയോഗിക്കുന്ന ഡംബെല് ഉപയോഗിച്ച് മര്‍ദ്ദിച്ചാണ് അലേഖ്യയെ കൊലപ്പെടുത്തിയത്.\nകൊലപാതകങ്ങള് നടത്തിയ ശേഷം പിതാവ് തന്നെ ഒരു സുഹൃത്തിനെ വിളിച്ച് വിവരം പറഞ്ഞു. ഇതറിഞ്ഞ് സ്ഥലത്തെത്തിയ ഇയാള് നല്‍കിയ വിവരത്തിന്റെ അടിസ്ഥാനത്തില് പൊലീസ് സംഭവ സ്ഥലത്ത് എത്തുകയായിരുന്നുവെന്ന് ഡിഎസ്പി രവി മനോഹര ചരി അറിയിച്ചു. പുരുഷോത്തമിന്റെ കുടുംബം കടുത്ത അന്തവിശ്വാസികളായിരുന്നെന്നാണ് പൊലീസ് പറയുന്നത്. ‘മക്കള് വീണ്ടും ജീവിച്ച് വരുമെന്ന വിശ്വാസത്തിലാണ് അവര് കൊല നടത്തിയതെന്നാണ് പ്രാഥമികമായി കരുതുന്നത്.\nകുട്ടികളുടെ മാതാവ് പത്മജയാണ് കൊലപാതകങ്ങള് നടത്തിയത്. പിതാവും ഈ സമയം അവര്‍ക്കൊപ്പമുണ്ടായിരുന്നു’-പൊലീസ് വ്യക്തമാക്കി. ഇവര് മാനസിക പ്രശ്നങ്ങള് ഉള്ളവരാണെന്ന സംശയവും പൊലീസ് ഉന്നയിക്കുന്നുണ്ട്. മരിച്ച ഇളയ പെണ്‍കുട്ടി മുംബൈയില് എ.ആര് റഹ്മാന് മ്യൂസിക് സ്‌കൂളില് പഠിക്കുകയായിരുന്നു. കൊലപാതകം നടത്തിയ അച്ഛന് കോളജ് പ്രൊഫസറും അമ്മ സ്‌കൂള് പ്രിന്‍സിപ്പലുമാണ്.\nമാതാപിതാക്കള് മക്കളെ കൊലപ്പെടുത്തിയ സംഭവം; മൂത്തമകള് ആലേഖ്യയെക്കുറിച്ച് സുഹൃത്തിന്റെ വെളിപ്പെടുത്തൽ


4malayalees - 650 മില്ലി ഗ്രാം അളവിലുള്ള പത്തോളം പാരസെറ്റാമോള് ഗുളികകളും അലര്‍ജിയുടെ ഗുളികകളും പൊടിച്ച് പഴച്ചാറില് കലക്കി നല്‍കി; പാമ്പിന് വിഷത്തോടൊപ്പം തലച്ചോറിലും കരളിലും ഉറക്കഗുളികയുടെ സാന്നിധ്യം; നിര്‍ണായകമായി ഉത്രയുടെ ആന്തരികാവയവ പരിശോധന\nകൊല്ലം അഞ്ചലില് പാമ്പുകടിയേറ്റ് മരിച്ച ഉത്രയുടെ ആന്തരിക അവയവ പരിശോധനയില് ഉറക്കഗുളികയുടെ സാന്നിധ്യം കണ്ടെത്തിയതായി വിവരം.തിരുവനന്തപുരത്തെ രാസ പരിശോധനാ ലാബില് നിന്നാണ് കേസിലെ ഈ നിര്‍ണായക വിവരം പൊലീസിന് ലഭിച്ചത്. ഉത്രയെ പാമ്പിനെക്കൊണ്ട് കടിപ്പിക്കുന്നതിന് മുന്‍പായി ഉറക്കഗുളിക നല്‍കിയിരുന്നതായി സൂരജ് മൊഴി നല്‍കിയിരുന്നു.\n650 മില്ലി ഗ്രാം അളവിലുള്ള പത്തോളം പാരസെറ്റാമോള് ഗുളികകളും അലര്‍ജിയുടെ ഗുളികകളും പൊടിച്ച് പഴച്ചാറില് കലക്കി ഉത്രയ്ക്ക് നല്‍കിയതായി സൂരജ് പൊലീസിന് മൊഴി നല്‍കിയിരുന്നു. എന്നാല്, ഈ മൊഴി സ്ഥിരീകരിക്കുന്നതാണ് റിപ്പോര്‍ട്ട്. പാമ്പിന് വിഷത്തോടൊപ്പം തലച്ചോറിലും കരളിലും ഉറക്കഗുളികയുടെ സാന്നിധ്യം കണ്ടെത്തിയിട്ടുണ്ട്.\nമാത്രമല്ല, ഉത്രയ്ക്ക് ആരോഗ്യ പ്രശ്നങ്ങളില്ലെന്നും ഗുളിക കഴിച്ചിരുന്നില്ലെന്നും മാതാപിതാക്കള് മുന്‍പ് പൊലീസില് മൊഴി നല്‍കിയിരുന്നു.


വാക്‌സീന് ഇന്ന് കേരളത്തില്; കുത്തിവയ്പ് ശനിയാഴ്ച മുതല് - Keralabhooshanam Daily വാക്‌സീന് ഇന്ന് കേരളത്തില്; കുത്തിവയ്പ് ശനിയാഴ്ച മുതല്\nHome/NEWS/BREAKING NEWS/വാക്‌സീന് ഇന്ന് കേരളത്തില്; കുത്തിവയ്പ് ശനിയാഴ്ച മുതല്\nതിരുവനന്തപുരം: രാജ്യത്ത് ആദ്യമായി കോവിഡ് സ്ഥിരീകരിച്ച കേരളത്തില് ആദ്യഘട്ട കുത്തിവയ്പിനുള്ള കോവിഡ് പ്രതിരോധ വാക്‌സിന് ഇന്ന് തിരുവനന്തപുരം, കൊച്ചി, കോഴിക്കോട് നഗരങ്ങളിലെത്തും. സീറം ഇന്‍സ്റ്റിറ്റ്യൂട്ട് ഓഫ് ഇന്ത്യയില് നിന്നു 4,33,500 ഡോസ് കോവിഷീല്‍ഡ് വാക്‌സിനാണു കേരളത്തിന് അനുവദിച്ചിരിക്കുന്നത്. ശനിയാഴ്ചയാണ് കുത്തിവയ്പ് തുടങ്ങുന്നത്.\nപുണെയിലെ പ്ലാന്റില് നിന്ന് ഇന്നു2ന് കൊച്ചിയിലേക്കു വാക്‌സീനുമായി വിമാനം പുറപ്പെടും. വൈകിട്ട്6ന് ഇന്‍ഡിഗോ വിമാനത്തില് തിരുവനന്തപുരത്ത് വാക്‌സീന് എത്തും. കോഴിക്കോട് വിമാനത്താവളത്തിലും വൈകിട്ടാണു വാക്‌സീന് എത്തുന്നത്. തിരുവനന്തപുരത്ത് 1,34,000 ഡോസും എറണാകുളത്ത് 1,80,000 ഡോസും കോഴിക്കോട്ട് 1,19,500 ഡോസും വാക്‌സീനാണ് എത്തിക്കുന്നത്. കോഴിക്കോട് വരുന്ന വാക്‌സീനില് നിന്ന് 1,100 ഡോസ് പുതുച്ചേരിയുടെ ഭാഗമായ മാഹിയിലേക്ക് അയയ്ക്കും.\nഓര്‍ഡര് ചെയ്ത വാക്‌സീന് നാളെയോടെ മുഴുവന് സംസ്ഥാനങ്ങളിലും എത്തുമെന്നു കേന്ദ്ര സര്‍ക്കാര് അറിയിച്ചു. കോവിഷീല്‍ഡ്, നാലാഴ്ചയ്ക്കും ആറാഴ്ചയ്ക്കും ഇടയില് രണ്ടാം ഡോസ് നല്‍കാനാണു ഡ്രഗ്‌സ് കണ്‍ട്രോളര് നിര്‍ദേശിച്ചിരിക്കുന്നതെങ്കിലും ഇക്കാര്യം വൈകിക്കേണ്ടതില്ലെന്ന് ആരോഗ്യമന്ത്രാലയം തീരുമാനിച്ചു. ചുരുക്കത്തില്, കോവിഷീല്‍ഡിന്റെയും കോവാക്‌സീന്റെയും രണ്ടാം ഡോസ് കൃത്യം 28–ാം ദിവസം തന്നെ സ്വീകരിക്കണം. കോവിഷീല്‍ഡിനു സമാനമായ വാക്‌സീന് യുകെയില് 11 ആഴ്ചയ്ക്കുള്ളില് രണ്ടാം ഡോസ് നല്‍കിയാല് മതിയെന്നാണു നിര്‍ദേശിച്ചത്.\nരണ്ടാം ഡോസ് സ്വീകരിച്ചു 14–ാം ദിവസമാണു പ്രതിരോധശേഷി ലഭിക്കുകയെന്ന കാര്യം ബോധവല്‍ക്കരിക്കണമെന്നും സംസ്ഥാനങ്ങളോടു നിര്‍ദേശിച്ചിട്ടുണ്ട്.\nപുണെയില് നിന്ന് ഡല്‍ഹി അടക്കം രാജ്യത്തെ 12 നഗരങ്ങളിലേക്കുള്ള വാക്‌സീനുമായി ആദ്യ ട്രക്കുകള് പുറപ്പെട്ടത് ഇന്നലെ അതിരാവിലെ. പ്രത്യേക പൂജയ്ക്കും പ്രാര്‍ഥനകള്‍ക്കും ശേഷമാണു ട്രക്കുകള് വിമാനത്താവളത്തിലേക്കു പോയത്.\nവാക്‌സീന് കുത്തിവയ്ക്കുന്നത് ഇടതു തോളില്. 28 ദിവസത്തെ ഇടവേളയ്ക്കു ശേഷം അടുത്ത ഡോസ് കുത്തിവയ്ക്കും. വാക്‌സീന് ജില്ലാ കേന്ദ്രങ്ങളില് എത്തിയ ശേഷം കുത്തിവയ്പിനു ഹാജരാകേണ്ട ആരോഗ്യ പ്രവര്‍ത്തകര്‍ക്ക് എപ്പോള്, ഏതു കേന്ദ്രത്തില് എത്തണമെന്ന സന്ദേശം അയയ്ക്കും. ഇതനുസരിച്ച് എത്തണം. തിരിച്ചറിയല് രേഖ ഹാജരാക്കണം.\nമാസായി 'മാസ്റ്റര്' എത്തി; ആഘോഷത്തിമിര്‍പ്പില് ആരാധകര്


മരുഭൂമിയിലെ പ്രവാസി മലയാളി: ഫാ. ഓണംകുളത്തിന്റെ കബറിടത്തിലേക്ക് വിശ്വാസികളുടെ പ്രവാഹം\nഫാ. ഓണംകുളത്തിന്റെ കബറിടത്തിലേക്ക് വിശ്വാസികളുടെ പ്രവാഹം\nകുറ്റവാളിയായി സമൂഹവും കോടതിയും മുദ്ര കുത്തിയപ്പോഴും ഒടുവില് കുറ്റവിമുക്തനാക്കിയപ്പോള് ദ്രോഹിച്ചവര്‍ക്കു മാപ്പു കൊ ടുത്ത് സഹനജീവിതത്തിന്റെ മാര്‍ഗത്തിലൂടെ ജീവിതം നയിച്ച ഫാ. ബെനഡിക്‌ടി ന്റെ കബറിടത്തിലേക്ക് ഇപ്പോള് രോഗസൗ ഖ്യം തേടി വിശ്വാസികളുടെ പ്രവാഹം.\n``കത്തോലിക്കാസഭ ഫാ. ബെനഡിക്‌ടിനെ വിശുദ്ധനാക്കുവാന് നടപടികള് തുടങ്ങി യോ എന്ന് ഞങ്ങള്‍ക്കറിയില്ല. ഏതായാലും ഞങ്ങളുടെ ആവശ്യങ്ങള് സഹനദാസന് ഓ ണംകുളത്തച്ചന് സാധിച്ചുതരുന്നുണ്ട്.'' ഫാ. ബെനഡിക്‌ടിന്റെ കബറിടത്തില് എത്തിയ ഒരു വിശ്വാസിയുടേതാണീ വാക്കുകള്. ഫാ. ബെനഡിക്‌ടിന് `സഹനദാസന്' എന്ന പദവി വിശ്വാസികള് തന്നെ ചാര്‍ത്തി യതാണ്.\nബെനഡിക്‌ടച്ചന്റെ കബറിടത്തിങ്കലെത്തുന്ന ഭൂരിഭാഗവും മലബാറില് നിന്നുള്ളവരാണ്.\n1966 ജൂണ് 16 നാണ് കേരളത്തെ മുഴുവന് ഞെട്ടിക്കുകയും കോളിളക്കം സൃഷ്‌ടിക്കുകയും ചെയ്‌ത മാ ടത്തരുവി മറിയക്കുട്ടിയെ കൊല്ലപ്പെട്ട നിലയില് ക ണ്ടെത്തുന്നത്. കൊളുന്ത് നുള്ളാനെത്തിയ തൊഴിലാ ളി സ്‌ത്രീകളാണ് ആദ്യം മൃതദേഹം കണ്ടെത്തിയത്. ബെഡ്‌ഷീറ്റ് ശരീരത്തില് പുതച്ചിരുന്നു. ശരീരമാസകലം പത്തോളം കുത്തുകള് ഏറ്റിരുന്നു. ആഭരണ വും പണവും മൃതദേഹത്തില് നിന്ന് ലഭിച്ചതിനാല് മോഷണമല്ല കൊലപാതക ലക്ഷ്യമെന്ന് പോലിസ് കണക്കുകൂട്ടി. മൃതദേഹം പിറ്റേന്ന് പോസ്റ്റുമോര്‍ട്ടത്തിനു ശേഷം സമീപത്തെ റിസര്‍വ് വനത്തില് സംസ്‌കരിച്ചു.\nപത്രവാര്‍ത്തയറിഞ്ഞ് ആലപ്പുഴയില് നി ന്നെത്തി, തെളിവുകള് കണ്ടാണ് മരിച്ചത് മറിയക്കുട്ടിയാണെന്ന് ബന്ധുക്കള് തിരിച്ചറിഞ്ഞത്. ചങ്ങനാശേരിയില് നിന്ന് ആലപ്പുഴയ്‌ക്ക് മാറിത്താമസിച്ച ഉപ്പായിയുടെയും മറിയാമ്മയുടെയും എട്ടുമക്കളില് രണ്ടാമത്തെ ആളായിരുന്നു മറിയക്കുട്ടി. സാമ്പത്തികബുദ്ധിമുട്ട് ഉള്ള കുടുംബാംഗമായിരുന്ന മറിയക്കുട്ടി വിധവയായിരുന്നു. മൂന്നു തവണ വിവാഹം കഴിച്ചു. മൂന്നാമത്തെ ഭര്‍ത്താവിനു തളര്‍വാ തം പിടിപെട്ടപ്പോള് അദ്ദേഹത്തെ ഉപേക്ഷിച്ച് മക്കളുമായി അമ്മയ്‌ക്കൊപ്പം ആലപ്പുഴയില് താമസം തുടങ്ങി. പിന്നീട് മൂന്നാമത്തെ ഭര്‍ത്താവും മരിച്ചു. ഇളയകുട്ടിയെ സഹോദരിയെ ഏല്‍പിച്ച് വൈകിട്ട് തിരിച്ചെത്തുമെന്ന് പറഞ്ഞിറങ്ങിയ മറിയക്കുട്ടിയെ പിന്നെ ജീവനോടാരും കണ്ടില്ല.\nമരിച്ചത് മറിയക്കുട്ടിയാണെന്നുറപ്പു വരുത്തിയതോടെ പോലിസ് സാക്ഷ്യമൊഴികളും സാഹചര്യത്തെളിവുകളും വച്ച് ജൂണ് 24-ന് ചങ്ങനാശേരി അതിരൂപതാംഗമായ ഫാ. ബെനഡിക്‌ട് ഓണംകുളത്തെ അറസ്റ്റു ചെ യ്യുകയായിരുന്നു. 1962 മുതല് 64 വരെ അദ്ദേ ഹം ആലപ്പുഴ ചക്കരക്കടവ് പള്ളിയില് വി കാരിയായിരുന്നു. ഇവിടെ വച്ചാണ് മറിയക്കുട്ടിയെ പരിചയപ്പെടുന്നത്. 1962 ല് ഫാ. ബെനഡിക്‌ട് കൊല നടന്നെന്നു പറയപ്പെടുന്ന മാടത്തരുവിക്കു സമീപമുള്ള കണ്ണംപള്ളി പള്ളിയില് സേവനമനുഷ്‌ഠിച്ചിരുന്നു.\n1966 ജൂണ് 24. ചങ്ങനാശേരി അതിരൂപതാ അരമന പ്രസിന്റെ മാനേജരായിരുന്ന ബെനഡിക്‌ട് അച്ചനെ മറിയക്കുട്ടി കൊലക്കേസിലെ ഒന്നാം പ്രതിയാക്കി അറസ്റ്റു ചെയ്‌തുവെന്ന വാര്‍ത്ത നാടിനെ ഇളക്കി.\nഎല്ലാ പത്രങ്ങളും ബെനഡിക്‌ടച്ചനെ കൊ ലപാതകിയാക്കി ഒന്നാം പേജില് വാര്‍ത്ത നല്‍കി. സഭയ്‌ക്കെതിരെയും വൈദികര്‍ക്കെതിരെയും നിരന്തര വാര്‍ത്തകളായിരുന്നു പിന്നെ കുറെക്കാലം. ജയിലിലായ അച്ചന് തെറ്റിദ്ധരിക്കപ്പെട്ട തന്റെ മാതാപിതാക്കളെ ഓര്‍ത്ത് കഠിനദുഃഖത്തിലായിരുന്നു.\nഎങ്കിലും ഇതു ദൈവപരിപാലനയാണെന്ന് അദ്ദേഹം മാതാപിതാക്കള്‍ക്കെഴുതിയ കത്തില് സൂചിപ്പിച്ചിരുന്നു. മരിച്ച മറിയക്കുട്ടിയുമായി ബെനഡിക്‌ട് അച്ചന് അവിഹിതബന്ധമുണ്ടായിരുന്നുവെന്നും രണ്ടു വയസുള്ള കുട്ടി അച്ചന്റേതാണെന്നും വീണ്ടും ഗര്‍ഭിണിയായപ്പോള് ശല്യമുണ്ടാക്കാതിരിക്കാന് കൊന്നുകളഞ്ഞതാണെന്നുമായിരുന്നു പ്രോസിക്യൂഷന് വാദം. മറിയക്കുട്ടിയ്‌ക്കെന്നല്ല ഈ ഭൂമുഖത്ത് ഒരു സ്‌ത്രീക്കും തന്നില്‍നിന്നു കുട്ടി ജനിച്ചിട്ടില്ലെന്നും ഒരു സ്‌ത്രീയുമായും തനിക്ക് അവിഹിതബന്ധമില്ലെന്നും അതോര്‍ത്തു മാതാപിതാക്കള് വിഷമിക്കരുതെന്നും അച്ചന് വ്യക്തമായി മാതാപിതാക്കള്‍ക്ക് എഴുതിയിരുന്നു.\nജയിലിലായ ബെനഡിക്‌ട് അച്ചന്റെ കേസ് അതിവേഗം വിചാരണ ചെയ്യപ്പെട്ടു. വിചാരണയുടെ ഓരോ ദിവസവും പത്രങ്ങള്‍ക്ക് ആഘോഷമായി. ക്രിസ്‌ത്യാനികള്‍ക്കും വൈദികര്‍ക്കും പുറത്തിറങ്ങി നടക്കാന് വയ്യാത്ത അവസ്ഥയായി. വൈദികരെ കണ്ടാല് സമൂഹം കൂക്കിവിളിക്കാന് തുടങ്ങി. മന്ദമരുതി മൈനത്തുരുവി മാടത്തുരുവി മറിയക്കുട്ടി ഇതായിരുന്നു നാടെങ്ങും സംസാരവിഷയം. നിറം പിടിപ്പിച്ച കഥകള് എഴുതാന് പത്രങ്ങളും മത്സരിച്ചു. സിനിമകളും ഇതേ പേരില് ജന്മമെടുത്തു.\nഅതിവേഗ കോടതി വിചാരണ വേഗം പൂര്‍ത്തിയാക്കി. വിധിക്കു ജനം കാതോര്‍ത്തിരുന്നു. കത്തോലിക്കാ വൈദികനെ വധശിക്ഷയ്‌ക്ക് വിധിക്കുന്ന വാര്‍ത്ത കേള്‍ക്കാന് ശത്രുമാധ്യമങ്ങളും ശത്രുഗണങ്ങളും കാതോര്‍ത്തിരുന്നു. അങ്ങനെ അരുതാത്തതു സംഭവിച്ചു. ആ വാര്‍ത്ത വിശ്വാസികളെ ഞെട്ടിച്ചു. ദൈവദാസന് കാവുകാട്ടു പിതാവിന് ഹൃദയാഘാതം ഉണ്ടായി. ശത്രുക്കള്‍ക്ക് ആഘോഷമായി. 1966 നവംബര് 19 ന് കൊല്ലം സെഷന്‍സ് കോടതി ബെനഡിക്‌ട് അച്ചനെ മരണംവരെ തൂക്കിലിടാന് ശിക്ഷിച്ചു. കത്തോലിക്കാ പുരോഹിതരെ ഒന്നടങ്കം ആക്ഷേപിക്കുന്നതായിരുന്നു വിധി. ജൂണ് 24 ന് അറസ്റ്റു ചെയ്യപ്പെട്ടയാള് നവംബര് 19 ന് മരണശിക്ഷയ്‌ക്ക് വിധിക്കപ്പെട്ടു.\nകേസിന് അപ്പീല് പോവേണ്ട ഞാന് മരിച്ചുകൊള്ളാം എന്ന് അച്ചന് വീട്ടിലേക്കെഴുതി. സഹനം അദ്ദേഹത്തിന് ആനന്ദമായിി. അച്ചന് തീര്‍ത്തും നിരപരാധിയാണെന്നറിയാമായിരുന്ന വിശ്വാസികള് അച്ചനുവേണ്ടി അപ്പീല് കൊടുക്കാന് തീരുമാനിച്ചു. 1967 ഏപ്രില് ഏഴിന് ബെനഡിക്‌ട് അച്ചനെ വെറുതെ വിട്ടുകൊണ്ട് ഹൈക്കോടതി വിധി വന്നു. പോലിസ് അച്ചനെ മനഃപൂര്‍വം പ്രതിയാക്കുകയായിരുന്നു. ഒരു മുതലാളിക്ക് മറിയക്കുട്ടിയുമായി അവിഹിതബന്ധമുണ്ടായിരുന്നു. അതിലൊരു കുട്ടിയുണ്ട്. ഈ കുട്ടി അച്ചന്റേതാണെന്നായിരുന്നു പ്രോസിക്യൂഷന് വാദം. ശാസ്‌ത്രീയ പരീക്ഷണത്തില് കുട്ടി അച്ചന്റേതല്ലെന്നു തെളിഞ്ഞിരുന്നു. ഇതാണ് അച്ചനെ വെറുതെ വിടുവാന് കാരണം.\nമുതലാളിയില്‍നിന്ന് മറിയക്കുട്ടിക്ക് വീണ്ടും ഗര്‍ഭമുണ്ടായതോടെ, ഗര്‍ഭഛിദ്രം ചെയ്യാനൊരു ഡോക്‌ടറെ സമീപിച്ചു. ഗര്‍ഭഛിദ്ര ശസ്‌ത്രക്രിയയ്‌ക്കിടെ മറിയക്കുട്ടി മരിച്ചു. പരിഭ്രാന്തരായ മുതലാളിയും ഡോക്‌ടറും മറിയക്കുട്ടിയെ തേയിലക്കാട്ടില് കൊണ്ടിടുകയും കൊലപാതകമാക്കുന്നതിനായി ശരീരത്ത് കുത്തി മുറിവേല്‌പിക്കുകയും ചെയ്‌തു. മറിയക്കുട്ടിയെ മുതലാളി സഹായിച്ചിരുന്നത് അച്ചന് വഴിയാണ്. മുതലാളിയും മറിയക്കുട്ടിയുമായുള്ള അവിഹിതബന്ധം അച്ചന് അറിഞ്ഞിരുന്നതുമില്ല. പലപ്പോഴും സഹായം വാങ്ങുവാന് മറിയക്കുട്ടി അച്ചനെ സമീപിച്ചിരുന്നു. ഇതാണ് പോലിസിന് സംശയം സൃഷ്‌ടിച്ചത്.\nആലപ്പുഴ ചക്കരക്കടവ് പള്ളിയില് ഗോതമ്പും പാല്‍പ്പൊടിയും സൗജന്യമായി വിതരണം ചെയ്‌തിരുന്നു. പള്ളിയില്‍നിന്നു ലഭിക്കുന്ന ഗോതമ്പും പാല്‍പ്പൊടിയും കൊണ്ടാണ് പല കുടുംബങ്ങളും പുലര്‍ന്നിരുന്നത്. അതില് ഒന്നായിരുന്നു മറിയക്കുട്ടിയുടെ കുടുംബവും. ഈ കാലയളവിലാണ് പത്തനംതിട്ട ജില്ലയിലെ കണ്ണംപള്ളി കത്തോലിക്കാ പള്ളിയില് വികാരിയായിരുന്ന ഫാ. ബെനഡിക്‌ട് ചക്കരക്കുളം പള്ളിയിലേക്കു സ്ഥലം മാറി വന്നത്. ഗോതമ്പ്, പാല്‍പ്പൊടി വിതരണത്തിന്റെ ചുമതല ബെനഡിക്‌ട് അച്ചനായിരുന്നു. സൗജന്യമായി ലഭിച്ചിരുന്ന ഗോതമ്പും പാല്‍പ്പൊടിയും വാങ്ങാന് മറിയക്കുട്ടിയും വരാറുണ്ടായിരുന്നു. തുടര്‍ന്ന് ബെനഡിക്‌ടച്ചന് ചങ്ങനാശേരി അരമന പ്രസിന്റെ മാനേജരായി ചുമതലയേറ്റു.\nഅച്ചനെ അറസ്റ്റു ചെയ്‌തതുമുതല് കൊടിയ പീഡനമാണേല്‍ക്കേണ്ടി വന്നത്. കുറ്റം സമ്മതിക്കുന്നതിനായി കൊടിയ പീഡനം. യേശുവിന്റെ ശരീരവും രക്തവും വാഴ്‌ത്തി നല്‍കുന്ന കൈകള് പോലിസിന്റെ ഷൂസുകള്‍കൊണ്ട് ചവിട്ടിയരച്ചു. ദേഹമാസകലം ലാത്തിയടിയുടെ പാടുകള് ഉണ്ടായിരുന്നു. പോലിസിന്റെ കൊടിയ പീഡനത്തിനിടയില് പലപ്പോഴും അച്ചന് ബോധം മറഞ്ഞിരുന്നു. കുറ്റം ചെയ്യാത്തവനും ചെയ്‌തെന്നു പറഞ്ഞുപോകുന്ന ഭീകരമായ മൂന്നാംമുറയും പ്രയോഗിക്കപ്പെട്ടു. പോലിസിന്റെ മര്‍ദ്ദനങ്ങള്‍ക്കിടയിലും അച്ചന് എനിക്കൊന്നും അറിയില്ലെന്ന് പറഞ്ഞ് കരഞ്ഞിരുന്നു. അതാണ് മര്‍ദ്ദനം ഇരട്ടിയാക്കിയത്. മാസങ്ങള് നീണ്ട പീഡനങ്ങള്‍ക്കും ജയില്‍വാസത്തിനും വിരാമമിട്ടുകൊണ്ട് ക്രൂരമായ വിധിപ്രസ്‌താവനയും. അപമാനഭാരത്തിന്റെ തീച്ചൂളയില് എരിഞ്ഞുകൊണ്ടിരുന്ന ബെനഡിക്‌ട് അച്ചനെ ഹൈക്കോടതി കുറ്റവിമുക്തനാക്കിയെങ്കിലും കൊലയാളിയെന്ന മുദ്ര അച്ചനെ വിട്ടുപിരിഞ്ഞിരുന്നില്ല. നിരപരാധി എന്ന് സ്വന്തം മനഃസാക്ഷി മന്ത്രിക്കുമ്പോഴും കൊലപാതകിയെന്ന് മുദ്രകുത്തപ്പെട്ട ഒരു സമൂഹമധ്യത്തില് മറ്റുള്ളവരുടെ പരിഹാസങ്ങള് ഏറ്റുവാങ്ങിയാണ് അച്ചന് കഴിഞ്ഞത്. പക്ഷേ, അച്ചന് പാവങ്ങളെ സ്‌നേഹിച്ചും പീഡിതരെയും നിരാശ്രയരെയും ആശ്വസിപ്പിച്ചും തന്റെ ജീവിതം മുന്നോട്ട് നീക്കി. ഹൃദ്രോഗബാധയെത്തുടര്‍ന്ന് അച്ചന് കോട്ടയം മെഡിക്കല് കോളജിനു സമീപം മുടിയൂര്‍ക്കരയിലുള്ള വൈദികകേന്ദ്രത്തില് വര്‍ഷങ്ങളോളം വിശ്രമജീവിതത്തിലായിരുന്നു. വിശ്രമജീവിതം നയിച്ചുവന്ന ഫാദറിനെ തേടി എഴുപതാം വയസില് മറിയക്കുട്ടിയുടെ യഥാര്‍ത്ഥ ഘാതകനായ ഡോക്‌ടറുടെ മക്കളെത്തി കുറ്റം ഏറ്റുപറഞ്ഞ് മാപ്പിരന്നപ്പോഴും യേശുവിന്റെ ക്ഷമിക്കുന്ന സ്‌നേഹത്തിന്റെ മാതൃക ലോകത്തിനു കാണിച്ചുകൊടുത്തുകൊണ്ട് അവരെ അനുഗ്രഹിക്കുവാനാണ് അച്ചന് ശ്രമിച്ചത്. 2000 ജനുവരി 14 ന് ആണ് ഡോക്‌ടറുടെ മക്കള് അച്ചനെ സന്ദര്‍ശിച്ച് കുറ്റം ഏറ്റുപറഞ്ഞത്. ഡോക്‌ടറുടെ കുടുംബത്തിന് സംഭവത്തിനുശേഷമുണ്ടായ തിരിച്ചടികളാണ് പിതാവിന്റെ കുറ്റം ഏറ്റുപറയാന് മക്കളെ പ്രേരിപ്പിച്ചത്. കെ.കെ. തോമസ്, ചെറിയാന് എന്നിവരാണ് അച്ചനെ കാണാന് വന്നത്. തുടര്‍ന്ന് ഇവരുടെ സഹോദരിമാരും അച്ചനെ സന്ദര്‍ശിച്ചു. ഡോക്‌ടറും തോട്ടം ഉടമയും മുമ്പേ മരിച്ചിരുന്നു. സത്യം വെളിപ്പെടുത്തിയിട്ടും അച്ചന് ഇതാരോടും പറഞ്ഞില്ല. പിന്നീട് 11 മാസങ്ങള്‍ക്കുശേഷം മാധ്യമങ്ങളിലൂടെയാണ് സംഭവം പുറംലോകം അറിയുന്നത്.\nതെറ്റുകള് ഏറ്റുപറഞ്ഞ് മാപ്പിരന്നവരെ കുറ്റപ്പെടുത്താതെ ആശ്വസിപ്പിച്ചുവിടുകയാണ് അച്ചന് ചെയ്‌തത്. ഇതു കേള്‍ക്കാന് എന്റെ അച്ചായന് ഇല്ലാതെ പോയല്ലോയെന്ന വിഷമം മാത്രം അവരോട് പറഞ്ഞു. 2001 ജനുവരി മൂന്നിന് 71-ാം വയസില് അച്ചന് നിത്യസമ്മാനത്തിനായി വിളിക്കപ്പെട്ടു.\nഅതിരമ്പുഴ സെന്റ് മേരീസ് ഫൊറോന പള്ളിയോടു ചേര്‍ന്നുള്ള വൈദികരുടെ സെമിത്തേരിയിലാണ് അടക്കം ചെയ്‌തത്. സഭ പ്രഖ്യാപിച്ച വൈദികവര്‍ഷാചരണത്തോടനുബന്ധിച്ച് സഹനദാസനെന്ന് വിളിച്ച് അദ്ദേഹത്തിന്റെ കല്ലറ പുതുക്കി പണിയുകയും വിശ്വാസികള്‍ക്ക് പ്രാര്‍ത്ഥിക്കുവാനുള്ള സൗകര്യമൊരുക്കുകയുമായിരുന്നു. സഹനത്തിന്റെ മഹത്വീകരണത്തിന്റെ നാളുകളാണിത്. ബെനഡിക്‌ടച്ചന്റെ കബറിടത്തിലേക്ക് വിശ്വാസികള് ഒഴുകിക്കൊണ്ടിരിക്കുന്നു. നിരവധി രോഗസൗഖ്യങ്ങള് ലഭിക്കുന്നതായി റിപ്പോര്‍ട്ടുകളുണ്ട്.\nഗള്‍ഫില് നിന്ന് ഓപ്പറേഷനുവേണ്ടി നാട്ടില് വന്നതിനുശേഷം ബെനഡിക്‌ട് അച്ചന്റെ കബറിടത്തിലെത്തി പ്രാര്‍ത്ഥിച്ചതിന്റെ ഫലമായി ഓപ്പറേഷന് നടത്താതെ രോഗസൗഖ്യം നേടിയതും എസ്.എസ്.എല്.സി പരീക്ഷയ്‌ക്കിടെ ബ്ലഡ് ക്യാന്‍സര് പിടിപെട്ട് ലേക്‌ഷോര് ആശുപത്രിയില് ചികിത്സയില് കഴിഞ്ഞുവരവേ ലിജോയെന്ന 15 കാരന് രോഗസൗഖ്യം ലഭിച്ചതും അവയില് ചിലതുമാത്രം. ലിയോയുടെ മുത്തച്ഛന് എം.സി. അലക്‌സാണ്ടര് കബറിടത്തിലെത്തി കരഞ്ഞു പ്രാര്‍ത്ഥിച്ചതിന്റെ ഫലമായാണ് മൂന്നു മാസത്തിനകം മരിക്കുമെന്ന് വിധിയെഴുതിയ ലിജോ പൂര്‍ണ ആരോഗ്യവാനായി ഇപ്പോള് പത്താംക്ലാസില് വീണ്ടും പഠിക്കുകയാണ്. അതിരമ്പുഴ സെന്റ് മേരീസ് പള്ളിയിലെ കബറിടത്തിനു മുന്‍പില് പ്രാര്‍ത്ഥനയുമായി എത്തുന്നവര്‍ക്ക് ആശ്വാസത്തിന്റെ വെളിച്ചമായി ഓണംകുളത്തച്ചന് എന്ന സഹനദാസനുണ്ട്.\nബെനഡിക്‌ട് അച്ചന്റെ കുടുംബവീട്ടില് അനിയന് ഔസേപ്പച്ചനും ഭാര്യ മേരിക്കുട്ടിയുമാണിപ്പോള് താമസം. ഇവരുടെ നാലുമക്കളില് ഒരാള് കന്യാസ്‌ത്രീയാണ്. ആരാധനമഠാംഗമായ സിസ്റ്റര് ടെസി ഓണംകുളം ചങ്ങനാശേരി അസംപ്‌ഷന് കോളജില് സേവനം ചെയ്യുന്നു. ബെനഡിക്‌ട് അച്ചന്റെ മൂത്ത സഹോദരന് പരേതനായ ഫാ. സെബാസ്റ്റ്യന് ഓണംകുളമാണ്. രണ്ടു സഹോദരിമാരും ആരാധനാമഠാംഗങ്ങളാണ്. സിസ്റ്റര് ഗ്ലോറിയ (മാമ്മൂട്), സിസ്റ്റര് അമല (വടവാതൂര്).\nPosted by Ullas Antony at 2:10 pm\nLabels: current affairs, information\nവിനോദ് 1 November 2010 at 22:15\nപുരോഹിതന്മാര് ചെയ്‌താല് അത് വിശുദ്ധവും അല്ലാത്തവര് ചെയ്യുന്നത് അവിശുദ്ധവും എന്ന് പറയുന്നത് ശരിയല്ല. ഉല്ലാസ് താങ്കളുടെ വിശ്വാസം താങ്കളെ രക്ഷിക്കട്ടെ. സഭ പറയുന്നത് അപ്പാടെ വിശ്വസിക്കാന് കുറച്ചുപേര്‍ക്കെങ്കിലും ബുദ്ധിമുട്ടുണ്ടാവും. ഭൂരിപക്ഷത്തിന്റെ മണ്ടത്തരമാണല്ലോ ജനാധിപത്യം. സഭ എപ്പിസ്കോപ്പല് ആണെങ്കിലും.\nJestin Thomas 1 November 2010 at 22:22\nഒരു കേട്ടരിവുമാത്രം വെച്ച് ബ്ലോഗ്ഗിയതിലൂടെയാണ് ഞാന് ഈ പോസ്റ്റില് എത്തപെട്ടത്.താങ്കള് പറഞ്ഞ കാര്യങ്ങള് സത്യമോ മിഥ്യയോ അറിയില്ല. ഒന്ന് ചോദിച്ചോട്ടെ കാലം തെളിയിച്ച സത്യമാണ് "സിസ്റ്റര് അഭയ കൊലകേസ്". ഈ സംഭവത്തെ പറ്റിയുള്ള താങ്കളുടെ അറിവെന്താനെന്നരിയാന് ആഗ്രഹമുണ്ട്.\nAnonymous2August 2017 at 17:13\nAppreciated your effort to depict Madatharivi case and its facts. It gives clarity about the incidents and the case.\nMurali Krishnan, Qatar\nAnonymous3November 2017 at 21:38\nThis story is 90% correct. Would you believe Fr. Benedict took the money fromaTea estate owner and channelled to Mariakutty. Not true. Fr. Benedict is not the culprit but he was taking the blame for the Bishop. Tea estate owner was Bishops friend and the Doctor was his friend. But the real culprit isaBishop. That is why Fr. Benedict is important to other priests who are alive today. Fr. Benedict knew who was behind this crime but he decided not to reveal.


കൊവിഡ്: കുവൈത്തില് ഇന്ന് 10 മരണം കൂടി; 67 ഇന്ത്യക്കാര് ഉള്‍പ്പെടെ 487 പേര്‍ക്ക് വൈറസ് ബാധ\nThu Oct 21 2021 04:08:17 GMT+0530 (India Standard Time)\nആകെ കൊറോണ വൈറസ് ബാധയേറ്റവരുടെ എണ്ണം 31,131 ആയി. ഇവരില് 9,125 പേര് ഇന്ത്യക്കാരാണ്.\nNSH6 Jun 2020 1:19 PM GMT\nകുവൈത്ത് സിറ്റി: കുവൈത്തില് കൊവിഡ് രോഗത്തെത്തുടര്‍ന്ന് 10 പേര്‍കൂടി മരിച്ചു. കൊറോണ വൈറസ് ബാധയെത്തുടര്‍ന്ന് വിവിധ ആശുപത്രികളില് ചികില്‍സയിലായിരുന്നു ഇവര്. ഇന്ന് കൊവിഡ് മരണം സ്ഥിരീകര്‍ക്കപ്പെട്ടവര് ഏത് രാജ്യക്കാരാണെന്ന് വ്യക്തമല്ല. രാജ്യത്ത് കൊറോണ വൈറസ് ബാധയെത്തുടര്‍ന്ന് മരിച്ചവരുടെ എണ്ണം ഇതോടെ 254 ആയി. 67 ഇന്ത്യക്കാര് ഉള്‍പ്പെടെ 487 പേര്‍ക്കാണു ഇന്നു രോഗബാധ സ്ഥിരീകരിച്ചിരിക്കുന്നത്. ഇതടക്കം ആകെ കൊറോണ വൈറസ് ബാധയേറ്റവരുടെ എണ്ണം 31,131 ആയി. ഇവരില് 9,125 പേര് ഇന്ത്യക്കാരാണ്.\nഇന്ന് രോഗബാധ സ്ഥിരീകരിക്കപ്പെട്ടവര് സമ്പര്‍ക്കം വഴിയും ഉറവിടം അന്വേഷണത്തിലുള്ള വിഭാഗത്തില്‍പെട്ടവരുമാണ്. ഇന്ന് രോഗബാധിതരായവരുടെ ആരോഗ്യമേഖല തിരിച്ചുള്ള കണക്കുകള് ഇപ്രകാരമാണ്. ഫര്‍വാനിയ- 155, അഹമദി- 138, ഹവല്ലി- 69 കേപിറ്റല്- 40, ജഹറ- 85. രോഗബാധ സ്ഥിരീകരിക്കപ്പെട്ടവരുടെ താമസകേന്ദ്രങ്ങള് അടിസ്ഥാനമാക്കിയുള്ള കണക്ക് പ്രകാരം ഫര്‍വാനിയ- 50, ജിലീബ്- 32, ഫിര്‍ദൗസ്- 18, സഅദ് അബ്ദുല്ല- 20, മഹബൂല- 38, ഹവല്ലി- 21 എന്നിങ്ങനെയാണ് രോഗബാധ റിപോര്‍ട്ട് ചെയ്യപ്പെട്ടിരിക്കുന്നത്.\nഇന്ന് രോഗബാധ സ്ഥിരീകരിക്കപ്പെട്ട മറ്റ് രാജ്യക്കാരുടെ എണ്ണം ഇപ്രകാരമാണ്. സ്വദേശികള്- 195, ഈജിപ്തുകാര്- 81, ബംഗ്ലാദേശികള്- 47, മറ്റുള്ളവര് വിവിധ രാജ്യങ്ങളില്‍നിന്നുള്ളവരാണ്. ഇന്ന് 1,005 പേരാണ് രോഗമുക്തി നേടിയത്. ഇതോടെ ആകെ രോഗം സുഖമായവരുടെ എണ്ണം 19,282 ആയി. ആകെ 11,595 പേരാണു ഇപ്പോള് ചികില്‍സയില് കഴിയുന്നത്. ഇവരില് 180 പേര് തീവ്രപരിചരണ വിഭാഗത്തില് കഴിയുന്നവരാണെന്നും ആരോഗ്യമന്ത്രാലയം വക്താവ് അബ്ദുല്ല അല്‍സനദ് വാര്‍ത്താസമ്മേളനത്തില് അറിയിച്ചു.\nCovid Kuwait death toll rises to 10 today 487 people infected virus including 67 Indians


മഹാഭാരതം ലോകത്തിലെ മികച്ചൊരു epic ഇതിഹാസമാണ്. മഹാഭാരതം എന്നാൽ ജയം എന്നർഥം. പഞ്ചമവേദം എന്ന പേരിലും ഇതറിയപ്പെടുന്നു. ഒന്നേകാൽ ലക്ഷത്തോളം ശ്ലോകങ്ങൾ ഇതിലുണ്ട്. വേദവ്യാസൻ Veda Vyasa ശ്രീഗണപതിക്ക് പറഞ്ഞു കൊടുത്ത് എഴുതിച്ചുവെന്ന് വിശ്വസിക്കപ്പെടുന്നു. ബി.സി. 500 കാലഘട്ടത്തിൽ മഹാഭാരതം എഴുതിയെന്ന് കരുതുന്നു. മഹാഭാരതത്തിൽ രാമായണ കഥയുള്ളതിനാൽ രാമായണം ഉണ്ടായതിനു ശേഷമാണ് മഹാഭാരതമെന്ന് അനുമാനിക്കുന്നുണ്ട്. രാമായണം ബി.സി. 600 കാലത്തിൽ ഉള്ളതെന്ന് പണ്ഡിതമതം.\nഒരാൾക്ക് ഇത്രയും ബൃഹത്തായ രചന സാധ്യമാകില്ലെന്ന സംശയത്താൽ വേദവ്യാസൻ എന്നത് വംശനാമം അല്ലെങ്കിൽ ഗുരുകുലം ആയിരിക്കാമെന്ന് വിദഗ്ധർ അഭിപ്രായപ്പെടുന്നുണ്ട്.\nകൗരവരും പാണ്ഡവരും തമ്മിലുള്ള കലഹമാണ് മഹാഭാരതത്തിന്റെ ഇതിവൃത്തം. ഭരത വംശത്തിന്റെ കഥയെന്നും പറയാവുന്നതാണ്. പാണ്ഡുവിന്റെയും ധൃതരാഷ്ട്രരുടെയും ജനനത്തിൽ തുടങ്ങി ഭീമൻ ദുര്യോധനനെ വധിക്കുന്നതോടെ പ്രധാന കഥ അവസാനിക്കുന്നു. പതിനെട്ട് പർവങ്ങളായി മഹാഭാരതത്തെ വിഭജിച്ചിരിക്കുന്നു. കൂടാതെ, നാല് തത്വോപദേശ ഗ്രന്ഥങ്ങൾ - വിദൂരനീതി, സനത് സുജാതീയം, ഭഗവദ് ഗീത, അനുഗീത എന്നിവയുമുണ്ട്.\nകൊടുങ്ങല്ലൂർ കുഞ്ഞിക്കുട്ടൻതമ്പുരാന്റെ 'ഭാഷാഭാരതം', Thunchath Ezhuthachan തുഞ്ചത്ത് എഴുത്തച്ഛന്റെ 'മഹാഭാരതം കിളിപ്പാട്ട്' എന്നിവ മലയാളത്തിലെ പ്രധാനപ്പെട്ട മഹാഭാരത രചനകളാണ്. ഭാരതം, ഭാരതീയർ എന്നിവ മഹാഭാരത ഇതിഹാസത്തിൽനിന്ന് ഉണ്ടായതാണ്. തെരഞ്ഞെടുത്ത മഹാഭാരതകഥകൾ ഈ പരമ്പരയിൽ വായിക്കാം. Mahabharatham stories in Malayalam


വയനാട് ചുരത്തിലെ സാഹസികയാത്ര; കാര് മോട്ടോർ വാഹന വകുപ്പ് കസ്റ്റഡിയിലെടുത്തു\nWayanad, First Published 2, Dec 2019, 5:48 PM IST\nവാഹന ഉടമ തന്നെയാണ് വാഹനമോടിച്ചതെന്ന് കണ്ടെത്തി. ഇക്കഴിഞ്ഞ വെള്ളിയാഴ്ച രാത്രി ഒന്‍പതരയോടെയാണ് ഓടികൊണ്ടിരിക്കുന്ന കാറിന്‍റെ ഡിക്കിയിലിരുന്ന് കാലുകള് പുറത്തേക്കിട്ട് യുവാക്കള് സാഹസിക യാത്ര നടത്തിയത്.\nവയനാട്: വയനാട് താമരശേരി ചുരത്തില് സാഹസികയാത്ര നടത്തിയ കാര് മോട്ടോർ വാഹന വകുപ്പ് കസ്റ്റഡിയിലെടുത്തു. 2001 മോഡൽ സാൻട്രോ കാറാണ് കസ്റ്റഡിയിലെടുത്തത്. ഉടമ നേരിട്ട് ഹാജരാകാത്തതിനെ തുടര്‍ന്നാണ് മോട്ടാര് വാഹന വകുപ്പിന്‍റെ നടപടി. വാഹന ഉടമ തന്നെയാണ് വാഹനമോടിച്ചതെന്ന് കണ്ടെത്തി. കാറിന്‍റെ ഉടമ ഷബീറിന്‍റെ ലൈസന്‍സ് നാളെ മുതല് താല്‍കാലികമായി സസ്പെന്‍റ് ചെയ്യും.\nഇക്കഴിഞ്ഞ വെള്ളിയാഴ്ച രാത്രി ഒന്‍പതരയോടെയാണ് താമരശേരി ചുരത്തിന്‍റെ അഞ്ചാം വളവിലൂടെ, കാറിന്‍റെ ഡിക്കിയിലിരുന്ന് കാലുകള് പുറത്തേക്കിട്ട് യുവാക്കള് സാഹസിക യാത്ര നടത്തിയത്. കാറിന് പിന്നില് വന്ന യാത്രക്കാര് പകര്‍ത്തിയ ദൃശ്യങ്ങള് പുറത്തായതോടെയാണ് വയനാട് മോട്ടോര് വാഹനവകുപ്പ് അന്വേഷണം ആരംഭിച്ചത്. കാറിന്‍റെ ഉടമ പേരാമ്പ സ്വദേശി ഷബീറിനോട് ഇന്ന് വാഹനവുമായി നേരിട്ട് ഹാജരാകണമെന്ന് കോഴിക്കോട് ആര്‍ടിഒ ആവശ്യപ്പെട്ടിരുന്നു.\nഎന്നാല്, ഷബീര് ഹാജരായില്ല. ഇതേത്തുടര്‍ന്നാണ് കോഴിക്കോട് ചേവായൂര് വെച്ച് വാഹനം മോട്ടോര് വാഹനവകുപ്പ് എന്‍ഫോഴ്സ്മെന്‍റ് വിഭാഗം കസ്റ്റഡിയിലെടുത്തത്. ചുരത്തില് വാഹനമോടിച്ചത് ഷബീര് തന്നെയെന്ന് ബോധ്യമായതോടെ നാളെ ലൈസന്‍സുമായി ഹാജരാകാന് ആവശ്യപ്പെട്ടിട്ടുണ്ട്. കസ്റ്റഡിയിലെടുത്ത വാഹനം നാളെ പരിശോധിച്ച് രൂപമാറ്റം വരുത്തിയിട്ടുണ്ടെങ്കില് പിഴ ഈടാക്കാനാണ് തീരുമാനം.\nLast Updated 2, Dec 2019, 6:09 PM IST\nകോഴിക്കോട്ട് ആദിവാസി കോളനിയിൽ 19 വയസുകാരൻ ദുരൂഹ സാഹചര്യത്തിൽ മരിച്ച നിലയിൽ


ധവാന് പരിക്ക്: ട്വന്റി 20 ടീമിൽ തിരിച്ചെത്തി സഞ്ജു - Janayugom Online\nകോവിഡ് വാക്‌സിന് ലഭ്യമാക�...\nHome / Sports / Cricket / ധവാന് പരിക്ക്: ട്വന്റി 20 ടീമിൽ തിരിച്ചെത്തി സഞ്ജു\nധവാന് പരിക്ക്: ട്വന്റി 20 ടീമിൽ തിരിച്ചെത്തി സഞ്ജു\nPosted on November 27, 2019, 12:50 pm\nന്യൂഡൽഹി: സഞ്ജു സാംസൺ ഇന്ത്യയുടെ ട്വന്റി 20 ടീമിൽ തിരിച്ചെത്തി. കാല്‍മുട്ടിന് പരിക്കേറ്റ ശിഖർ ധവാന് പകരമാണ് സഞ്ജുവിനെ ടീമിൽ എടുത്തത് . സെലക്ഷന് കമ്മിറ്റി ചെയര്‍മാന് എംഎസ്‌കെ പ്രസാദ് നാഷണല് ക്രിക്കറ്റ് അക്കാദമി ഫിസിയോ ആഷിശ് കൗഷിക്കുമായി ധവാന്റെ പരിക്ക് ചര്‍ച്ച ചെയ്തിരുന്നു. ഇത് പ്രകാരം താരത്തിന് പൂര്‍ണ കായികക്ഷമത വീണ്ടെടുക്കാന് കഴിയില്ലെന്ന് ഉറപ്പുവരുത്തുകയായിരുന്നു.\nനേരത്തെ ബംഗ്ലാദേശിനെതിരായ ടി20 ടീമില് സഞ്ജു ഉണ്ടായിരുന്നു. എന്നാല് ഒരു മത്സരവും കളിച്ചിരുന്നില്ല. പിന്നാലെ വിന്‍ഡീസിനെതിരായ ടീമിനെ തിരഞ്ഞെടുത്തപ്പോള് സഞ്ജുവിനെ ഒഴിവാക്കിയിരുന്നു. ഡിസംബര് ആറിനാണ് വെസ്റ്റ് ഇന്‍ഡീസിനെതിരായ ടി20 പരമ്പര ആരംഭിക്കുന്നത്. സയ്യിദ് മുഷ്താഖ് അലി ടി20യില് മഹാരാഷ്ട്രയ്ക്കെതിരായ മത്സരത്തില് ബാറ്റിങ്ങിനിടെയാണ് ധവാന് പരിക്കേല്‍ക്കുന്നത്. ക്രീസിലേക്ക് ഡൈവ് ചെയ്യുന്നതിനിടെ ബാറ്റിങ് പാഡിലെ മരകഷ്ണം കാലില് കൊള്ളുകയായിരുന്നു. കാലില് തുന്നലുണ്ടെന്നാണ് മെഡിക്കല് റിപ്പോര്‍ട്ട്. കഴിഞ്ഞ ഐപിഎല് ഫൈനലില് ചെന്നൈ സൂപ്പര് കിങ്സിന്റെ ഓപ്പണര് ഷെയ്ന് വാട്സണും സമാനരീതിയില് പരിക്കേറ്റിരുന്നു.\nsanju samson shikar dhawan injury t 20\nചിദംബരത്തെ ജയിലിലെത്തി സന്ദർശിച്ച് പ്രിയങ്കയും രാഹുലും\nകനകമല കേസ്: ആറ് പ്രതികൾ കുറ്റക്കാരെന്ന് കോടതി\nപരമ്പര തൂത്തുവാരി: റെക്കോഡിട്ട് ഇന്ത്യ


Ashraf Karoth | കോട്ടേഴ്‌സ് കെട്ടി വാടകയ്ക്ക് കൊടുക്കാൻ വീടിന് അടുത്ത് വാങ്ങിയ 1.09 ഏക്കർ; പ്രളയകാലം നാട്ടിലുണ്ടാക്കിയ ദുരിതവും സ്വന്തം ജീവിതത്തിലുണ്ടായ ദുരന്തവുമാണ് അഷ്റഫിന്റെ ജീവിതവീക്ഷണത്തെ മാറ്റിമറിച്ചു; കാരുണ്യ പ്രവർത്തിയിൽ ഭൂവുടമകളാകുന്നത് 14 കുടുംബങ്ങൾ; വള്ളിത്തോട്ടെ കാരോത്ത് അഷ്‌റഫിന് കരുത്ത് കുട്ടിക്കാലത്തെ ദാരിദ്രത്തിന്റെ കയ്പുനീർ; മലയാളിക്ക് സൗദിയിലെ പ്രവാസി പുതു മാതൃകയാകുമ്പോൾ - MarunadanMalayalee.com\nകോട്ടേഴ്‌സ് കെട്ടി വാടകയ്ക്ക് കൊടുക്കാൻ വീടിന് അടുത്ത് വാങ്ങിയ 1.09 ഏക്കർ; പ്രളയകാലം നാട്ടിലുണ്ടാക്കിയ ദുരിതവും സ്വന്തം ജീവിതത്തിലുണ്ടായ ദുരന്തവുമാണ് അഷ്റഫിന്റെ ജീവിതവീക്ഷണത്തെ മാറ്റിമറിച്ചു; കാരുണ്യ പ്രവർത്തിയിൽ ഭൂവുടമകളാകുന്നത് 14 കുടുംബങ്ങൾ; വള്ളിത്തോട്ടെ കാരോത്ത് അഷ്‌റഫിന് കരുത്ത് കുട്ടിക്കാലത്തെ ദാരിദ്രത്തിന്റെ കയ്പുനീർ; മലയാളിക്ക് സൗദിയിലെ പ്രവാസി പുതു മാതൃകയാകുമ്പോൾ\nFebruary 11, 202009:04 AM IST Permalink\nഇരിട്ടി: വള്ളിത്തോട്ടെ കാരോത്ത് അഷ്‌റഫ്- കാരുണ്യത്തിന്റെ ആൾരൂപമാണ് ഈ പ്രവാസി. ദാരിദ്രത്തിന്റെ കയ്പുനീർ കുടിച്ച ബാല്യവും ജീവിതാനുഭവവും അഷ്‌റഫിനെ കാരുണ്യ പ്രവർത്തിയിൽ മുമ്പിൽ നിർത്തുന്നു. അഷ്റഫ് കാരോത്തിന്റെ കാരുണ്യ പ്രവർത്തിയിൽ ഭൂരഹിതരായ 14 കുടുംബങ്ങൾ ഭൂവുടമകളായി മാറി. ഒരേക്കർ ഭൂമി 14 പേർക്ക് വീടുവെക്കാൻ സൗജന്യമായി പതിച്ചു നൽകിയാണ് വള്ളിത്തോടിലെ പ്രവാസി മലയാളിയായ അഷ്റഫ് നാട്ടുകാർക്ക് മാതൃകയായി മാറിയത്. സൗദിയിൽ വ്യാപാരിയായ അഷ്റഫ് തന്റെ തറവാട് വീടിനോട് ചേർന്ന് വാങ്ങിയ ഒരേക്കർ 09 സെന്റ് ഭൂമിയാണ് ഭൂരഹിതരായ 14 കുടുംബങ്ങൾക്ക് വീടുവെക്കാൻ സൗജന്യമായി വീതിച്ചു നൽകിയത്.\nവള്ളിത്തോട്ടിലെ പരേതനായ കാരോത്ത് മേമിയുടെ അഷ്റഫ് ഉൾപ്പെടെ പത്ത് മക്കൾ അടങ്ങിയ കുടുംബം കടുത്ത ദാരിദ്ര്യത്തിലായിരുന്നു. രണ്ട് പ്രളയകാലം നാട്ടിലുണ്ടാക്കിയ ദുരിതവും സ്വന്തം ജീവിതത്തിലുണ്ടായ ദുരന്തവുമാണ് അഷ്റഫിന്റെ ജീവിതവീക്ഷണത്തെ മാറ്റിമറിച്ചത്. അഞ്ചുവർഷംമുമ്പ് 34-ാം വയസ്സിൽ ഭാര്യ ഹസീന കാൻസർ ബാധിച്ച് മരിച്ചിരുന്നു. ഭാര്യയുടെ ചികിത്സയ്ക്കായി ലക്ഷങ്ങൾ ചെലവഴിച്ചിട്ടും അവരെ ജീവിതത്തിലേക്ക് തിരിച്ചുകിട്ടിയില്ല. ഒരുവർഷത്തിനുശേഷം മറ്റൊരു വിവാഹം കഴിച്ചു.\nതന്റെ ആഗ്രഹം കുടുംബങ്ങളുമായി പങ്കുവെച്ചപ്പോൾ ആദ്യഭാര്യയിലെ നാലുമക്കളും രണ്ടാംഭാര്യ ഉമയ്യയും സന്തോഷത്തോടെ അംഗീകരിച്ചു. വള്ളിത്തോട് ജുമാ മസ്ജിദ് സെക്രട്ടറി മുഹമ്മദ് ബഷീർ, സഹോദരങ്ങളായ ഓർമാ ഹുസൈൻ, ഷറഫുദ്ദീൻ എന്നിവർ ചേർന്നാണ് അർഹരെ തിരഞ്ഞെടുത്തത്. സ്ഥലത്തിന് നടുവിലൂടെ എട്ടുമീറ്റർ വീതിയിൽ റോഡും കുഴൽക്കിണറും സ്ഥാപിച്ചാണ് കുടുംബക്കാർ ഉൾപ്പെടെയുള്ളവർക്ക് സ്ഥലം നൽകിയത്. ഒൻപത് സെന്റ് സഥലം പള്ളി കമ്മിറ്റിക്കും നൽകി. ഓരോ കുടുംബത്തിനും അനുവദിച്ച ഭൂമിയുടെ ആധാരം രണ്ടുദിവസത്തിനുള്ളിൽ രജിസ്റ്റർചെയ്ത് നൽകുമെന്ന് അഷ്റഫ് പറഞ്ഞു.\nഒരേക്കർ സ്ഥലത്തിന്റെ ആധാരം സ്വന്തം വീട്ടിൽ നടന്ന ചടങ്ങിൽ അഷ്‌റഫ് പാണക്കാട് സയ്യിദ് ഹമീദലി ശിഹാബ് തങ്ങൾക്ക് കൈമാറി. . ജാതി, മത പരിഗണനയില്ലാതെയാണ് കുടുംബങ്ങളെ തെരഞ്ഞെടുത്തത്. കടുത്ത ജീവിതദുരിതം ചെറുപ്പം മുതൽ നേരിട്ടയാളാണ് അഷ്‌റഫ്. ചെറുപ്പത്തിലാരംഭിച്ച പ്രവാസജീവിതത്തിനിടയിലും മനുഷ്യപ്പറ്റിന്റെ തിരിനാളം കെടാതെയുണ്ടായിരുന്നു അഷ്‌റഫിന്റെ മനസ്സിൽ. സൗദിയിലെ വ്യാപാരത്തിനിടെയാണ് വള്ളിത്തോടിനടുത്ത് തറവാടിനോടുചേർന്ന് ഒരേക്കർ ഒമ്പത് സെന്റ് സ്ഥലം വാങ്ങിയത്.\nവാടക ക്വാർട്ടേഴ്സുകൾ പണിയാൻ വാങ്ങിയതാണ് 1.09 ഏക്കർ. ഇരിക്കൂറിൽ നിന്ന് അര നൂറ്റാണ്ടു മുൻപാണ് അഷറഫിന്റെ പിതാവ് അയ്യൻകുന്ന് പഞ്ചായത്തിലേക്കു താമസം മാറ്റിയത്. 10 മക്കളടങ്ങുന്ന കുടുംബം അക്കാലത്തു കടുത്ത ദാരിദ്ര്യത്തിലായിരുന്നു. 26 വർഷത്തെ പ്രവാസജീവിതമാണ് അഷറഫിനെ കരകയറ്റിയത്. സ്വത്തുംപണവും സമ്പാദിക്കുന്നവരല്ല, പാവങ്ങളുടെ കണ്ണീരൊപ്പുന്നവരാണ് ഏറ്റവും വലിയ സമ്പന്നർ എന്ന അഷറഫിന്റെ വിശ്വാസം ബലപ്പെട്ടു. ഇതാണ് പാവങ്ങൾക്ക് തണലാകുന്നത്.\nമലപ്പുറത്ത് വീടില്ലെന്ന് പറഞ്ഞ് ഭർത്താവ് പുറത്താക്കിയ യുവതിയുടെ വാർത്ത മുമ്പൊരിക്കൽ ശ്രദ്ധിച്ചു. അവരെ സഹായിക്കാൻ ഇടപെടലും നടത്തി. ഇതാണ് പുതിയ തലത്തിലേക്ക് എത്തുന്നത്.\nസഹായഹസ്തവുമായി ഓടിയെത്താൻ ഹാം റേഡിയോ ഓപ്പറേറ്റർ എ ടി അഷ്‌റഫ് ഇനിയില്ല: ആളുകളെ രക്ഷിക്കാൻ മുന്നിട്ടിറങ്ങാറുള്ള അഷ്‌റഫിന് പക്ഷേ കൃത്യസമയത്ത് വൈദ്യസഹായം ലഭിക്കാതെ പോയി\nസാഹസിക സഞ്ചാരികളെ ഇതിലേ ഇതിലേ! മൈനസ് 40 വരെ എത്തുന്ന വഴികളിലൂടെ സഞ്ചരിക്കാൻ നായ്ക്കൾ വലിക്കുന്ന പ്രത്യേക വാഹനം; മഞ്ഞുമൂടിയ ആർട്ടിക് മേഖലയിലൂടെ 300 കിലോമീറ്ററിലധികം ഏഴ് ദിവസം സാഹസിക സഞ്ചാരം; ഫിയൽരാവൺ ആർട്ടിക് പോളാർ എക്‌സ്‌പെഡിഷനിൽ ഇത്തവണയും മലയാളി ജേതാവാകുമോ? ഓൺലൈൻ വോട്ടിങ്ങിൽ പിന്തുണ തേടി പാലക്കാട്കാരൻ കെ.വി. അഷ്‌റഫ് അലി


ബീഫിന്റെ പേരില് കൊലപാതകം; ബിജെപി എംഎല്‍എയ്‌ക്കെതിരെ കേസ് | Dadri lynching case: Case registered against Sangeet Som, Mahesh Sharma - Malayalam Oneindia\nബീഫിന്റെ പേരില് കൊലപാതകം; ബിജെപി എംഎല്‍എയ്‌ക്കെതിരെ കേസ്\nUpdated: Wed, Oct 7, 2015, 8:48 [IST]\nദില്ലി: ഉത്തര് പ്രദേശിയെ ദാദ്രിയില് മാട്ടിറച്ചിയുടെ പേരില് കൊലപാതകം നടന്നതുമായി ബന്ധപ്പെട്ട് ബിജെപി എംഎല്‍എ സംഗീത് സോമിനെതിരെ പോലീസ് കേസെടുത്തു. മുസഫര്‍നഗര് കലാപത്തിന്റെ ആസൂത്രകനെന്ന് ആരോപിക്കപ്പെടുന്ന സംഗീത് സോം കഴിഞ്ഞദിവസം സംഭവസ്ഥലം സന്ദര്‍ശിച്ചശേഷം പ്രകോപന പരമായ പ്രസ്താവനകള് നടത്തിയിരുന്നു. കേന്ദ്രമന്ത്രി മഹേഷ്ശര്‍മയ്‌ക്കെതിരെയും കേസെടുത്തേക്കുമെന്ന് റിപ്പോര്‍ട്ടുണ്ട്.\nപോലീസ് പ്രതികളെ അറസ്റ്റ് ചെയ്തത് ഏകപക്ഷീയമായ നടപടിയാണെന്നും ഗോവധമാണ് കലാപങ്ങള്‍ക്ക് കാരണമാകുന്നതെന്നുമായിരുന്നു സംഗീതിന്റെ പ്രസ്താവന. ദാദ്രിയില് മധ്യവയസ്‌കനെ മര്‍ദ്ദിച്ചു കൊലപ്പെടുത്തിയ സംഭവത്തില് അറസ്റ്റിലായ പ്രതികളെ സംഗീത് ന്യായീകരിക്കുകയും ചെയ്തിരുന്നു. പ്രതികള്‍ക്ക് എല്ലാവിധ സഹായവും സംഗീത് വാഗ്ദാനം ചെയ്തിട്ടുണ്ട്.\nസംഗീതിന്റെ ഇടപെടല് കലാപത്തിന് മൂര്‍ച്ചകൂട്ടുന്നതാണെന്ന് ആരോപണമുണ്ടായിരുന്നു. സംഗീത് സോമിന്റെ വിവാദപരാമര്‍ശങ്ങള് അടങ്ങിയ വീഡിയോ പരിശോധിക്കുമെന്ന് ജില്ലാ മജിസ്‌ട്രേട്ട് അറിയിക്കുകയും ചെയ്തിരുന്നു. ഇതിന് പിന്നാലെയാണ് ഐപിസി സെക്ഷന് 144 പ്രകാരം ഇയാള്‍ക്കെതിരെ കേസെടുത്തിരിക്കുന്നത്.\nനിരോധനാജ്ഞ ലംഘിച്ചുള്ള പ്രസംഗമാണ് കേസിനാധാരം എന്നാണ് റിപ്പോര്‍ട്ട്. കൊല്ലപ്പെട്ട അഖ്‌ലാക്കിനെയും കുടുംബത്തിനെയും ആക്രമിക്കാന് ആഹ്വാനമുണ്ടായ ക്ഷേത്രത്തില് വെച്ചായിരുന്നു സംഗീതിന്റെ പ്രസംഗം. ഇയാളുടെ പ്രസംഗം പിന്നീട് വാട്‌സ് ആപ് വഴി വ്യാപകമായി പ്രചരിപ്പിക്കപ്പെടുകയും ചെയ്തു.\nകൂടുതൽ sangeet som വാർത്തകൾ\nതാജ്മഹല് ശിവക്ഷേത്രമായിരുന്നു; ഷാജഹാന് പിടിച്ചെടുത്തത്, വിവാദത്തിന് തിരികൊളുത്തി ബിജെപി\nബിജെപി എംഎല്‍എയ്ക്ക് ഐസിസ് ഭീഷണി\nകലാപത്തിലെ പ്രതിയായ എംഎല്‍എയ്ക്ക് ഇസഡ് കാറ്റഗറി സുരക്ഷ\nതാജ്മഹല് ഹിന്ദു ക്ഷേത്രമായിരുന്നതിന് തെളിവുകള് ഇല്ലെന്ന് കേന്ദ്ര സാംസ്‌കാരിക മന്ത്രി മഹേഷ് ശര്‍മ്മ\nദാദ്രിയിലെ സംഭവം സാമുദായികവത്ക്കരിക്കരുതെന്ന് കേന്ദ്ര സാംസ്‌കാരിക മന്ത്രി മഹേഷ് ശര്‍മ്മ\nസ്ത്രീകള് രാത്രി പുറത്തിറങ്ങരുത്- ഈ ട്രോളുകള് കണ്ടാല് 'സംഘികള്' പോലും സിരിച്ച് സിരിച്ച് സാവും!!\nsangeet som mahesh sharma bjp ഉത്തര് പ്രദേശ് കൊലപാതകം ബിജെപി സംഗീത് സോം എംഎല്‍എ കേസ് പോലീസ്\nDadri lynching case: Case registered against Sangeet Som, Mahesh Sharma


യുഎസ് ഓപ്പണില് വമ്പന് അട്ടിമറി ; മുന്‍ചാമ്പ്യന് ഫെഡറര് പുറത്ത് - Samakalika Malayalam\nയുഎസ് ഓപ്പണില് വമ്പന് അട്ടിമറി ; മുന്‍ചാമ്പ്യന് ഫെഡറര് പുറത്ത്\nBy സമകാലിക മലയാളം ഡെസ്‌ക് | Published: 04th September 2019 09:59 AM |\nLast Updated: 04th September 2019 09:59 AM | A+A A- |\nന്യൂയോര്‍ക്ക് : യു എസ് ഓപ്പണ് ടെന്നീസില് വമ്പന് അട്ടിമറി. ക്വാര്‍ട്ടറില് മുന് ചാമ്പ്യന് റോജര് ഫെഡറര് പുറത്തായി. ബള്‍ഗേറിയയുടെ ഗ്രിഗര് ദിമിത്രോവാണ് സ്വിസ് താരം ഫെഡററെ അട്ടിമറിച്ചത്. ബള്‍ഗേറിയയുടെ 78-ാം റാങ്ക് താരമാണ് ദിമിത്രോവ്. സ്‌കോര് 6-3, 4-6,6-3,4-6,2-6\nമത്സരത്തിലാകെ 61 പിഴവുകളാണ് ഫെഡറര് വരുത്തിയത്. ദിമിത്രോവാകട്ടെ 41 ഉം. ഇതിനു മുന്‍പ് ഏഴു തവണ ഇരുവരും ഏറ്റുമുട്ടിയപ്പോള് ഏഴു തവണയും വിജയം ഫെഡറര്‍ക്കായിരുന്നു. ഈ മത്സരത്തിനു മുമ്പ് ഫെഡറര്‍ക്കെതിരേ കളിച്ച 18 സെറ്റുകളില് വെറും രണ്ടെണ്ണത്തില് മാത്രമായിരുന്നു ദിമിത്രോവിന് വിജയിക്കാനായിരുന്നത്.\nഅതേസമയം വനിതാ വിഭാഗത്തില് അമേരിക്കയുടെ സെറീന വില്യംസ് കുതിപര്പു തുടരുകയാണ്. ക്വാര്‍ട്ടറില് ചൈനയുടെ വാംഗ് ക്വിയാംഗിനെ തകര്‍ത്ത് സെറീന സെമിയില് കടന്നു. സ്‌കോര് 6-1, 6-0.\n44 മിനുട്ടിലായിരുന്നു സെറീനയുടെ വിജയം. 37 കാരിയായ സെറീന 25 വിന്നറുകളാണ് മല്‍സരത്തില് പായിച്ചത്. സെമിയില് അഞ്ചാം സീഡ് എലീന സ്വിറ്റോളിനയാണ് സെറീനയുടെ എതിരാളി. 24-ാം ഗ്രാന്‍ഡ് സ്ലാം കിരീടം എന്ന റിക്കാര്‍ഡ് ലക്ഷ്യമിട്ടാണ് സെറീനയുടെ വിജയക്കുതിപ്പ്.\nയു എസ് ഓപ്പണ് റോജര് ഫെഡറര് ഗ്രിഗര് ദിമിത്രോവ് സെറീന വില്യംസ്


സിപിഎം-സിപിഐ പോരിലേക്ക്; കേട്ടുകേള്‍വിയില് പ്രതികരിക്കരുതെന്ന് റവന്യൂ മന്ത്രി -\nതിരുവനന്തപുരം: രവീന്ദ്രന് പട്ടയങ്ങള് റദ്ദാക്കാനുള്ള സര്‍ക്കാര് ഉത്തരവില് എംഎം മണിയുടെ പ്രതികരണത്തെ തള്ളി റവന്യൂ മന്ത്രി കെ രാജന്. കേട്ടുകേള്‍വികളുടെ അടിസ്ഥാനത്തില് പ്രതികരിക്കരുതെന്ന് റവന്യൂ മന്ത്രി കെ രാജന്. രവീന്ദ്രന് പട്ടയവിഷയത്തില് എംഎം മണി എംഎല്‍എയുടെ പ്രതികരണത്തില് മറുപടി പറയവെയാണ് കെ രാജന് നിലപാട് അറിയിച്ചത്. തെറ്റായ വ്യാഖ്യാനങ്ങള് കൊടുക്കേണ്ടതില്ല, മറിച്ച് ഇന്ന് തന്നെ മാധ്യമങ്ങളോട് ഇക്കാര്യങ്ങള് വിശദീകരിക്കുമെന്നും കെ രാജന് പ്രതികരിച്ചു.\nരവീന്ദ്രന് പട്ടയം റദ്ദാക്കാനുള്ള റവന്യൂ വകുപ്പ് തീരുമാനത്തില് എംഎം മണി എംഎല്‍എ എതിര്‍പ്പ് അറിയിച്ചിരുന്നു. പട്ടയമേള നടത്തി നിയമപരമായി വിതരണം ചെയ്ത പട്ടയമാണിതെന്നും അവ എന്തിനാണ് റദ്ദാക്കുന്നതെന്ന് റവന്യൂ വകുപ്പിനോട് ചോദിക്കണമെന്നും എംഎം മണി പ്രതികരിച്ചു. രവീന്ദ്രന് പട്ടയഭൂമിയിലുള്ള സിപിഐഎം പാര്‍ട്ടി ഓഫീസിനെ ആരും തൊടില്ലെന്നും എംഎം മണി പറഞ്ഞു.\nപട്ടയം നല്‍കിയത് നിയമപരമായിട്ടാണ് എന്നാണ് അന്നത്തെ തഹസില്‍ദര് കൂടിയായി രവീന്ദ്രന് പ്രതികരിച്ചത്. മുഖ്യമന്ത്രി ഇല്ലാത്ത സമയത്ത് പട്ടയം റദ്ദ് ചെയ്യാന് തീരുമാനിച്ചത് ശരിയായില്ല. ഇതിനെ നിയമപരമായി നേരിടും, പുതിയ പട്ടയ നടപടികള് ഉടന് നടത്താന് കഴിയില്ല. ആതിന് പിന്നില് രാഷ്ട്രീയ ലക്ഷ്യവും അഴിമതിയും ഉണ്ടെന്നും രവീന്ദ്രന് പറഞ്ഞു.\nഅനധികൃതമായി നല്‍കിയ 530 രവീന്ദ്രന് പട്ടയങ്ങള് റദ്ദാക്കാനാണ് റവന്യു വകുപ്പ് ഉത്തരവ്. റവന്യു പ്രിന്‍സിപ്പല് സെക്രട്ടറിയാണ് റദ്ദാക്കല് ഉത്തരവിറക്കിയിരിക്കുന്നത്. നാലുവര്‍ഷം നീണ്ട പരിശോധനകള്‍ക്ക് ശേഷമാണ് നടപടി. 1999ല് ദേവികുളം ഡെപ്യൂട്ടി തഹസില്‍ദാര് ആയിരുന്ന എംഐ രവീന്ദ്രന് നല്‍കിയ പട്ടയങ്ങളാണ് റദ്ദാക്കിയത്. ദേവികുളം പഞ്ചായത്തിലെ ഒന്‍പത് വില്ലേജുകളിലുള്ള പട്ടയങ്ങളാണ് റദ്ദാക്കുന്നത്. 45 ദിവസത്തിനുള്ളില് നടപടി പൂര്‍ത്തിയാക്കണമെന്ന് ജില്ലാ കലക്ടര്‍ക്ക് നിര്‍ദേശം നല്‍കിയിരിക്കുന്നത്.


(Sandesh Jingan) കേരളാ ബ്ലാസ്റ്റേഴ്‌സിന്റെ സാമ്പത്തിക ബാധ്യത, ജിങ്കന്റെയോ?| When Sandesh Jinghan quits Kerala Blasters\nകേരളാ ബ്ലാസ്റ്റേഴ്‌സിന്റെ സാമ്പത്തിക ബാധ്യത, ജിങ്കന്റെയോ?\nBy ജീവൻ • 20/05/2020 at 7:05PM\nസെന്റര് ബാക്ക് പൊസിഷനില് ഇന്ത്യയുടെ നമ്പര് 1 ഓപ്ഷനാണ് സന്ദേശ് ജിങ്കന്. ഫിസികാലിറ്റി കൊണ്ടും മൈതാനത്തിലെ മനഃസ്ഥൈര്യം കൊണ്ടും ഏത് ടീമിലും നിറസാന്നിധ്യമാകാന് ഈ പഞ്ചാബിക്കാവും. ക്ലബ്ബ് നായകനായിരുന്ന സന്ദേശ് ജിങ്കനും കേരളാ ബ്ലാസ്റ്റേഴ്‌സും വഴിപിരിയുമ്പോൾ അവശേഷിക്കുന്നത് കുറെ ചോദ്യങ്ങളാണ്..\nഐഎസ്എല്ലിന്റെ ആദ്യ സീസണില് എമേര്‍ജിങ് പ്ലേയറായ സന്ദേശ് ജിങ്കനെ ഫുട്‌ബോള് ആരാധകര് കാണുന്നത് അടിമുടി ഒരു കേരളം ബ്ലാസ്റ്റേഴ്‌സ് താരമായാണ്. 76 മത്സരങ്ങളുമായി ഏറ്റവും കൂടുതല് തവണ ബ്ലാസ്റ്റേഴ്സിനെ പ്രതിനിധീകരിച്ച ക്ലബ്ബ് ഇതിഹാസമാണ് ജിങ്കന്. താരങ്ങളോട് തങ്ങളുടെ വേതനത്തില് വിട്ടുവീഴ്ച ചെയ്യാന് പുതിയ മാനേജ്മെന്റ് ആവശ്യപ്പെട്ടതായി വാര്‍ത്തകള് വന്നിരുന്നു. ഇതിന് പിന്നാലെയാണ് ക്ലബ്ബ് നായകന് തന്നെ ജിങ്കന് പടിയിറങ്ങുന്നത്.\nആദ്യ സീസണ് മുതല് മാനേജ്മെന്റില് വന്ന പാളിച്ചകള് ബ്ലാസ്റ്റേഴ്സിനെ പുറകോട്ടടിച്ചു എന്നത് ഏറെക്കാലമായ ബ്ലാസ്റ്റേഴ്സ് ആരാധകര് ഉന്നയിക്കുന്ന വിമര്‍ശനമാണ്. ആറ് വര്‍ഷത്തിനിടയില് പത്തോളം പരിശീലകരെയാണ് കേരളാ ബ്ലാസ്റ്റേഴ്സ് പരീക്ഷിച്ചത്. ആരാധകര് മത്സരം ബഹിഷ്‌കരിക്കുന്ന സാഹചര്യം വരെയുണ്ടായി.\nകഴിഞ്ഞ സീസണില് മോഹന് ബഗാനെ ഐലീഗ് ജേതാക്കളാക്കിയ കിബു വിക്കൂനയെന്ന പരിശീലകന് കീഴല് അടിമുടി മാറിയ ഒരു ബ്ലാസ്റ്റേഴ്സിനെയാണ് നമ്മള് ഇക്കുറി കാണുന്നത്. ഫുട്‌ബോളിനെ ആകെ ബാധിച്ച സാമ്പത്തിക ഞെരുക്കങ്ങള്‍ക്കിടയില് ക്ലബ്ബുമായി നിലനില്‍ക്കുന്ന കരാര് തന്നെ അവസാനിപ്പിച്ചുകൊണ്ടാണ് ജിങ്കന് ക്ലബ്ബ് വിടുന്നത്. മാനേജ്മെന്റിനും താരത്തിനും യാതൊരു തര്‍ക്കവുമുണ്ടായിരുന്നല്ലെങ്കില് ഈ നടപടിയില് ഇരുവര്‍ക്കും തക്കതായ കാരണങ്ങളുണ്ട് എന്ന് തന്നെ വേണം വിശ്വസിക്കാന്.\nക്ലബ്ബിന്റെ സാമ്പത്തിക ബാധ്യത, ജിങ്കന്റെയോ?\nഈ വാര്‍ത്തയുമായി ബന്ധപ്പെട്ട് ഔദ്യോഗികമായി പ്രതികരിക്കാന് കേരളാ ബ്ലാസ്റ്റേഴ്സ് മാനേജ്മെന്റ് ഇതുവരെ തയാറായിട്ടില്ല. എന്നിരുന്നാലും ക്ലബ്ബിന് മുകളിലുള്ള സാമ്പത്തിക ബാധ്യത ഇതിന് ഒരു പ്രധാന കാരണമാണ് എന്നാണ് ലഭിക്കുന്ന വിവരം. ടീമില് ഏറ്റവും കൂടുതല് വേതനം പറ്റുന്ന ഇന്ത്യന് താരമാണ് ജിങ്കന്.\nഏതൊരു ടീമിലെയും കീ പൊസിഷനാണ് സെന്റര് ബാക്ക്. കഴിഞ്ഞ സീസണുകളില് എല്ലാം തന്നെ ജിങ്കന്റെ പൊസിഷനില് കളിക്കാനാകുന്ന ഒന്നിലേറെ താരങ്ങള് ടീമിനൊപ്പമുണ്ടായിരുന്നു. ഏറെ അനുഭവമുള്ള വിദേശതാരങ്ങളും പ്രതീക്ഷ പുലര്‍ത്താവുന്ന ഇന്ത്യന് താരങ്ങളും ഇതില് ഉള്‍പ്പെടും. എന്നാല് ക്ലബ്ബിന്റെ പോസ്റ്റര് ബോയിയായ ജിങ്കനെ ടീമില് നിന്ന് ഒഴിവാക്കുക അസാധ്യമാണ്. കാരിയാറിലേറെക്കാലം സെന്റര് ബാക്ക് കളിച്ചിട്ടുള്ള വിദേശ താരങ്ങളെ ഫുള് ബാക്കായും ഡിഫന്‍സീവ് മിഡ്ഫീല്‍ഡറായും നിലനിര്‍ത്തേണ്ട സാഹചര്യം ബ്ലാസ്റ്റേഴ്സില് ഒന്നിലേറെ തവണ ഉണ്ടായിട്ടുണ്ട്.\nClubsajoke mate gone backwards so much people at the top dont haveaclue how to runafootball club\n— Michael Chopra (@MichaelChopra) May 19, 2020\nമാനേജ്മെന്റിനെ സംബന്ധിച്ചടുത്തോളം കേരളാ ബ്ലാസ്റ്റേസിന്റെ കണ്ടെത്തലാണ് സന്ദേശ് ജിങ്കന്. അതുപോലെ വേറെയും താരങ്ങളെ കണ്ടെത്താനാകും. ഫുട്‌ബോളില് അത് ന്യായമായും ചെയ്യേണ്ട കാര്യമാണ്. സന്ദേശ് ജിങ്കന് ബ്ലാസ്റ്റേഴ്സ് നല്‍കി പോന്നിരുന്നത് ശരാശരി മൂന്നോ നാലോ ഇന്ത്യന് താരങ്ങളുടെ മാസ വേതനത്തിന് തുല്യമായ വേതനമാണ്.\nഏറെ അനിശ്ചിതത്വങ്ങള്‍ക്കിടയില് ടീമിന് ഒഴിവാക്കാവുന്ന സാമ്പത്തിക ബാധ്യതയാണിത്. പരുക്കിനെ തുടര്‍ന്ന് കഴിഞ്ഞ സീസണ് നഷ്ടപ്പെട്ട ജിങ്കന് പഴയ താളം വീണ്ടെടുക്കാനും സമയമെടുക്കും. ഇത് തന്നെയാകാം ജിങ്കനുമായുള്ള കരാര് ഒഴിയാന് മാനേജ്മെന്റിനെ പ്രേരിപ്പിച്ചത് എന്ന് ക്ലബിനോട് അടുത്ത പലരും ഏഷ്യാവില് മലയാളത്തോട് സൂചപ്പിച്ചു. എന്നാല് കരാര് ഉപേക്ഷിക്കാന് ജിങ്കനെ പ്രേരിപ്പിച്ചത് എന്ത് എന്ന ചോദ്യം അപ്പോഴും തുടരുന്നു. സന്ദേശ് ജിങ്കന് പടിയിറങ്ങുമ്പോള് വിവാദങ്ങളും കൊഴുക്കുന്നതും അതിന്റെ പേരിലാണ്.\nവേണ്ടത് വിദേശ ക്ലബ്ബുകളോ പ്ലേ ടൈമോ?\nബ്ലാസ്റ്റേഴ്സ് വിടുന്ന സന്ദേശ് ജിങ്കനെ സ്വന്തമാക്കാന് വിദേശ ക്ലബ്ബുകള് രംഗത്തെന്ന വാര്‍ത്തകള് വന്നിരുന്നു. എന്നാല് ജിങ്കനുമായി കരാറിലെത്താന് അധിക വിദേശ ക്ലബ്ബുകള് താത്പര്യം കാണിക്കില്ല എന്നാണ് ഫുട്‌ബോള് വിദഗ്ദ്ധര് ചൂണ്ടിക്കാണിക്കുന്നത്. ഓഗസ്റ്റില് കാല്‍മുട്ടിനേറ്റ പരുക്കിനെ തുടര്‍ന്ന് ജിങ്കന് കഴിഞ്ഞ സീസണ് നഷ്ടമായിരുന്നു. പരുക്ക് ഭേദമായാലും ജിങ്കന്റെ ഫിറ്റ്‌നസ് ലെവലിന്റെ കാര്യത്തിലുള്ള സംശയങ്ങള് തുടരുന്നു.\nവളരെ കുറച്ച് ഇന്ത്യന് താരങ്ങള് മാത്രമാണ് യൂറോപ്യന് ക്ലബ്ബുകള്‍ക്ക് വേണ്ടി കളിച്ചിട്ടുള്ളത്. ഇങ്ങനെ അവസരം ലഭിച്ചിട്ടുള്ളവര് കൂടുതലും ഇരുപത് വയസ്സിന് താഴെ പ്രായമുള്ളവര്‍രാണ് . ഒന്നോ രണ്ടോ സീസണുകള്‍ക്ക് ശേഷം ഇവരെ മടക്കിയയക്കുന്നതാണ് പൊതുവെയുള്ള പ്രവണത. ഇങ്ങനെ അവസരം ലഭിച്ച മിക്ക താരങ്ങള്‍ക്കും അതത് രാജ്യത്തെ സെക്കന്‍ഡോ തേര്‍ഡോ അതില് താഴ്ന്നതായ ഡിവിഷന് ലീഗിലോ റിസര്‍വ് ടീമുകളിലോ മറ്റുമായി യൂറോപ്യന് കരിയര് അവസാനിപ്പിക്കേണ്ടി വന്നു.ബെംഗളൂരു എഫ്സിയുടെ ഗോള്‍കീപ്പര് ഗുര്‍പ്രീത് സിങ് സന്ധു മാത്രമാണ് ഒരുപക്ഷെ ഇതില് നിന്ന് വേറിട്ട് നില്‍ക്കുന്ന ഒരു താരം.\nനാല് വര്‍ഷം നോര്‍വേ ഫസ്റ്റ് ഡിവിഷന് ക്ലബ്ബായ സ്റ്റാമ്പാക് എഫ്സിയുടെ വലകാത്ത ഗുര്‍പ്രീത് യൂറോപ്പ യോഗ്യതാ മത്സരങ്ങളിലടക്കം കളിച്ചിട്ടുണ്ട്. എന്നാല് 2014ല് നോര്‍വേയിലെത്തുമ്പോള് ഗുര്‍പ്രീതിന് 22 വയസായിരുന്നു. എന്നാല് ഗോള്‍കീപ്പര്‍മാരുടെ സാഹചര്യമല്ല മറ്റ് പൊസിഷനില് കളിക്കുന്ന താരങ്ങളുടേത്. പ്രായത്തിനൊപ്പം ഗോള്‍കീപ്പര്‍മാരിലെ ചില വിശേഷതകള് മെച്ചപ്പെടുന്നുണ്ട്. മുപ്പതുകള്‍ക്ക് ശേഷവും മെച്ചപ്പെട്ട ഗോള്‍കീപ്പര്‍മാര് ചരിത്രത്തിലേറെയാണ്.\nസന്ദേശ് ജിങ്കന് ഇപ്പോള് ഇരുപത്തിയാറ് വയസ്സാണ്. 26 മുതല് 29 വയസുവരെയാണ് ഒരു പ്രൊഫഷണല് ഫുട്‌ബോള് താരത്തിന്റെ ഏറ്റവും നല്ല പ്രായമായി കണക്കാക്കുന്നത്. ഇതേ കാലഘട്ടത്തിലാണ് പരുക്ക് ജിങ്കന്റെ ഒരു വര്‍ഷം കവര്‍ന്നത്. കൊറോണ വൈറസിന്റെ പശ്ചാത്തലത്തില് ക്ലബ്ബുകള് കടന്നുപോകുന്ന കേട്ടുകേള്‍വിയില്ലാത്ത സാമ്പത്തിക പ്രതിസന്ധികളിലൂടെയാണ്. ഏറ്റവും ധനികരായ ക്ലബ്ബുകള് പോലും താരങ്ങളോടടക്കം വേതനം കുറയ്ക്കണം എന്നാവശ്യപ്പെടുന്നു. ഇതിനിടയില് ജിങ്കനെ സൈന് ചെയ്യുക എന്ന ചൂതാട്ടത്തിന് എത്ര ക്ലബ്ബുകള് മുതിരും എന്നതാണ് ആദ്യത്തെ ചോദ്യം.\nയൂറോപ്പിലെ തന്നെ ചെറിയ ലീഗുകളിലിയോ മിഡില് ഈസ്റ്റിലെയോ ക്ലബ്ബുകളാണ് ജിങ്കന് കുറച്ചെങ്കിലും സാധ്യതയുള്ള മറ്റ് പ്രദേശങ്ങള്. ഖത്തര് അടക്കമുള്ള മിഡില് ഈസ്റ്റ് ക്ലബ്ബുകള് ഇന്ന് വലിയ ഫുട്‌ബോളിങ് ശക്തിയാണ്. ഫിഫ റാങ്കിങ്ങില് ഏറെ മുന്നിലുള്ള ദേശീയ ടീം താരങ്ങളെയാണ് അവിടെ കൂടുതല് പരിഗണിക്കുക. ഇനി സ്‌ക്വാഡില് എത്തിയാല് തന്നെ ജിങ്കന് എത്ര സമയം കളിക്കാനാകും എന്നതാണ് രണ്ടാമത്തെ ചോദ്യം.\nഐഎസ്എല്ലിലെ മികച്ച പ്രകടനത്തിന് ശേഷം യൂറോപ്പിലേക്ക് പോയ താരമാണ് മികു ഫെഡര്. 32 മത്സരങ്ങളില് നിന്ന് 20 ഗോളും നാല് അസിസ്റ്റുമാണ് ഈ വെനസ്വേലക്കാരന് സമ്പാദിച്ചത്. 2019-20 സീസണില് സൈപ്രസിലെ ഫസ്റ്റ് ഡിവിഷന് ക്ലബായ എസി ഒമോനിയയുമായി മികു കരാറിലേത്. കൊറോണ വൈറസിനെ തുടര്‍ന്ന് നിര്‍ത്തിവച്ച സീസണിലെ എട്ട് മത്സരങ്ങളില് മാത്രമാണ് മികു മൈതാനം കണ്ടത്. 169 മിനിറ്റ് മാത്രമാണ് മിക്കുവിന് ലഭിച്ച പ്ലേ ടൈം. ഒരിക്കല് പോലും തൊണ്ണൂറ് മിനിറ്റ് പൂര്‍ത്തിയാക്കുവാനും മികുവനായില്ല.\nജിങ്കന് ഐഎസ്എല്ലില് തുടരുമോ?\nസെന്റര് ബാക്ക് പൊസിഷനില് ഇന്ത്യയുടെ നമ്പര് 1 ഓപ്ഷനാണ് സന്ദേശ് ജിങ്കന്. ഫിസികാലിറ്റി കൊണ്ടും മൈതാനത്തിലെ മനഃസ്ഥൈര്യം കൊണ്ടും ഏത് ടീമിലും നിറസാന്നിധ്യമാകാന് ഈ പഞ്ചാബിക്കാവും. ജിങ്കനെ സ്വന്തമാക്കാനുള്ള മത്സരത്തില് ഏറ്റവും മുന്നിലുള്ളത് ഐഎസ്എല് ചാമ്പ്യന്മാരായ എറ്റികെ മോഹന് ബഗാനാണ്.\nഎഗസ്, ജോണ് ജോണ്‍സണ്, വിക്റ്റര് മോങ്കില് എന്നീ മൂന്ന് സെന്റര് ബാക്കുകളാണ് കഴിഞ്ഞ സീസണില് എറ്റികെയ്ക്കുണ്ടായിരുന്നത്. എന്നാല് ഇവര് ആരും വരുന്ന സീസണിലേക്ക് കരാറുള്ളവരല്ല. എറ്റികെ മോഹന്‍ബഗാനെ സംബന്ധിച്ച് ദീര്‍ഘകാലത്തേക്കുള്ള കരുതിവെപ്പാണ് സന്ദേശ് ജിങ്കന്. ജിങ്കന് സെന്റര് ബാക്ക് ആകുന്നത് വഴി അറ്റാക്കിങ്ങില് ഒരു മികച്ച വിദേശ താരത്തെ കൊണ്ടുവരാം. കിരീട തുടര്‍ച്ച ലക്ഷ്യമാക്കുന്ന എറ്റികെ മോഹന്‍ബഗാന് ജിങ്കന് ഒരു മുതല്‍ക്കൂട്ടാണ്.\nWork Hard, Stay Positive, Make History ???????? pic.twitter.com/hbeCfMQD0S\nദേശീയ ടീമിനൊപ്പമുള്ള മത്സരത്തിനിടയില് പരുക്കേറ്റ ജിങ്കന് പിന്നീടുള്ള ഒരു മാസം കഴിഞ്ഞത് മുംബൈ സിറ്റിയോടൊപ്പമാണ്. തന്റെ റിക്കവറിക്ക് മുംബൈ സിറ്റി ഒരുക്കിയ സഹായത്തെക്കുറിച്ച് ജിങ്കന് തന്നെ വ്യക്തമാക്കിയിരുന്നു. ഇതിനോടകം തന്നെ ജിങ്കനും മുംബൈ സിറ്റിയുമായി നിലനില്‍ക്കുന്നത് ഊഷ്മളമായ ബന്ധമാണ്. ജിങ്കനെ സ്വന്തമാക്കാനുള്ള മത്സരത്തില് മുംബൈ സിറ്റയും രംഗത്തുണ്ട്.\n'വിമർശനമാവാം, തെറിവിളിയരുത്' മഞ്ഞപ്പടയോട് താരങ്ങൾ\nബ്ലാസ്‌റ്റേഴ്‌സിന്റെ 'സമനില തെറ്റിയ സമനിലകള്'